
Suksesvolle 
leierskap 
vandag 


Suksesvolle leierskap vereis 
deesdae baie meer dryfkrag en 
energie as ooit tevore. 








Moeilike ekonomiese tyeraak 
almal. Dit is egter die sake- 
man — en veral die man wat 
die besluite moet neem — wat 
die hardste getref word. 

Die hoë eise wat aan hom 
gestel word is sowel fisies as 
sielkundig van aard. En hoe 
meer hy van homself gee, hoe 
meer moet hy op sy liggaams- 
kragte steun. 

Vir so `n man is SALUSA 45 
`n verstandige hulpmiddel. 
SALUSA 45 is `n metaboliese 
aktiveermiddel. Dit help om 
fisiese energie en verstandelike 
geesdrif te herstel. Om kon- 
sentrasievermoë en geheue te 
verskerp. Bowenal kan dit 
mens beter laat slaap. 
SALUSA 45 kan u nuwe 
lewenskrag en energie gee. 
In `n verbasende kort tydjie 
kan u perdfris voel, beter 
lyk en weer moed vir die 
lewe hê. 

Klink dit onmoontlik? Pro- 
beer dit gerus en vind self uit. 


LEWENSLUS VIR DIE MIDDELJARE 


Pe 
NEW VIGOUR FOR THE MATURE YEARS 





Verkrygbaar by alle apteke. 
30 tablette R2,35. 90 tablette R5,95. 

prostaatklier. Verligting. vinnig en 

k.b.a. bestellings. 

AS u van iets beter 
as ons nuwe polis hoor, 
laat weet ons asseblief. 


Dis hoogs onwaarskynlik dat ons van u sal 
hoor in die verband. Die redes is duidelik. 
Ons is spesialiste op die gebied van begraf- 
nisversekering. En die ondervinding wat 
AVBOB die afgelope vyftig jaar opgedoen 
het, het verseker dat ons die beste voordele 
vir u gesin in ons nuwe Versekeringsplan 
88 ingebou het. 


TEEN 'N ABSOLUTE MINIMALE PRE- 
MIE KRY U ONDER MEER DIE VOL- 
GENDE EKSKLUSIEWE VOORDELE: 


* Begrafnisdienste van die hoogste waarde 
en gehalte. 


* Outomatiese opbetaling van polis in geval 
van permanente arbeidsongeskiktheid of 
afsterwe van die polishouer. 


* 'n Korting van 16% op premies wat jaar- 
liks vooruitbetaal word. 


* `n Verdubbeling van die kontantwaarde 
van R300 indien die intekenaar of `n 
afhanklike van 14 jaar of ouer deur `n 
ongeluk te sterwe kom. 


* Volledige gesinsdekking. 


Wanneer u versekering gesels met AVBOB 
weet u u gesels met deskundiges wat ingestel 
en toegerus is om slegs die puikste begrafnis- 
versekeringsplanne aan te bied. 


Ons landwye diensnetwerk verseker ook dat ons 
oral binne maklike bereik is. 


Gesels met AVBOB en voorsien in u gesin se 
versekeringsbehoeftes. 

DIE BOODSKAP 


van 


PINKSTER 


Pinkster is die fees van die volheid van die 
Gees. Met die uitsondering van die Gees in die 
volheid van die tyd in die oppersaal in Jerusalem 
is die dissipels almal vervul met die Heilige Gees. 
Van die werksaamheid van die Gees van God lees 
ons reeds in die tweede vers van die eerste hoof- 
stuk van die Bybel: ,,Die Gees van God het gesweef 
op die waters.” En in die laaste hoofstuk aan die 
end van die Bybel lees ons van die biddende ver- 
sugting van die Gees, wat saam met die bruid, 
die strydende kerk van die Here op aarde, sê: ,,Kom! 
En laat Hom wat hoor sê: Kom! En laat hom wat 
dors het, kom.” 


Tussen hierdie twee pole, skepping en volein- 
ding, is daar die ,,geluid wat uit die hemel soos van 
'n geweldige rukwind", die tonge van vuur en die 
verbasing en verwondering van die skare. 


Dit is die gawe van God aan sy kerk. Die Gees 
is gegee om die kerk van die Here ,,in die hele waar- 


heid te lei”, en hierdie getuienis behoort vir die 
kerk van die allergrootste belang te wees. 

Daar was egter tye en ook nou is dit so dat 
die kerk nie in die eerste plek vra na wat die Woord 
van God en die Gees van die Here spreek nie. In 
sulke tye raak die kerk verwêreldlik en vra en lui- 
ster na die wêreldmening. 


[] Blaai om 

DIE BOODSKAP VAN PINKSTER 


Dan word in die kerk voorop gestel sy beplanning 
en sy organisasie, sy reglemente en sy besittings, 
sy uitbreiding en sy groei, sy selfversorging en sy 
selfhandhawing. 


Gou word dan vergeet dat Christus die Hoof 
van sy kerk is, dat Hy die hoogste gesag daarin het 
en dat met allerhande probleme nie gevra moet 
word: Wat sê die kerk nie, maar wél wat sê die 
Woord. 


So 'n tyd van geestelike insinking was daar al 
meermale in die geskiedenis van die kerk. Voor die 
uitstorting van die Gees was dit so in Israel. Die 
uiterlike dinge is benadruk soos die onderhouding 
van die wet en veral van die sabbat. Die geloofslewe 
het verval tot vormgodsdiens. Die lewende geloof 
het soek geraak. 


Maar toe het God sy Gees in volheid aan sy 
kerk gegee as Leermeester en as Trooster. Na pink- 
ster het daar 'n groot ontwaking gekom: 'n ople- 
wing in vrywillige offers, `n opvallende liefdesdrang, 
'n onverskrokke verkondiging van die boodskap van 
die gekruisigde en opgestane Heer en 'n bereidheid 
om die evangelie onder alles te verkondig, ja 
selfs blydskap om vir sy Naam oneer te ly.” (Hand. 
5:41). 


Ondanks die gawe van die Heilige Gees het 
daar tog elke nou en dan in die loop van die eeue 
verstarring in die kerk ingetree. So was dit voor 


[7] Van vorige bladsy 


die Kerkhervorming. Die middeleeuse kerk het ver- 
val tot doodsheid, dwaalleer en korrupsie. 

Luther en Calvyn en andere was die middels waar- 
deur die Heilige Gees weer nuwe lewe in die doods- 
beendere van die kerk gebring het. Hulle het die kerk 
teruggevoer na die Heilige Skrif en die kerk weer 
geleer om te vra: Wat sê die Woord? 

Nou in ons tyd verkeer die kerke oor die wêreld 
weer in 'n vervalle toestand. Die wêreld het diep 
in die hart van die kerk ingedring. Groot is die dwaal- 
leer. Selfs kernstukke van die Bybelse leer word 
bevraagteken: die gesag van die Bybel die ver- 
soening en die opstanding, om maar 'n paar te 
noem. Die kerk word al meer weer 'n klein kudde- 
tjie van nie vele wyse na die vlees nie, nie vele 
magtiges, en nie vele edeles nie (1 Kor. 1:26), maar 
'n verdronge en vervolgde minderheid. 

Voor die kerk weer 'n krag in die wêreld sal 
word, moet die kerk eers deur die Gees bekragtig 
en besiel word. Want dit sal die skippie van die kerk 
nie voortstoot op die golwe van die lewenssee as 
die kerk sy vertroue in die eerste plek stel op sy 
gewerskaf met sy roeispane nie, maar alleen as ge- 
bid word dat die wind van die Gees in die seile van 
die kerklike boot kom. 

Dan en dan alleen sal daar waarlik lewe kom in 
die doodsbeendere van die kerk. 

Joh. Dreyer. 


Die Kerk 'n Belydeniskerk en geen 
Volkskerk nie! 


So het iemand in 'n ander kerkblad geskrywe, 
maar is dit so? Is dit reg gestel? Moet dit nie liewer 
wees nie dat die kerk van Christus 'n belydende 
kerk is? Dit wil sê, 'n kerk wat nie sy belydenis- 
skrifte, hoe suiwer en belangrik hulle ook al mag 
wees, voorop stel nie, maar soos Petrus sy Here 
bely: U is die Christus, die Seun van die lewende 
God. 

Ons verkondig Christus, die gekruisigde en op- 
gewekte Heer en nie 'n belydenis omtrent die 
Christus nie. 


Die kerk van Christus geen volkskerk nie! Maar 
as 'n kerk nie sy roeping ten opsigte van die volk 
onder wie hy werk aanvaar nie, is hy dan nie besig, 
om, al besef hy dit ook nie, 'n sektekerk te word nie? 

'n Volkskerk is nie 'n kerk van 'n bepaalde volk 
nie, maar vir daardie bepaalde volk. 

— Joh. Dreyer. 


,Nederland heeft geen Rassenprobleem?” 


Die Weekbulletin van die Persburo van die 
Nederlandse Hervormde Kerk haal bostaande stel- 
ling aan uit die blad ,,Reveille.” Daar lees ons: 
Nederland het geen rasseprobleem nie. Maar as 'n 
onderneming 'n paar huise of 'n klooster koop om 
daar Turkse of Marokkaanse arbeiders in te laat 
tuis gaan, dan kom daar dikwels in die hele buurt 'n 
opstootjie. Nie omdat 'n mens iets teen buitelanders 
het nie, natuurlik nie! Elkeen erken dat hulle wel hier 
mag woon. Maar dan wel 'n end weg, en veral nie 
hier in die straat of in die huis hierlangs nie.” 


Dit is nie hier die enigste geval nie waar rasse- 
diskriminasie sy kop uitsteek in Nederland, wat 
Suid-Afrika so uit die hoogte veroordeel en geld 
skenk aan terroriste wat chaos in ons land beoog, 
maar rassediskriminasie begin in Nederland nou 
groter afmetings aan te neem. 


Die Nederlandse Post berig, dat die vier groot 
stede, Rotterdam met sy 30,000 trekarbeiders, Am- 
sterdam met sy 20,000, Den Haag met sy 8,000 
en Utrecht met sy 6,000 die Nederlandse regering 
gevra het om die verdere toevoer van trekarbeiders 
stop te sit. 


Onder die voorstelle van die vier stede aan die 
regering word onder andere gevra, dat die trek- 
arbeiders maar vir twee jaar toegelaat mag word, en 
dat hulle daarna die land moéët verlaat; dat dit ver- 
bied moet word dat die trekarbeiders na 'n jaar 
hulle vroue en kinders na Nederland kan laat kom. 


Die artikel in die Nederlandse Post eindig met 
die volgende opmerking: 


“Wat wel waarskynlik lyk is dat daar 'n felle 
politieke stryd sal losbrand oor die beperking van 
die aantal immigrante”, uit die Nederlandse Wes- 
Indiese gebiede: 


(Al die vertalings deur my, Joh. Dreyer). 

Nederland heett geen rasseprobleem.” Die re- 
daksie van die Nederlandse Persburo voeg die 
woordjie (nog) tussen hakies, in dié sin by. Ons 
plaas 'n vraagteken agter die stelling. 


Gedurende 1951, toe Nederland nog nie so fel 
teen Suid-Afrika was nie, is ek met 'n vakansie in 
Nederland, in Utrecht, die ou ,,alma mater” Universi- 
teitstad, deur die destydse sekretaris van die Neder- 
landse Raad van Kerke, dr. Van der Linde, gevra 
om die Raad oor Suid-Afrika toe te spreek. 


Met daardie geleentheid het ek aan die Raad 
gesê: U kan daar seker van wees as Nederland, sê 
nou, 'n klein miljoen nie-blankes sou hê, dat daar 
dan 'n rasseprobleem sal ontstaan. 


Die voorsitter, prof. Berkelbach van der Sprenkel, 
het met sy bedanking daar nie op ingegaan nie. 
Moontlik het hy en die vergadering daar nie mee 
ingestem nie. Maar as iemand, wat in 'n land met 
'n veelvolkige bevolking woon, het ék geweet waar- 
van ek praat. Nederland begin dit blykbaar nou ook 
te weet. 

Of die ondervinding Nederlanders sal leer om 
voor eie deur te vee en minder veroordelend teenoor 
ander lande met 'n veel groter probleem in hierdie 
opsigte te wees, staan egter nog te besien. 

— Joh. Dreyer. 


'n Merkwaardige Erkenning 


Dr. Eugene C. Blake, algemene sekretaris van 
die Wêreldraad van Kerke, (W.R.v.K.) het volgens 
'n berig uit Amerika 'n paar veranderinge in die 
W.R.v.K. gedurende die afgelope vyf en twintig jaar 
aangedui. 


Die eerste volgens dr. Blake was die ontwikke- 
ling van twee super magte na die tweede wêreldoor- 
log naamlik die Verenigde State van Amerika en 
die vereniging van Sowjet Republieke. Hy beweer 
dat dit die ekumeniese samewerking was, wat die 
alternatief van wederkerige vernietigende ideologieë 
was. 


Die tweede verandering was dat die lidmaatskap 
van die Wêreldraad deur die toetreding van kerke 
uit Afrika en Oos-Europa meer as verdubbel het. 
En dit het 'n verandering bewerkstellig sowel wat 
die lidmaatskap van die komitee as wat die staf 
van die Wêreldraad betref. 


Die inbring van al die kommunistiese lande uit 
Oos-Europa het dit moontlik gemaak. 


Weer sien ons dan, volgens dr. Blake, hoedat 
die kommunistiese lande as een man ingeskuif het 
om die beieid van die VVêreidraad te bepaal, soos 
die gee van baie geld aan kommunistiese guerillas, 
sogenaamd om, rassisme te beveg. 

Die Westerse kerke kan gerus hiermee rekening 
hou, en hoe hulle deur die kommuniste en die linkse 
vriende van die kommuniste om die bos gelei word. 
Dat dit nie ingesien word nie, is net iets ongeloof- 
liks. Maar hier het hulle dit nou uit die hand van 
dr. Blake self en wie sal dit beter as hy weet. 

Is dit miskien die rede dat hy sy amp wil neerlê? 
Gaan die Wêreldraad van Kerke in 'n rigting wat 
hyself help bepaal het en nou eers insien waarheen 
dit gaan, maar nou magteloos is om dit te keer? 


— Joh. Dreyer. 

OORDENKING ...... 


HEMELVAART 


AAN DIE REGTERHAND 


Skrifgedeelte: Rom. 12:31-39. 

Teks: Rom. 12:34 

Wie is dit wat veroordeel? Christus 

is dit wat gesterf het, ja, meer nog, 

wat ook ongewek is, wat ook aan die 

regterhand van God is, wat ook vir 
ons intree.” 

Die hemelvaart van Christus is vir 
die mens `n gebeurtenis wat hy nie 
kan beskryf en verklaar nie. Maar 
die evangelie sê ook nie hoe dit ge- 
beur het nie. Dit verkondig alleen 
dat dit gebeur het as wonder van 
God. Die hemelvaart van Christus is 
openbaring van God net soos wat die 
geboorte van Christus en opstanding 
openbaring van Gods mag is. Soos 
wat die geboorte aan die begin van 
Jesus se lewe is, so is die hemelvaart 
die wonder aan die einde van sy open- 
baringstyd op aarde. 


DS. G. C. VAN STADEN 


Vir die gelowiges in Christus kon 
die hemelvaart `n gebeurtenis wees 
wat verslaenheid bring. Meteens was 
die besef dat hulle nou op die aarde 
is en Christus is in die hemel. Vir 
die mens wat dit hoor kon dit beteken 
dat die gelowiges mense is sonder 
God. Hy het hulle sondermeer agter- 
gelaat. Opnuut kon die woorde van 
Psalm 42 uitgeroep word: ,,My trane 
is my spys dag en nag omdat hulle 
die hele dag vir my sê: Waar is jou 
God.” Die mens wat ingestel is op die 
sigbare en die tasbare sou hierdie 
vraag kon vra. Hulle wil eers sien en 
dan glo. 

Maar tog bely ons as gelowiges 
dat die hemelvaart van Christus vir 
ons die genade en heil van God aan- 
kondig, want dit verkondig aan ons 
dat Christus bo is, Hy is in die hemel, 
Hy is van God en by God. Dit ver- 
kondig aan ons dat Hy hoort by God, 
ja Hy is God. Daarom dat Paulus dit 
skrywe aan die gemeente van Rome: 
Christus is dit wat gesterf het, ja 
meer nog wat ook opgewek is, wat 
ook aan die regterhand van God is 
wat ook vir ons intree.” Die hemel- 
vaart van Christus maak hy duidelik 
deur te sê dat Hy ,,aan die regterhand 
van God is.” Hy wil in hierdie lofsang 
wat God loof en prys, dit uitsing 
dat Christus regeer. Hierdie woorde 
is `n aanhaling uit Psalm 110 wat 
Christus voor die hoëpriester gesê 
het: ,En u almal sal die Seun van die 
mens aan die regterhand van die krag 
van God sien sit en kom met die 
wolke van die hemel.” (Markus 14:62) 

Op hierdie getuienis is Jesus tot die 
dood veroordeel. Maar nou bely ons 
dit in die geloof. Daaroor sing ons 
`n lofsang: Hy wat gesterf het, Hy 
wat opgewek is, Hy sit aan die reg- 
terhand van God. Die hemelvaart 
is nie dat Christus as `n mens tot 
God verhoog is nie, daarom is dit 
nie `n ,trap” van sy verhoging nie. 
Nee, te alle tye, ook in sy vernede- 
ring geld dit van Christus dat Hy sit 
aan die regterhand van God. 


Daarmee word gesê dat Hy die 
plek van eer het. Die regterhand is 
die goeie plek. Prediker 10:2 roep 
uit: ,Die hart van die wyse is na 
regs . . .” Dit wys op die regverdige 
wat sy hart op die Wet van God rig. 
Dieselfde vers sê ook: ,Maar die hart 
van die dwaas is na links.” Dit wys 
op die dwaas wat sy hart sit op 
ryk word. Christus se sit aan die reg- 
terhand van die Vader sê dat Hy be- 
klee is met die hoogste Majesteit. Hy 
sit op die ereplek. In die sit aan 
die regterhand van God lê ook die rus 
na die stryd, na die lyding en verne- 
dering. Dit is volbring. Die werk van 
die versoening en die verlossing is 
volbring. 

Maar nou mag ons dit nooit ver- 
Staan as `n sit om te sit nie. Dit is 
nie 'n sit soos van Eli, die hoëpriester 
wat maar net gesit het en nooit tot 
aksie gekom het nie. Daarom sit 
Christus aan die regterhand nie rus- 
tend nie, maar is Hy daar besig. Hy- 
self het gesê dat Hy na die huis van 
sy Vader gaan om daar vir ons plek 
te berei. Paulus sê in ons teksvers 
dat Hy daar vir ons intree. Hy het 
nie die gelowiges sonder meer agter- 
gelaat nie. Hy het nie laat staan die- 
gene wat Hy bymekaar gemaak het 
nie. Hy het nie verlossingswerk be- 
gin en net so gelos toe Hy opgevaar 
het nie. Hy gaan voort, besig om 
die wat Hy bymekaar gemaak het in 
sy kerk te regeer en by die hemelse 
Vader te bring. Hy gaan voort om 
tot die Vader te bid vir hulle. ë 


Nou moet ons dit nie so verstaan 
dat Christus dag en nag tot God bid 
en smeek nie. Dan word God `n harde 
werklikheid wat eers omgebuig moet 
word. Maar dit is juis Christus wat 
sit aan die regterhand van God die 
Vader wat vir ons kan intree. Hy 
het mens geword, het gely, is gekrui- 
sig, is begrawe en het opgestaan tot 
ons verlossing. Omdat Hy dit gedoen 
het kan Hy bid. Hiervoor het God 
`n oor, want dit was vir God goed 
gewees. In hierdie optrede van sy 
geliefde Seun het Hy welbehae ge- 


had. As Christus vir ons intree, doen 
Hy dit deur sy geboorte, lyding en 
sterwe, sy oorwinning oor lewe en 
dood. Daarom sit Christus net sy vel- 
lossingswerk voort in die hemel voor 
die aangesig van sy Vader. 


Nêrens en nooit is God verhinder 
om te verlos deur sy Seun nie. Die 
verraad van Judas, die oorlewer van 
Christus aan die owerstes en die 
kruisiging het God se verlossing nie 
gestuit nie. Christus is in die hemel 
voor God Middelaar en Voorspraak. 
Hemelvaart verkondig dus aan ons 
God in sy oorwinning tot in ewigheid. 
Daarom kon Pualus vra: ,,Wie is dit 
wat veroordeel?” Daar is by die ge- 
lowige nooit `n twyfel dat God in 
Sy Seun oorwin het nie. Ons weet al- 
tyd dat Hy God by en met ons is. 
Soos wat die Heilige Gees ons deur 
sy woord lei en regeer so is Christus 
besig om vir ons by God in te tree. 
Ons is nie van God verlate nie. 


Maar omdat Christus as oorwinnaar 
oor alles aan die regterhand van God 
is, kan Hy ook in alles vir ons intree. 
Ons het die sekerheid dat in alle om- 
standighede, in alle nood, selfs in 
veroordeling is ons nie sonder God 
nie. Daarom hierdie oorwinningslied 
wat tot eer van God uitsing dat daar 
niks is wat ons sal kan skei van die 
liefde van God in Jesus Christus nie. 
Al1 sou ons ook alles kon opnoem wat 
die mens kan belewe en ons sou die 
geloof bly behou, en sou Christus 
steeds bely as enigste Middelaar en 
Verlosser, en ons sou al ons vertroue 
op God alleen vestig, dan het ons die 
sekerheid dat ons daarin nooit losge- 
maak word van God nie. Ons glo in 
Hom wat oorwin het en in die hoogste 
hemele met majesteit en heerlikheid 
beklee is. Hy is ons God. Ons kan 
neergeslaan word, maar ons word 
nooit sonder hoop en verwagting nie. 
In die grootste bedruktheid hef die 
gelowige `n lofsang aan gedring deur 
die geloof. Dit is die lofsang van die 
geloof tot eer van God. 


Amen. 





Deur getuienis van die heil af te lê 
in woord en daad, word ons in die 
heil bevestig, sien ons dit beter. 

— Prof. dr. G. C. van Niftrik. 


Die mens word deur God gered; die 
mens red homself nie met behulp van 
God wat hom meer of minder veran- 
der en vergoddelik nie. 

— Prof. dr. G. C. van Niftrik. 





WAAROM HEMELVAART BELY? 





Natuurlik sal so `n vraag ons ontstel 
en onmiddellik by Ons as gelowiges 
reaksie uitlok, want vir ons klink dit 
na godslastering. Maar by sekere eku- 
meniese beweginge waar eenwording 
swaarder weeg as die vraag na die 
inhoud van Gods openbaring is dit al 
aanvaarde beleid om hierdie en ander 
belydenisstukke te verswyg met die 
oog op suksesvolle eenwording van 
die kerke. (bv. die ,,Konsultasie oor 
Kerkvereniging in Dayton, Ohio, 28 
Maart 1968). By genoemde vergade- 
ring is besluit om nie die Apostoliese 
en Niceense belydenisse te erken as 
verteenwoordigend van wat die ver- 
enigde kerk wil glo nie. Besware hier- 
teen was dan dat dit sal lei na 
fundamentalisme, en dat dit die ge- 
wetens van mense sal bind. Hierdie 
geskrifte sou net aanbeveel word as 
historiese dokumente van dit wat die 
kerk in die verlede geglo het. 


Ongelukkig word hierdie mense nou 
tipeer as die moderne, verstandige 
mense wat in die lig van wêreldont- 
wikkeling staan. Vanselfsprekend dan 
word diegene wat met hulle verskil 
besien as konserwatief in die sin dat 
hulle vooruitgang teenstaan. Die he- 
melvaart van Jesus Christus sou nie 
pas in die lewensbeskouing van hier- 
die moderne mens nie. Dit is duidelik 
aan die anderkant, dat die verwerping 
van die hemelvaart maar nég `n stap- 
pie verder is op die weg na die ,,God- 
is-dood-teologie”. 


Die aanhangers van hierdie teologie 
wil die mens voorsien van 'n godsdiens 
waarin God subjektiveer is, dit wil sê 
van sy bestaanswerklikheid beroof is 
tot 'n gedagtebeeld wat slegs bestaan 
in die geestesgesteldheid van die 
mens. God is dus menslike projeksie, 
neem die mens (die projektor) weg, 
en siedaar . . . daar is geen God nie. 
Hierdie soort godsdiens het sy voor- 
dele, in dié sin dat dit die mens in 
sy angs en sy verdriet troos .. . al is 
dit maar net suggestie. Verder dien 
dit om drange en begeertes van die 
sondige mens bevrediging te gee 
deurdat hierdie natuurlike, vleeslike 
in die mens vergoddelik is, ver- 
hef is tot die absolute goeie. Hierdie 
geprojekteerde sod verleen dus sank- 
sie aan die mens om te doen wat sy 
hart begeer. Om hierdie rede vind 
hierdie godsdiens aanklank by die 
hippiekultus, by werkers van onge- 
regtigheid, soos byvoorbeeld onder- 
steuners van terrorisme, en kan aan- 
hangers van hierdie godsdiens maklik 
inval met die strewe van ideologieë, 
soos byvoorbeeld die internasionale 
kommunisme. Hulle kan selfs met 
gewetenlose stellinge wegkom, Soos 


byvoorbeeld om Jesus as revolusionêr 
te bestempel, en wel in die sin wat die 
wêreld vandag daaraan gee. Dit alles 
omdat God nie meer Skepper, die 
gans andere is wat gehoorsaamheid 
aan sy wil eis nie. 





DS. N. H. BUITENWEG 





Om hierdie rede word alle vertikale 
bande wat die Seun van die mens, 
Jesus Christus, nog enigsins bind aan 
die heerlikheid wat Hy gehad het voor 
die vleeswording asook daarna, Su- 
mier afgesny. Dit geld dus ook sy 
hemelvaart. Wat van Jesus na die 
kruisiging oorgebly het, is net herinne- 
ring aan sy mensliewendheid, sy voor- 
beeld van naasteliefde. Wat uit die 
graf herrys het, so het ons dit gesien 
in die film ,,King of Kings”, was `n 
idee wat dan gestalte moet kry in die 
sosiale maatskaplike lewe. Daarom 
moet die hemelvaart vergeestelik 
word. Selfs die ,Jehova se Getuies” 
is onder hierdie loënaars, as hulle die 
bewering maak dat Jesus na Sy op- 
standing `n ,,gees”-skepsel was. 


Dat daar mense is wat beweer dat 
hemelvaart deur die moderne mens 
nie meer aanvaar kan word nie, en 
dit vanweë die wetenskaplike stan- 
daarde waarmee die skepping en die 
ervaarbare, waarneembare wêreld ge- 
meet word, openbaar aan die eenkant 
hulle onkunde met betrekking tot 
Gods woord, en hulle onvermoë met 
die hantering daarvan, en aan die an- 
derkant, kortsigtigheid, asof die na- 
tuurwetenskappe al die antwoord het 
op alle vrae oor die heelal, die sigbare 
en onsigbare kosmos. 


Die Heidelbergse Kategismus ver- 
duidelik hierdie hemelvaart aan ons: 
Hy het opgevaar na die hemel, en sit 
aan die regterhand van God die Va- 
der, dit wil sê verhef in die hoogste 
heerlikheid bo alle skepsele. Die he- 
melvaart is dus geen verdwyning, of 
weggaan of verwydering van Christus 
nie. Dis is opgaan, of ingaan in heet- 
likheid. As Hy, volgens die ervaring 
van die menslike sintuie, die wêreld 
verlaat, is dit nie so dat Hy die wêreld 
of sy gemeente verlate agterlaat nie, 
maar inteendeel is dit s6, dat Hy ,,na 
sy Vader gaan”, dit wil sê in die 
heerlikheid van die Skepper, ja, in 
die heerlikheid wat Hy voorheen ge- 
had het, om juis sê in hierdie wêreld 
teenwoordig te kan wees deur Sy 
majesteit en gees. Dit is wat Jesus 
bedoel het toe Hy gesê het dat Hy sy 
dissipels nie as wese sal agterlaat nie. 


Daarom het Jesus dit ook so aan sy 
dissipels geleer: ,Ek het van die Va- 
der uitgegaan en in die wêreld gekom. 
Weer verlaat Ek die wêreld en gaan 
na my Vader” (Joh. 16:28). Hemel- 
vaart is ingaan in heerlikheid (Luk. 
24:26). Hemelvaart is dus vervulling, 
en daarom bewys van die heerlikheid 
van die Seun wat in die gestalte van 
'n dienskneg, deur sy bloed versoening 
gebring het, want dit bevestig sy 
herkoms, dit verkondig die heerlik- 
heid wat Hy gehad het voordat die 
wêreld daar was (Joh. 17:5, Kol. 
11517) 


Die getuienis aangaande sy hemel- 
vaart dien dus tot ryke vertroosting 
vir sy gelowige, sy gemeente hier op 
aarde, want die Heer in Wie ons glo, 
is die lewende, almagtige God wat nie 
laat vaar die werke van sy hande nie. 
In die opdrag en roeping wat ons op- 
gelê is, het Hy ons nie alleen gelaat 
nie, maar wil Hy ons juis lei, omdat 
Hy in sy majesteit altyd en oral met 
elkeen kan en wil wees wat op Hom 
vertrou en Hom aanroep. 


Hemelvaart gee sin en betekenis 
aan ons lewensbestaan omdat ons 
daaruit mag verneem dat alles onder- 
worpe is aan Gods heilige plan, wat 
nie met die dood van Christus in 
duie gestort het nie, maar juis vanuit 
die hemelvaart besien, deur sy dood 
tot ons heil in vervulling gegaan het 
omdat dit alles versoeningsdaad van 
die Almagtige is. 


Die kerk wat hemelvaart bely, lewe 
in die verwagting van Gods heerskap- 
py wat uitloop op die ewige heerlik- 
heid vir elkeen wat Hom bely: daarom 
hou hierdie tyd `n belofte in, wat Hy 
belowe het, en wat in vervulling sal 
gaan, juis op grond van sy hemelvaart, 
vanwaar Hy sy gemeente regeer. 


Verder sal die kerk wat hemelvaart 
bely, ook Gods woord met heilige 
ontsag hanteer, en nie daar gaan in- 
lees of inlas wat nie waar is nie, ook 
nie 'n karikatuur van Christus skep 
net om die kinders van die ongehoor- 
saamheid in hulle verharding te pro- 
beer tevrede stel met die daarstelling 
van `n godsdiens waarmee selfs die 
antichris ook kan instem nie. 


Wie die hemelvaart loën, loën die 
kruisevangelie en die dood van Chris- 
tus as versoeningsdaad van God, loën 
ook sy geboorte as verwek nie deur `n 
man nie, maar uit die Heilige Gees. 
As ons hemelvaart loën, het ons opge- 
hou om kerk te wees. 

PINKSTER—Vervul met die Heilige Gees 


Handelinge 2:4: En hulle is almal 
vervul met die Heilige Gees . .. 


Elke Sondag bely die kerk, dit wil 
sê ons wat die kerk en die gemeente 
is. ,Ek glo in die Heilige Gees.” Hier- 
die belydenis, ,glo in” die Heilige 
Gees is dieselfde as die ,,glo in” God 
die Vader, en Jesus (Christus die 
eniggebore Seun van God. 





DS. C. G. BOTHA 





As ons sê dat ons glo, dan beteken 
dit — ons stel vertroue op — ons aan- 
vaar met ons hele hart dit as die 
waarheid. Ons gaan nie nog daaroor 
redeneer nie want hierdie waarheid 
het ons gegryp. Ons is met ons hele 
lewe daaraan onderworpe — dit het 
die een en al in ons lewe geword. 


Ons glo in die Heilige Gees — 
ons bely die Heilige Gees as God — 
en daarmee gee ons te kenne dat ons 
bereid is om te ly, gemartel te word 
— sterf vir God drieënig. 


Hierdie belydenis van die geloof — 
word moontlik omdat God die Heilige 
Gees in die wêreld ingekom het — 
ja ook in ons lewens ingekom het, 
daar kom inwoon het. 


Dit het gebeur op die Groot Pink- 
sterdag — toe almal vervul is met die 
Heilige Gees — hierdie almal was die 
klompie van Jesus Christus wat na 
sy hemelvaart eendragtig bymekaar 
was — biddend wagtend op die 'Troos- 
ter wat Hy beloof het. Die trooster 
wat in sy plek sou kom om hulle te 
troos en in alle waarheid te lei. 


Die Trooster die Heilige Gees wat 
moes kom om die wêreld te oortuig 
van sonde en van geregtigheid en 
van oordeel (Joh. 16:8). 


Hierdie dissipels van Jesus — die 
begin van die gemeente — die kerk 
— wat besit geneem is deur God die 
Heilige Gees het nie, nadat die Gees 
op en oor en in hulle gekom het, oor 
dit wat met hulle gebeur het vrae 
gevrae en verwonderd en vertwyfeld 
na mekaar gekyk nie, maar hulle het 
begin — dadelik begin getuig — ge- 
tuig van Jesus Christus se kruisdood 
en opstanding, wat verlossing uit die 
sonde vir die sondaar beteken. Hier- 
die eerste draers van die evangelie 
van verlossing het dus nie sinloos en 
klakkeloos gepraat nie maar hulle het 
oor die groot dade van God gepraat. 


Die menigtes wat in Jerusalem by- 
een was om die Joodse pinksterfees 
te vier het Jesus se dissipels in ver- 
skillende tale hoor praat. Die dissipels 

het Gods woord gehoor — hulle het 
sondermeer uitvoering aan Jesus 
Christus se opdrag: ,,Gaan . . . en 


verkondig die evangelie aan die ganse 
mensdom . . . ” gegee. 


Hierdie mense vervul met die Hei- 
lige Gees het nie gewag op 'n be- 
sondere geestesklimaat om dit te doen 
wat hulle moes doen nie — hulle het 
nie na `n besondere plek of lokaal 
gesoek nie. Die mense van Jerusalem 
was nie hierop voorbereid nie — die 
dissipels het ook nie `n advertensie- 
veldtog op tou gesit en die menigtes 
uitgenooi nie. 

Hulle was onverwags gegryp en die 
skare was verbaas, verstom — baie 
het gesê die dissipels is vol soet wyn 
maar Petrus het dit betwis en sonder- 
meer sinvol, betekenisvol die swaarbe- 
laaide evangelie van die verlossing 
begin verkondig. So kragtig en oor- 
weldigend was dit dat die skare ver- 
slae gevra het wat moet ons doen; 
die antwoord, duidelik -sonder aarse- 
ling was ,.Bekeer julle, en laat elkeen 
van julle sedoop word in die Naam 
van Jesus Christus tot vergewing van 
sondes en julle sal die gawe van die 
Heilige Gees ontvang.” 


God die heilige herskep ons tot 
ander mense; want as die Heilige Gees 
in ons woon het ons die vergewing 
van sondes deelastig geword en dan 
leef ons nie meer vir onsself nie, 
maar vir Jesus Christus deur wie ons 
hierdie genade ontvang het. 

As ons gedoop is — ontvang ons 
die gawe van die Heilige Gees en 
hierdie gawe is om sonder vrees, 
sonder huiwering getuie te wees — 
lewende, aktiewe, diensbare getuie 
van God drieënig — van sy koninkryk 
wat aan kom is. 


Daar is dus aktiwiteit, werksaam- 
heid — ons tree dan na vore — nie 
deur onsself in eie krag nie, maar 
die Heilige Gees wat eenmaal gekom 
het en van Christus se kerk besit ge- 
neem het is altyd besig — ook in ons 
is Hy besig om die wêreld te oortuig 
van sonde en van geregtigheid en 
van oordeel. 


Verder bevestig die Heilige Gees 
aan ons dat ons kinders en erfgename 
van God is. Om kind en erfgenaam te 
wees beteken dat ons 'n huis ontvang, 
'n plek waar ons versorg word, be- 
skerm word, versterk word, vertroos 
word — `n veilige hawe waarheen ons 
gedurig kan terugkeer. Ons is ook erf- 
gename want ons ontvang die verge- 
wing van sonde, die wederopstanding 
van die vlees en die ewige lewe. 


Die Heilige Gees dring ons om al 
biddend te getuig, al getuigend te 
wag en al wagtend te hoop. — Amen. 





Eike deel van u liggaam kry 
sy lewensenergie van die suur 
stof en voedingstowwe in die 
bloedstroom. Bloed sirkuleer om: 
dat dit gepomp word deur die 
hart — die wonderbaarlike, ge 
spierde masjien wat jaar in jaar 
uit onophoudelik werk om lewe 
en gesondheid te bewaar. 

Soms word die hart wel 'n 
bietjie moeg, sy klopping swak 
of onreëlmatig. Dit is egter nie 
altyd aan 'n ernstige hartkwaal 
(`n saak vir die spesialis!) te 
wyte nie. Dikwels dui dit een 
voudig op verswakte hartspiere 
en gevolglike ondervoeding van 
u liggaam . en dit kan u baie 
afmat en uitput. 

In sulke gevalle gee Dr. Allens 
Watersugpilie doeltreffende ver 
ligting. Dr. Aliens - Watersugpilie 
belcmmer nie enige ander behan 
deling wat u ondergaan nie, maar 
as u wel 'n dokter raadpleeg, sê 
hor: dat u hulle gebruik. 


Dr. Allens- 
Watersug- 

















Hoewel Salomo die outeur van 'n 
groot aantal spreuke was, SOOS ons 
weet uit 1 Kon. 4:32-33, was hy nie 
die skrywer van die boek Spreuke nie. 
Die herhaling van Salomo in die eer- 
ste vers van die boek moet verklaar 
word uit die agtergrond van daardie 
tyd. Destyds was dit `n gebruik om 
wysheidsleringe in die mond van 'n 
vroeëre vors te plaas; so word die in- 
houd van die boek dan aangedui en 
die gesag daarvan onderstreep — want 
Salomo was die wyse by uitnemend- 
heid. 


Die spreuke in hierdie boek is `n 
versameling van wysheid uit verskil- 
lende bronne en tye. Ons kan agt 
kleiner versamelings onderskei (naam- 
lik hoofstukke 1-9, 10:1-22:16, 92:17- 
24:92, 24:23-34, 95-29, 30, 31:1-9, 31:10- 
31). Hoewel die naam van die boek 
,Spreuke” is, bestaan hierdie omvang- 
ryke versameling nie alleen uit enkele 
spreuke nie, maar ook uit ander vor- 
me waarin die wysheidsliteratuur te 
voorskyn kan tree (waaraan ons ver- 
lede maand aandag gegee het). Ons 
kan verwag dat daar in so `n wye ver- 
skeidenheid ook 'n wye verskeidend- 
heid onderwerpe aan die orde sal 
kom. Dit is inderdaad so en daarom 
sal ons die boodskap van hierdie boek 
alleen in breë buitelyne kan gee. 


Wysheid is vir Spreuke iets anders 
as vir die moderne mens. Dit beteken 
dat mens jou reg inrig in die lewe 
sodat jy reg kan optree. Maar dit is 
vir 'n mens alleen moontlik as hy hom 
tot die Here wend; want die beginsel 
van die wysheid is die vrese van die 
Here (1:7). Dit beteken dat wysheid 
nie bloot intellektueel bedoel word 
nie, maar dat dit 'n saak van erken- 
ning van die Here is. Verstand van 
die regte optrede in die lewe is dus 
iets wat alleen die gelowige het. 


Telkens lees ons in Spreuke van 
wysheid, kennis, verstand, oorleg en 
ander woorde waarteenoor dwaasheid, 
sotterny en verstandeloosheid staan. 


Dit beteken nie dat, wanneer Spreuke 
vir eersgenoemde en teen laasgenoem- 
de kant kies, hy onregverdig diskrimi- 
neer teen mense wat verstandelik 
minder begaafd is nie. Want dwaas- 
heid beteken dat mens jou nie aan 
die Here steur nie en dus ook nie op- 
tree soos wat Hy wil nie. Ons kan dit 
baie duidelik in die boek sien wanneer 
wysheid en sy sinonieme beskryf word 
as dieselfde as Godsvrees en geregtig- 
heid, en wanneer dwaasheid beskryf 
word as dieselfde as goddeloosheid en 
ongeregtigheid. Alle deugde waarvan 
Spreuke praat, val onder eersgenoem- 
de en alle booshede val onder laas- 
genoemde. Met ander woorde die be- 
oefening van wysheid (— die regte 
lewensoptrede) is die vorm waarin 
mens die Here erken, en dwaasheid 
(— die verkeerde lewensoptrede) is 
die vorm waarin mens die Here 
misken. 


Hierdie boodskap van Spreuke is 
'n saak waaraan ons as protestante 
weer 'n keer die verskuldigde aandag 
moet gee. Die feit dat ons uit genade 
gered is, is geen rede om te dink dat 
ons maar kan lewe soos ons wil nie. 
Die Heidelbergse Kategismus gee in 
Sondag XXXII blyke daarvan dat hy 
die boodskap van Spreuke in die pers- 
pektief van die hele Nuwe Testament 
verstaan het. Die koms van Christus 
het nie die verpligting tot die regte 
lewensinrigting opgehef nie, maar juis 
onderstreep. 


So `n verstandige, wyse. gehoorsame 
lewe lyk volgens die Spreukeboek 
kortliks soos volg: 'n Verstandige aan- 
vaar tug (— gesag) (1:8). Hierdie 
lewensdissipline leer mens arbeid- 
saamheid (13:11, 22:19). Hy is barm- 
hartig teenoor die ellendige (11:17, 
14:21). Sy woord is betroubaar (12:17) 
en hy weet wanneer om te praat en 
wanneer om stil te bly (11:12, 15:1). 
Hy is lankmoedig en kan homself be- 
heers (16:32). Hy hou hom nie op met 
ontugtige vroue nie (2:16-20, 4:20). 


DIE BOODSKAP 
VAN 
DIE BOEK 
SPREUKE 


DS. J. A. LOADER 





Hierdie kenmerke is slegs `n paar van 
die belangrikstes wat ons in Spreuke 
aantref. Die teenoorgesteldes is mak- 
lik sigbaar in die antitetiese parallelis- 
mes (waaroor ons verlede maand ge- 
praat het). 


Daar is nog een element in die pre- 
diking van ons boek waaraan ons nie 
kan verbygaan nie. Dit is die vergel- 
dingsleer waarmee ons reeds by Job 
te doen gekry het. Spreuke verkondig 
dat `n mens in hierdie lewe ook ver- 
geld kan word ooreenkomstig sy op- 
trede. Hiervolgens kom voorspoed oor 
die wyse (— die een wat die Here 
vrees) en teenspoed oor die dwaas 
(— die een wat hom nie aan die Here 
steur nie). Hierdie gedagte is geen- 
sins uitgesluit deur die feit dat Job 
sê vergelding werk nie altyd uit nie, 
en ook nie deur die dinge wat Pre- 
diker daaroor te sê het nie (daaroor 
meer volgende maand). Ook in die 
Nuwe Testament kom die gedagte van 
vergelding voor (vgl. 1 Kor. 11:29- 
30). Die klem val vir Spreuke egter 
nie daarop nie, maar op die gelowig- 
gehoorsame erkenning van die Here. 
Sukses is nie die doel van gehoor- 
saamheid nie, maar eerder die gevolg 
daarvan. 


Spreuke se boodskap, kort saam- 
gevat, is dan dat mens verantwoorde- 
likheid het, naamlik om jou geloof in 
jou dade te laat gestalte aanneem. 
Dit is wat Jakobus noem jou geloof uit 
jou werke toon (Jak. 2:18). Dit is 
ware wysheid. 


As die wantroue in enige vorm van 
gesag en die strewe na vryheid en 
menseregte, soos dit in Amerika voor- 
kom, voortduur sal dit op die duur die 


ondergang van die Weste beteken. 


— Prof. J. D. van der Vyver, dekaan 
van die Fakulteit Regte aan die P.U. 

SKRIFVERKLARING ...... 


1. Die basuin aan jou mond! 


Soos 'n arend skiet dit neer op 
die huis van die Here! 


Omdat hulle my verbond oortree 
het. 
en teen my wet gesondig het. 


2. My roep hulle toe: My God, 
ons, Israel, ken U. 


3. Israel het die goeie verwerp — 
die vyand sal hom agtervolg! 


Dat ons hier te doen het met `n 
nuwe aanhef in die profetiese ver- 
kondiging, is duidelik uit die eerste 
woorde. In `n kort, kletterende opeen- 
volging van min woorde word in 
hierdie paar verse geweldig baie gesê. 
As ons weens die bondige styl nie ver- 
staan wat in vers 1 bedoel word nie, 
word dit wel uit vers 3 duidelik. Hier 
word `n vyandelike aanval op Israel 
aangekondig, en dit is straf weens die 
ontrou van die volk. Die basuin (mis- 
kien liewer: die ramshoring) was by 
uitstek die instrument wat gebruik 
is om alarm te maak. By die profete 
lui die opdrag om alarm 'te maak 
dikwels `n oordeelsaankondiging in 
(kyk bv. Jer. 4:5, 6; 6:1). Aan wie 
is dié bevel gerig? Die spreker is die 
Here Self, maar wie moet die basuin 
blaas? Sommige meen die krygsower- 
ste word bedoel, maar dit berus bloot 
op die gedagte dat die oproep van 
soldate en die blaas van alarms ge- 
woonlik deur die krygsowerste ge- 
doen is. Ander meen, met meer reg, 
dat die profeet self bedoel word. Op 
grond van die parallele waarna ons 
verwys het lyk dit egter of naas die 
profeet ook ander bedoel word. Dit 
is naamlik die alarmopdrag wat alge- 
meen gerig is en uitgevoer moet word 
deur wie dit ookal hoor. Uit die ,,jou 
mond” weet ons egter dat die aan- 
gesprokene in die eerste plek die pro- 
feet is. 


Op die alarmbevel volg `n aankon- 
diging wat die rede vir die alarm 
gee. Letterlik staan daar: ,,soos die 
aasvoël (of arend) oor (of op) die 
huis van die Here,” en dit kan ook 
uitbrei ter wille van die duidelikheid: 
,lemand is oor die huis van die Here 
SOOS `n aasvoël.” Wie is nou die ie- 
mand? Die Amerikaanse Joodse ge- 
leerde Abraham Heschel dink hier 
aan `n bepaalde persoon, en wel aan 
Menahem, wat na baie bloedvergieting 
op die troon van Israel gekom het as 
usurpator. Ons hoor wel in die na- 
volgende verse iets van die woelinge 
om die koningstroon (vs. 4) maar dit 
lyk natuurliker om die ,,iemand” te 
verbind met die vyand wat in vers 
3 genoem word. Soos `n aasvoël bo- 
kant sy aas sirkel, so is die vyand 

HOSEA sai 


gereed om Tsrael te beset. Die Afri- 
kaanse vertaling kies om met ,,arend” 
te vertaal en albei is ewe moontlik, 
maar dit kom voor (kyk vers 8) of 
die profeet Israel sien as `n weerlose 
volk wat deur innerlike verval en 
mislukte politieke intriges nie meer 
tot selfverdediging in staat is nie. 


PROF. DR. J. P. OBERHOLZER 


Hy is soos `n verlamde of sterwende 
dier oor wie `n aasvoël draai. Die 
huis van die Here” slaan hier nie 
op die tempel nie, maar op die land 
as eiendom van die Here. Dat dié 
uitdrukking gebruik word, vul die 
profetewoord met `n ryke inhoud: die 
sonde van Israel, hulle ontrou en re- 
belsheid, het nie in hulle eie huis 
geskied nie, maar in die huis (—land) 
wat steeds eiendom van die Here is. 
Hulle het dus hulle voorreg om in sy 
land te woon, misbruik. 


Die rede vir die oordeelsaankondi- 
ging is die oortreding van die ver- 
bond van die Here en die sonde teen 
sy wel. ,,Verbond” en ,,wet” word 
hier gebruik as parallele begrippe. 
Waar die verbond die unieke verhou- 
ding tussen die Here en Israel uit- 
druk, druk die wet die verbondsver- 
pligtinge uit wat Israel aan die Here 
verskuldig is. Die ,,wet” van die Here 
is sy openbaring waardeur Hy sy wil 
bekendmaak. Hosea dink aan die wet 
as 'n skriftelik vasgelegde saak wat 
van die Here self kom, dus in die eer- 
ste plek aan die Tien gebooie (kyk 
vers 12). 


Dat hulle oortreders en sondaars 
was, het egter nie beteken dat hulle 
nie godsdiens beoefen het nie. Hulle 
verweer hulleself met die bewering 
dat hulle Hom op die korrekte wyse 
aanroep, soos Hy dit wil hê (kyk 
2:22), dat hulle sy volk Israel is, en 
dat hulle Hom ken, en dus weet dat 
Hy hulle God is en wat Hy gedoen 
het om hulle sy volk te maak. Dit is 
'n noodroep waarmee hulle te kenne 
wil gee dat die oordeel op valse gron- 
de berus. 


Kort en duidelik word dan egter die 
kern van Israel se skuld oopgevlek. 
Hulle noodroep is tevergeefs omdat 
dit vals is, net soos hulle uiterlik 
korrekte godsdiens vals is. Israel het 
die goeie verwerp, en daarom gaan 
dit. Die ,,goeie” is die regte verhou- 
ding tot God wat in sy verbond en 
wet gegee is. Dit beteken in trou, 
liefde en kennis van God (4:1) en 
het tot gevolg die genot van sy goeie 


gawes (2:10; 3:5). Israel het dit ver- 
werp, en daarom bly nou oor: die vy- 
and sal hom agtervolg! Die land wat 
vir hom `n rusplek moes wees waar 
hy veilig sou woon (kyk Josua 1:18), 
word nou die toneel van bedreiging 
deur vyande. 


Hoe vals die volk se versekering in 
vers 2 was, blyk uit die illustrasie 
van hulle verbondsoortreding en son- 
de teen die wet in verse 4-6. Politiek 
en kultus word saam aan die orde 
gestel. Waar valse godsdiens heers, 
word die hele samelewing vals. 


4. Hulle het konings aangestel, maar 
nie uit My nie; 


hulle het vorste gekies, maar son- 
der my wete; 


van hul silwer en goud het hulle 
vir hulle 


afgode gemaak tot hulle verderf. 


Die eerste illustrasie van Israel se 
verbreking van die regte verhouding 
tot die Here het te doen met die po- 
litieke toestande in Israel in die tyd 
van die profeet Hosea. Die ou ideaal 
van die koning as begaafde leier wat 
aangestel word nadat hy deur die 
Here aangewys word (Deut. 17:14-20) 
het in Israel van tyd tot tyd na vore 
gekom. Jerobeam 1 (1 Kon. 11:29-39), 
Baesa (1 Kon. 16:2) en Jehu (2 Kon. 
9:1-10) word genoem as konings wat 
deur profete gesalf is en die koning- 
skap op grond van die Here se ver- 
kiesing ontvang het. Al drie van hul- 
le het egter die koningskap verloor 
as 'n erfopvolging omdat hulle gedoen 
het wat verkeerd was in die oë van 
die Here. Deur usurpasie van die 
troon met vermoording van die vorige 
koning het behalwe Baesa en Jehu 
nog Simri, Omri, Sallum, Menahem, 
Peka en Hosea koning geword. Dit 
was veral na die vermoording van 
Sagaria, die laaste koning in die dinas- 
tie van Jehu, dat toestande in Israel 
chaoties geword het. Koningsmoorde 
en vinnige troonverwisseling was die 
reël eerder as die uitsondering. Nuwe 
konings het nuwe amptenare meege- 
bring. Die profeet Hosea se optrede 
het waarskynlik begin in die laaste 
jare van Jerobeam JI en geduur tot 
kort voor die val van Samaria in 722. 
Hy het dus die vermoording van 
Sagaria, Sallum, Pekahia en Peka be- 
leef. Daarna verwys vers 4. Die inisia- 
tief tot die koningskap het nie van die 
Here uitgegaan nie, en daarom was 
die konings sowel as die beamptes 
(vorste) onwettig. 


] Na volgende bladsy 





KROIEK.... Prof. Dr. S. P. J. J. van Rensburg 


Gedurende April was ons kerk se 
hoogleraar in die Nuwe 'Testament, 
Prof. S. P. J. J. van Rensburg, 65 jaar. 
Op 20 April was sy ampstermyn aan 
die Universiteit van Pretoria se Fakul- 
teit van Teologie, Afd. A, verby. Tot 
aan die einde Junie bly hy in tyde- 
like hoedanigheid aan. 





DR. A. J. G. DREYER 


In die laaste paar jaar het prof. 
van Rensburg en sy eggenote albei 
baie gesondheidsprobleme ondervind. 
Dit is nou al `n geruime tyd dat prof. 
van Rensburg soms nie sy lesings 
kon behartig nie. Hulp is verleen 
deur predikante en ook deur die an- 
der lede van die fakulteit. Sy laaste 
skof aan die akademie kon hy ook 
weens siekte nie self behartig nie 
maar sy kollega's van die fakulteit 
staan vir sy lesings in. 


Prof. van Rensburg het hoogleraar 
geword in 'n moeilike tyd, nl. net 
na die destydse sg. Geyser-saak. Ge- 
durende hierdie saak moes hy die 
kerk adviseer, daarnaas moes hy nog 
die doseerwerk op `n tydelike basis 
behartig en sy gemeente. Na afloop 
van die saak, is hy aangestel as hoog- 
leraar. 


Sy doseerwerk was soos sy proef- 
skrif `n getuie van deeglikheid, wel- 
deurdagtheid en rype besinning. Met 
Sy promosie het prof. van Stempvoort 
van Groningen verklaar in `n resensie 
van prof. van Rensburg se proefskrif 
dat dit jammer is dat hierdie stan- 
daardwerk nie gedruk en vertaal 
kon word nie. Dit is nog steeds waar. 
Dit is te betreur dat ons kerk nie die 
fondse daarvoor bewillig, om die werk 
te laat druk en ook te laat vertaal 
nie. 


Prof. van Rensburg was ook ons 
kerk se teenwoordiger t.o.v. die Nuwe 
Testament in die nuwe vertaling van 
die Bybel. Dit was ook sy lewens- 
ideaal om hieraan te kon saamwerk 
tot die einde. Die Bybelgenootskap 
wou egter, met die oog op moderne 
taalgebruik ook jonger manne hê. In 
die O.T. het ons kerk emeritus prof. 
Mulder aangestel en jonzer manne in 
die persoon van prof. Oberholzer. In 
die Nuwe Testament het ons kerk sy 
hoogleraar verbygegaan en net `ʼn 
jonger man benoem as voltydse ver- 
taler en die hoogleraar slegs as her- 
siener behou. Vir prof. van Rensburg 
was dit `n groot persoonlike teleur- 
stelling — veral aangesien hy ook 





Prof. Van Rensburg. 


meegewerk het aan die Bybel met 
verklarende aantekeninge. Omdat hy 
'n beskeie en nederige mens is, het 
slegs sy familie en enkele vriende 
geweet dat hierdie aangeleentheid vir 
hom `n pynlike teleurstelling was. 


Waar hy eersdaags finaal uittree 
wens ons hom en mev. van Rensburg 
'n goeie rustyd toe met die bede 
dat hulle mag herstel deur die genade 
van God. 





HOSEA Verklaar 


[] Van vorige bladsy 


Die tweede illustrasie van Israel 
se ontrou aan die verbond en wet is 
die afgodery. Die goud en silwer wat 
hulle van die Here ontvang het, is 
deur hulle gebruik om afgode te 
maak. Dat dit ,,tot hulle verderf” 
was, dit is tot verderf van die goud 
en silwer, beklemtoon die doodloop- 
pad van die verbondsverbreking. Met 
hulle koning makery kon hulle die 


land nie red nie, en hulle afgode is 
vermorsing van goeie metaal, want 
dit gaan vernietig word. Die goue 
kalfsbeelde wat deur Jerobeam |I in 
Dan en Betel opgerig is, net soos alle 
ander godsbeelde, sou uiteindelik ver- 
nietig word. Wat die konings en volk 
self moes gedoen het, sou die Here 
deur 'n vyand laat doen. 


(word vervolg) 

DIE OLYFBERG BY JERUSALEM (Getsemane) 
AS TOERIS DEUR ISRAEL (Die Land van die Bybel) II 


In die sal Jerusalem was daar vir 
ons geen herberg nie. Die hotelle was 
almal vol bespreek. Ons moes tevrede 
wees om `n paar myl buite die stad in 
die hotel Maala Hachamisha tuis te 
gaan en daagliks ner bus stad toe te 
kom. Na `n vermoeiende. slaaplose 
nag vanaf Athene na Tel Aviv, het 
ons die ogesend ons eerste Joodse ont- 
byt geniet voordat ons gaan slaap het. 
Na die vervelige kontinentale ontbyt 
wat ons op die vasteland van Europa 
elke liewe oggend moses inneem, het 
ons hier tog weer `n verskeidenheid 
van kaassoorte kon geniet. 


DR. P. J. THEO KOEKEMOER 





Vanuit die venster van ons hotel- 
kamer kon ons die buitewyke van 
Jerusalem sien slegs die dag 
met ons aankoms. Daarna het die mis, 
sneeu en koue, die ergste in twintig 
jaar, ons byna daagliks oorval. Jeru- 
salem, trouens die hele Israel wat ge- 
woond is aan 'n baie gematigde winter, 
het gebibber en gebeef. Selfs ons gids, 
`n gebore Israeliet, was opgewonde 
by die aanskouing van soveel sneeu op 
pad na Hebron. 


Jerusalem die heilige stad! 
Dis hier waar 'n mens se gedagtes van 
oomblik tot oomblik in die hoogste rat 
kom. `n Blik op Jerusalem: 


Ek sal U Naam met dankerkentnis 
prys, 

te midde van die feestelike skare, 

Jerusalem, ek hoor om jou altare, 

die lofgeluid wat tot Gods eer verrys.” 


Miskien moet mens begin om iets 
oor Jerusalem te vertel wanneer jy 
op die Olyfberg staan en `n panora- 
miese oorsig het oor die stad. Die 
berg is geleë reg oos van Jerusalem, 
teen die stad. Dis nie `n hoë berg nie, 
in terme van ons begrip van berghoog- 
tes nie. Dis slegs 2641 voet bokant 
seespieël. Na die teenoorgestelde kant, 
die oostekant, kan mens ver sien, tot 
in die Jordaanvallei. In 2 Samuel 15 
vers 30 tot 32 lees ons: ,En Dawid 
het die hoogte van die Olywe opge- 
klim, terwyl hy altyddeur loop en 
ween; en sy hoof was bedek . . . en 
toe Dawid tot bo-op die top kom, 
waar hulle God aanbid het, ontmoet 
Husai, die Arkiet, hom daar, met ge- 
skeurde rok en grond op sy hoof.” 
Hierdie gebeure het op die Olyfberg 
afgespeel toe Dawid moes vlug vir sy 
seun Absolom. In die Nuwe Testament 
is die Olyfberg die plek wat veral 

Jerusalem vanaf die Olyfberg gesien. Die groen kome aan die voet van die berg 
staan in die tuin van Getsemane. Ook is die stadsmuur en die Goue Poort sigbaar. 


in verband gebring word met die ly- 
dingstyd van Jesus. Teen die oostelike 
hange van die Olyfberg is Betanië 
geleë, waar die susters Martha en 
Maria en hulle broer Lazarus gewoon 
het, waar Jesus ook vir Lazarus uit 
die dood opgewek het. Voor die intog 
van Jesus in Jerusalem. verhaal Mar- 
kus en die ander evangeliste: ,,En 
toe hulle naby Jerusalem kom, by 
Betfage en Betanië, aan die Olyfberg, 
stuur Hy twee van sy dissipels uit en 
sê vir hulle: gaan na daardie dorp 
reg voor julle ... ” (Markus 2:1-2 en 
ooreenk. plekke). Lukas verhaal die 
aangrypende woord wat Jesus eenmaal 
oor die stad Jerusalem uitgespreek 
het, hoogswaarskynlik ook vanaf die 
Olyfberg, want hv kon die stad sien: 
En toe Hy naby kom en die stad sien, 
het Hy daaroor geween en gesê: As jy 
tog maar geweet het, ja. ook in hier- 
die dag van jou, die dinge wat tot 
jou vrede dien. Maar nou is dit vir 
jou oë bedek. Want daar sal dae oor 
jou kom dat jou vyande `n skans teen 
jou sal opwerp en jou omsingel en 
jou van alle kante insluit . . . ” (In 
die jaar 70 na Christus is hierdie 
woorde bewaarheid toe Titus Jerusa- 
lem tot die grondtoe verwoes het.) 
Ons lees verder dat Jesus gedurende 
die week in die tempel geleer het 
maar dat Hy snags na die Olyfberg 
gegaan het om daar te bid (Lukas 


21:37). @rens hier aan die voet van 
die Olyfberg. tussen Jerusalem en 
Betanië, het Jesus die vyeboom wat 
slegs blare en geen vrugte gedra het 
nie, vervloek. On die Olyfberg het 
Jesus met sy dissipels gepraat oor sy 
wederkoms, wanneer geoordeel sal 
word die lewendes en die dodes (Mat- 
theus hoofstukke 24 en 25): .,En toe 
Hy op die Olyfberg gaan sit het. kom 
die dissipels alleen na Hom en sê: 
Vertel ons wanneer sal hierdie dinge 
wees, en wat is die teken van u koms 
en van die voleinding van die wêreld. 
En Jesus antwoord en sê . . . (Matt. 
24:3vv.). Hier op die Olyfberg vind 
ons Jesus en sy dissipels net na die 
laaste Avondmaal: .En Hy het ver- 
trek en volgens gewoonte na die 
Olyfberg gegaan. En ook sy dissipels 
het Hom gevolg. En toe Hy op die 
plek kom, sê Hy vir hulle: Bid dat 
julle nie in versoeking kom nie” 
(Matt. 22:39, 40). Hier, aan die voet 
van die Olyfberg, lê die tuin van 
Getsemane, waar ons Hom by herha- 
ling hoor bid: ,.Vader, as dit moontlik 
is, laat hierdie drinkbeker by My ver- 
bygaan; nogtans nie my wil nie maar 
U wil geskied.” 

'n Besoeker aan die Olvfberg voel 
hy wil vir `n paar uur daar alleen 
gelaat word, alleen met sy/haar ge- 
dagtes. Ons was in `n groeptoer en 

(] Na volgende bladsy 








Die Tuin van Getseman2, geleë aan die voet van die Olyfberg digby Jerusalem. 


oes .,,werk” volgens `n uitgewerkte 
program. Daar is geen kwartierdie 
beskikbaar om rustig onder `n Olyf- 
boom te gaan sit en jou o0ë oor die 
stad te laat dwaal nie, dieselfde stad 
waarvan Jesus gesê het: ,,Jerusalem, 
Jerusalem, hoe menigkeer wou ek jou 
kinders bymekaar maak soos `n hen 
haar kuikens onder die vlerke E 
maar julle wou nie.” Enkele lede van 
ons geselskap het later teruggegaan 
na die Olyfberg . . . alleen . . . om 
te peins, om le mediteer, om te bid. 
Ook in die tuin. 


Aan die voet van die Olyfberg is 
daar die een plek waar die Prote- 
Stantse toeris nie oorval word deur die 
ornamente van Roomskatolieke oor- 
Sprong, ornamente wat deur die eeue 
heen orals en ten alle tye dik aange- 
plak is op elke plekkie waar ons Heer 
en Heiland moontlik beweeg het. Trou- 
ens, dit is skokkend om te beleef hos 
al die plekke wat ook vir ons heilig 
is, So verrooms is da! daar by jou 
geen of weinig verwondering oorbly. 
Hier in Getsemane het die eeue oue 
Olyfbome geen ornamente bygekry 
nie, die tuin is nie verrooms nie, jy 
sien bome en jy loop op natuurlike 
grond, die aarde waaron ons Heer 
se voete geloop het. Ja. dis waar: die 
Roomse kerk staan vlak naasaan, teen 
die tuin. Wie daar wil ingaan kan 
ingaan. As toeris saan mens tog maar 
in. Ons bedoel egter: Hier in die tuin 
is dit presies soos op die see van 
Tiberias; jn plaas van versierde mure 
en klipgekapte en gesote beelde, kyk 
mens vas in die ongeskonde natuur. 
Hier in die tuin van Getsemane staan 
mens ook met groot sekerheid omdat 
jy weet dat dit die een plek is waaroor 


argeoloë geen twyfel het nie. `n Be- 
kende geleerde skryf: ,,Zo onzeker als 
dit alles is, zo zeker is het dat hier 
vlakbij . Getzemane gezocht moet 
worden.” Die oorspronklike tuin waar 
Jesus en sy dissipels verkeer hei, sou 
waarskynlik veel groter gewees het 
as die huidige tuin. Die teenswoordige 
tuin word sehou deur die Franciska- 
ners en bevat agt stokou knoets-agtige 
Olyfbome. Alhoewel hierdie bome vol 
gens natuurwetenskaplikes ouer as 
twee duisend jaar kan wees, moet 
mens tog rekening hou met die histo- 
riese mededeling van die Joodse ge- 
skiedskrywer, Josephus. dat Titus met 
die verwoesting van Jerusalem in die 
jaar 70 n.C., bevel gegee het dat al 
die bome om Jerusalem afgekap moes 
word. Natuurwetenskaplikes verseker 
egter tog hierby dat die aard van `n 
Olyfboom sodanig is dat al sou dit af- 
gekap word, beteken dit nog nie nood- 
wendig dat die boom sterf nie. Ons 
weet dit ook uit eie ondervinding dat 
sekere bome met wortel en tak uitge- 
haal word as mens byvoorbeeld `'n 
stuk grond vir landboudoeleindes wil 
on::boom. Die Romeinse soldate sou 
beslis nie daardie tyd gehad het om 
elke b20om jn en om Jerusalem te gaan 
uitgrawe nie. Dus: die horingoud 
knoetsagtige Olvfbome kon wel die 
bome wees waaronder Jesus gebid 
het voor sy gevangeneming. (Gaan 
mens alleen terug na hierdie tuin, 
dan ..sien” jy in die ees Romeinse 
soldate met Judas vooraan en 

jy hoor” 'n stem: .Judas, verraai jy 
die Seun van die mens met 'n kus?” 
Hier het Hy so ernstig gebid ... maar 
Sy dissipels was aan die slaap. SO... 
kan 'n kerk, so kan sy gemeente voort- 
slaap . . . tot vandag. 


PRAG EN PRAAL TEENGEWERK 
IN DIE VOLKSPLANTING AAN 
DIE KAAP TWEE EEUE GELEDE. 


Prag- en praalwette van die ou 
Nederlands Indië is deur goewerneur 
Ryk Tulbagh ook aan die Kaap in 
die jare 1751 tot 1771 toegepas om 
die weelderige lewe en spandabelrig- 
heid van die Kaapse burgers enigsins 
teen te gaan cn grootdoenery aan ban- 
de te lê. 


So byvoorbeeld moes `n persoon 
met 'n rang laer as opperkoopman `n 
boete van 25 riksdaalders betaal as 
hy 'n bruilofsmaal vir meer as twee 
dosyn gaste aangebied het. 


Veral buitengewone vertoon en uit- 
spattigheid met groot onthale met 
begrafnisse is baie beperk. 


Oorgeneem uit: ,Ons eie geskiede- 
Mis” aeur 4. L. Pretorius en A. J. 
Pienaar, alpei dosente aan die Pot- 
chefstroomse Onderwys Kollege. 


Ons voeg hier by dat sulke wette 
en maatreëls in ons dae nie sal baat 
nie, maar dat weelde en spandabelrig- 
heid o9t in ons dae hoogty onder ons 
volk vier is `n feit wat nie weerspreek 
kan word nie. Daarteen moet wel ge- 
waarsku word, want weelde is nooit 
goed vir 'n mens nie. Hier geld ook 
die spreekwoord: Dit is alleen sterk 
bene wat die weelde kan dra. 


— Joh. Dreyer. 





VAKANSIEWOONSTELLE 
WARMBAD 


Keurige vakansieverblyf vlak- 
by die Minerale Bad. Verskil- 
lende tipe woonstelle (2 tot 
7 beddens) elk met badka- 
mer, kombuis, oop stoep en 
gratis motorafdak; grasperke 
en braaivleisplekke. Woon- 
stelle daagliks skoongemaak. 
Besonder lae buitenseisoen- 
tarief. Toerusting: Beste ge- 
halte meubels; ingeboude kle- 
rekaste en kombuiseenhede; 
elektriese stowe, ketels en ys- 
kaste; beddegoed, kookge- 
reedskap en eetgerei word 
volledig voorsien. Brosjure 
gratis beskikbaar. 


SPA-VISTA 
VAKANSIEWOONSTELLE 


Voortrekkerweg 55, 
Telefoon 535, Warmbad, Tvl. 

DIE NUWE TEOLOGIE 


J. A. 7. Robinson 


Robinson bepleit `n teologie wat 
begin by die vrae en dilemmas van 
die christen hier in die wêreld en hier 
in die tyd. Hy wil nie dat woorde 
SOOS ,,God” sal verdwyn nie, maar 
dat ons hulle opnuut sal interpreteer. 


DS. D. J. C. VAN WYK 


In die loop van die eeu is die ver- 
kondiging van die evangelie en die 
teologie opgeneem in 'n wyse van 
denke en in `n wêreldontwerp, wat 
mense van hierdie tyd, dit is mense 
in `n gesekulariseerde wêreld, nie 
meer kan meemaak nie. Hy sê die 
grootste vrae vir die christen van die 
20ste eeu is God en sy verhouding 
tot die wêreld. Dit gaan by Robinson 
geheel en al om die praxis, die nuwe 
moraal, die christelike handeling. Die 
eerste wat volgens hom oor Christus 
gesê moet word, is dat ,,Hy die ver- 
skriklike vryheid van die liefde,” die 
mens-vir-ander gewees het. Die kerk 
is nie daar om die orde te steun en 
te handhaaf nie, maar om mense te 
roep tot hulle verskriklike vryheid. 
Is dit vir 'n mens van hierdie tyd 
moontlik om geen ateis te wees nie? 
Aldus Robinson. 


Dorothee Sille 


Ook sy verset haar teen die religie, 
die godsdiens. Sy wil, soos baie van 
haar mede teoloë, uit die enge ruim- 
te van die kerk, en net verkeer in 
die algemene menslikheid. Sy streef 
ook daarna om op die toonhoogte 
van die moderne lewensgevoel te bly. 
By haar kom onmiskenbaar die invloed 
van die Aufklirung en van Hegel te- 
voorskyn. Sy sluit ook aan by die 
uitgangspunt van die moderne eksi- 
stensie filosofie, en lê geweldig klem 
op die ervaring, die bewus syn. Die 
dood van God beteken vir haar: Hy 
is dood vir ons, in ons ervaring. Sy 
besit `n ongekende drif tot kritiek 
op eie identiteit en op die ongedeelde 
vryheid van almal. Sy glo in 'n re- 
delike beheersing van die wêreld deur 
middel van die wetenskap. Alles moet 
geregverdig word deur die begrip. 
Hier kom die moderne lewensgevoel 
van onsekerheid, twyfel, tydelikheid 
sterk na vore. 

Enersyds staan die tese ,,God is 
dood” by Sêélle in die toonaard van 
,ons het die laaste eeue so verlig 
geword dat ons God nie meer nodig 
het vir die lewe in die wêreld nie.” 
Andersyds word ewe sterk die toon 

gehoor van ,maar ons ly onuitspreek- 
lik daaraan dat God doodgegaan het.” 
Bowendien word nie alleen gesê: God 
het doodgegaan nie, maar ook: Ons 
het Hom afgesit. Waarom het ons 
Hom ontsetel? Enersyds, omdat ons 
in ons mondigheid as mense geen 
enkele gesag meer wil ken nie; en 
andersyds vanweë die vele, nie meer 
te verwerkte leed wat daar in die 
wêreld is. 


Dit bly verbasend dat hierdie teo- 
lo0ë, wat so deurdronge is van die 
dood van God, tog nog soveel van 
God weet en soveel oor God praat. 
Daar kom in Sêélle se werk bv. min- 
stens 30 belangrike uitsprake oor God 
voor. Hierdie teoloë wil nie daarvan 
hoor dat hulle minder van God af 
weet as die ou teologie nie. Hulle 
weet en sê dit net anders. Minder 
gebonde as die tradisionele teologie, 
meer wild, modern, eksperimenterend. 
Ook Sêlle tipeer die tyd waarin ons 
leef as na-metafisies, na-religieus, na- 
teisties, ens. Sy vra ook die vraag 
wat Bonhoeffer gevra het, ,,wie Chris- 
tus vir ons in ons tyd eintlik is.” 
Om hierop te antwoord wil sy egter 
nie by die christologie begin nie, 
maar by die antropologie. Net soos 
Tillich: na die antropologie die chris- 
tologie. Na die vraag, die antwoord. 


William Hamilton en Thomas J. J. 
Altizer 


Die nuwe teologie vind sy mees 
radikale uiting in die werk van die 
Amerikaners William Hamilton en 
Thomas Altizer. Ons kan sê Hamilton 
en Altizer trek die laaste konsekwen- 
sies van tendense wat al in die teolo- 
gie van 'Tillich, Bultmann en Bon- 
hoeffer aanwesig was. Altizer werk 
verder ook met motiewe van Kierke- 
gaard, Nietzsche en Hegel. 


Wat bedoel hierdie teoloë met die 
stelling dat God dood is? In ieder 
geval word daarmee bedoel dat die 
klassieke christelike Godservaring vir 
`n aantal mense in die 20ste eeu on- 
moontlik geword het, dat dit met 
steeds meer mense die geval sal wees, 
en dat ons nie met geweld daaraan 
moet vashou nie. Ais hulle praat van 
die dood van God dan doen hulle dit 
om aan te dui dat God in die toekoms 
jemand anders sal wees as die God 
van die klassieke christelike Gods- 
voorstelling. Die tydperk van die 
Teisme, van die God daar bo in die 
hemel wat ons lewe regeer, die tyd- 
perk is vir goed verby. God was daar, 
God is daar nie meer nie. God is dood. 
Dit beteken nie die einde van die 


christelike geloof nie, wel die einde 
van die tradisionele christendom — 
Christelike geloof sal in die toekoms 
iets heel anders wees as wat dit tot 
hiertoe was. Die God wat straks sal 
spreek sal 'n ander wees as die God 
van die tradisionele metafisiese en 
religieuse christendom. Hamilton en 
Altizer sê dat hulle teologie, in hier- 
die nuwe situasie van vandag, wil sê 
wat christelike geloof is, en waarin 
mlhe new essence of christianity” be- 
staan. Hulle wil in eksistensiële be- 
£rippe sê wie Jesus is. Die kerk van 
die toekoms moet net Dienskneg kerk 
wees, 'n kerk sonder enige magsaan- 
sprake . Die kerk van die toekoms 
moet daarom ook 'n kerk sonder amp- 
te wees. Daarom vind ons nog by 
Tillich, nog by Bonhoeffer, nog by 


enige van die nuwere teoloë enige 


teologie van die amp. 


Geloof is vir hierdie teologie die 
stryd vir `n waarlik menslike same- 
lewing; `n stryd teen die voordele, 
ideologieë, die gevestigde magsposi- 
sies, intimidasie ens. Geloof is die 
gaan op 'n weg wat @rens heen lei: 
na die ryk, die orde en die geregtig- 
heid. Een van Altizer se werke dra 
die titel van ,The Gospel of Christian 
Aftheism.” 


Waar die stelling ,,God is dood” 
aanvanklik net wou sê dat die woord 
God” in onbruik geraak het, later 
ook wou aandui dat die tradisionele 
Godsvoorstelling `n beeld van God is 
wat vernietig moet word, wil dit soms 
voorkom of dit by Hamilton en Alti- 
Zer `n uitspraak van ongeloof en to- 
tale ateisme geword het. Hamilton en 
Altizer self besluit egter ten slotte 
dat dit nog nie presies vas te stel is 
wat die formule ,,God is dood” be- 
teken nie! Hulle eksprimenteer maar 
net! 


Voordat ons verder sal let op en- 
kele van die agtergronde van die Nu- 
we Teologie, moet na aanleiding van 
die voorafgaande die volgende kri 
tiese opmerkings gemaak word. Kan 
dit beskou word as `n teken van erns, 
van verantwoordelikheid voor God om 
wilde, gewaagde stellings soos ,,God 
is dood” te maak, en dan later om te 
spring en te sê dit was maar 'n eks- 
periment, die betekenis daarvan staan 
nog nie mooi vas nie? Wat sal God 
se oordeel wees oor `n teologie wat 
met wilde, moderne eksperimente die 
mens van die 20ste eeu laat struikel 
het? Hierdie teologie maak 'n dwase 

SIEKE BESOEK 


(Vervolg van vcrige maand) 


Dikwels gebeur dit in ons gemeen- 
tes dat die predikant en die kerkraad 
slegs van lidmate hoor of hulle sien 
as hulle siek is. Iemand wat siek is 
word dikwels gereeld besoek, na die 
siekte word tevergeefs gekyk of daar- 
die persoon in die erediens is. In 





DS. M. J. BEUKES 


plaas van in die erediens op Sondag 
bevind die ,,gesonde sieke” hom êrens 
in die wêreld besig met homself. In 
plaas van in leer en lewe hom gedra 
ooreenkomstig die Woord van God, 
eerder besig om homself oor te geen 
aan die lus en genot van die wêreld. 
Na sy herstel vergeet hy dat dit God 
is wat die genesing geskenk het. Nadat 
ontvang het vergeet hy om dankbaar 
te wees. Nadat die kerk na hom toe 
gekom het vergeet hy om na die 
kerk toe te gaan. Mêre is hy weer 
siek: Benoud kom die roepstem: ,,Do- 
minee, ouderling, diaken kom besoek 
my weer.” Op die versoek word weer 
gereageer. Die sieke is weer gesond 
en bo alle verwagting weer dieselfde 
ondankbare, roekelose, on-kerklike le- 
we. Tereg kan die vraag gestel word: 
moet die kerk aanhou besoek? Moet 
die kerk aanhou begrawe? Aanhou 
gee waar die resultaat maar weer tel- 
kens Godverloëning en kerkveragting 
is? By 'n bepaalde geleentheid het 'n 
predikant vir `n siek lidmaat gesê: 
As ek vir jou moet bid, moet ek 
bid dat God jou sal wegneem. Dit is 
in stryd met my gewete om te vra 
dat jy £enees sal word terwyl ek weet 
jy gaan na jou genesing weer net so 
roekcloos ieef soos van te vore. Vir 
die eer van God. waarvan jy niks 
weet, of liewer niks wil weet nie. is 
dit beter dat jy sterf!” Dit het nodis 
geword dat die kerk die woord ver- 
troos weer reg sal verstaan. Volgens 
die Griekse spraakgebruik het hierdie 
woord ook altyd die betekenis van ver- 
maan. Nodig is dit vir die kerk om 
vir die sieke te sê dat daar in Jesus 
Christus heil is vir elkeen wat jn Hom 
glo maar oordeel en gerig vir die on- 
gelowiges, die ondankbares. 


`n Besondere houding tref ons in 
die Bvbel aan bv siek persone wat 
gesond geword het. In die .Lied van 
Hiskia” na sy genesing hoor ons dat 
hy sê: ,.Die Here staan gereed om 
my te verlos; daarom sal ons op my 
snaarinstrumente speel al die die van 
ons lewe. by die huis van die Here” 
(Jes. 38:20). Selfs die dood van ge- 
liefdes het tot gevolg dat die gelowige 
sig met nuwe ywer stel in die diens 


DIE GESONDE SIEKE 


van God. Na die siekte en dood van 
sy kind ,,het Dawid van die grond 
opgestaan en hom gewas en gesalf en 
ander klere aangetrek en in die huis 
van die Here gegaan en aanbid” (2 
Sam. 12:20). In sy gebed tydens die 
inwyding van die tempel bid Salomo 
dat God die mens in nood, ook die 
siekes sal red: ,,sodat hulle u kan 
vrees al die dae wat hulle leef in die 
land wat u aan ons vaders gegee het.” 
(1 Kon. 8:40 vergelyk ook 2 Kron 
6:a1). 


In die Nuwe Testament tref ons 
dieselfde reaksie aan by siekes wat 
genees is. Maria wat Magdalena ge- 
noem word ,saam met ander vroue, 
volg Jesus nadat hulle genees is. (Luk. 
8:1-3). Na die genesing van die siek 
man in Betesda tref Jesus hom aan in 


NUWE TEOLOGIE 

konklusie: uit die feit dat die mo- 
derne mens leef asof God nie bestaan 
nie, word gekonkludeer dat God dood 
is. Nog `n vraag: Waarom word so 
`n aksent gelê op die enorme mag en 
heerskappy van die mens, maar Chris- 
tus mag nie die opgestane Heer wees 

'N GESKENK VAN 
BLYWENDE WAARDE 


die tempel (Joh. 5:14), hy gaan ver- 
tel aan die Jode dat dit Jesus is wat 
hom genees het (vers 15). Die man 
wat kreupel gebore was gaan na Sy 
genesing nie in die eerste plek na 
sy familie of vriende of die wêreld 
nie maar na die tempel om God te 
loof (Hand. 3:8 en 9). Op die genesing 
van Eneas het die inwoners hulle tot 
God bekeer (Hand. 9:82-35). 


Die werklike gepaste dankbare hou- 
ding van die gelowige na sy genesing 
is dat hy sal leef tot eer van God. 
Dat sy geloof in Jesus Christus on- 
wrikbaar sterk sal wees, dat hy God 
Sal dien soos Hy gedien wil word, nie 
in die eerste plek in die wêreld of 
in die eensaamheid van sy huis nie, 
dit ook, maar in die eerste plek in die 
midde van die gemeente, in die kerk. 


nie, en God word veral van al sy ko- 
ninklike eienskappe beroof! Alles en 
almal mag, maar die kerk mag geen 
waarheids-of magspretensies hê nie! ! 
Daar mag ook geen ampte in die kerk 
wees nie. Daarmee loop die Nuwe 
Teologie voor in die gees van ons 
tyd wat `n renons het aan enige vorm 
van gesag! ! ! 


(Vervolg) 

KORESKDIE PERS 

In Oktober van hierdie jaar (1971) 
is jn Persië of Iran, soos dit sedert 
1935 genoem word, `n groot fees ge- 
vier. 'n vragtige tentekamp is vir die 
geleentheid opgerig by die ruines van 
die ou hoofstad Persepolis, waar ook 
nog indrukwekkende bouvalle gesien 
kan word van ou paleise van Darius 
en Xerxes (of Ahasveros). Vorste en 
staatsmanne uit baie lande was genooi 
en ons staatspresident met sy gade 
was ook onder die aanwesiges. Hier- 
die fees is deur die Siah van Iran, 
Mohammed Reza. ter geleentheid van 
die vyf-en-twintighonderdjarige be- 
staan van hierdie staat, aangerig. 


Baie lank 

Vyi-en-twintighonderd iaar is baie 
lank .. . Ons kan ons daarvan moeilik 
`n voorstelling vorm. Ons eie landge- 
skiedenis gaan nie verder as ruim 
drie eeue terug nie. Maar ook in die 
ou Europa met sy ou vorstehuise tref 
ons sulke hoë ge'alle nie aan nie. 
Ons eie Christelike jaartelling tel nog 
geen 2000 iaar nie. As ons 2509 jaar 
terugdink, kom ons uit in die ou- 
oosterse geskiedenis. meer as 500 
jaar voor die geboorte van Christus, 
in tye waarvan die Ou Testament ook 





nog verhaal. In jonger boeke van die 
Ou Testament soos Esra en Nehemia 
lees ons inderdaad van Persië en Per- 
siese konings. Hulle vervul selfs 'n 
belangrike rol in die geskiedenis van 
die volk van God. Daar is meer volke 
wat dit gedoen het. Ons dink aan 
Assirië en Babilonië (Egipte laat ons 
in hierdie artikel buite beskouing). 


PROF. J. H. KROEZE 


Hulle het hulle rol vervul in opdrag 
van die HERE en na sy bestel. Assur 
was die roede van sy toorn (Jes. 10:5) 
om die ryk Israel en Samaria te straf 
om sy sondes. Babel was deur God 
bestem om Juda en Jerusalem in bal- 
lingskap weg te voei. Die HERE noem 
Nebukadnesar, die koning van Babel. 
wat h'erdie taak moet uitvoer, Sy 
dienaar (Jer. 25:9). Maar terwyl As- 
Sirië en Babel lank?l voorgaan en tot 
ruines geword hot. is dit net Persië 
wat sy 2590 jarige fees kon vier. Waar- 
om? Dis moeilik om ie sê. Ons kan 
God se wêreldbestuur nie beoordeel 
nie. Wel kan ons onmerk dat die 
taak van Persië `n gans andere was 


as die van Assirië en Babel. Hulle 
moes Israel en Juda straf en hulle 
het dit op wrede manier gedoen. Maar 
Persië moes Juda bevry uit die bal 
lingskap en hulle het dit op lojale 
manier gedoen! 


Regeerder van die wêreld 


Ons kan dit maklik in `n paar 
worde sê, maar in die werklikheid 
van die geskiedenis het God. die Re- 
geerder van die wêreld. van groot oor- 
loë en geweldige magsverskuiwings, 
van ondergang van wêreldryke en 
opkoms van ander, gebruik gemaak, 
om dit te bewerk. 


Ters het Assirië, die roede waarmee 
God die tien-stammeryk gestraf het, 
tot `n val gekom. Dit is bewerkstellig 
deur Babel wat onder Nebukadnesar 
tot nuwe groot magsontplooiing ge- 
kom het. 


Afsirië en Babilonië was geleë in 
die gebiede waardeur die twee groot 
riviere. die Eufraat en die Tigris ge- 
Stroom het; Assirië in die noorde met 
sy hoofstede Ascur en Ninevé aan die 
Tieris, Babilonië in die suide met sy 

(] Na vo'gonde bladsy 





Vierugroot geleentheid] 
met Rentmeester 


'n Verlowing. Bevordering. Huwelik. 
Baba. Elke lewe het sy groot oomblikke. 
Hoe kan 'n mens jou geluk 'n bietjie 
meer permanent maak? Raadpleeg 
Rentmeester. Elke Rentmeester-polis 
beteken 'n bestendiger toekoms. 
Vier dus u volgende groot geleentheid 
met Rentmeester. Dan is u van 
lewenslange gemoedsrus verseker. 


VERSEKERAARS BEPERK 
Hoofkantoor: Rentmeestergebou, Bosmanstraat 219, Pretoria. 
Tel. 3-1258 
VOLLEDIGE BEPLANDE LEWENS- 
VERSEKERING VERSKAF GEMOEDSRUS 


Die Hervormer, Mei 1972, bladsy 14 








adverto 4129/a 








GCAEVROLET/RANGER 

groot stede Ur en Babel aan die Eu- 
fraat. Maar verder na die ooste het 
jonger volke tot ontwikkeling gekom 
en soos dit dikwels gaan in die ge- 
skiedenis, het hierdie iong volke die 
ouere oortref deur hul jeugdige krag. 
Hierdie jong volke was die Meders en 
die Perse. Hulle was lraniërs. Die 
Meders het noordelik gewoon, teenoor 
Assirië, die Perse suidelik. Die Meders 
was eers oorheers deur Assirië. Sargon 
van Assirië het stede van Medië ge- 
bruik om daarheen die Israeliete na 
die val van Samaria te deporteer (2 
Kon. 17:6). Die Meders het egter in 
opstand gekom teen Assirië. Hulle 
koning Kyaxares het sy leër versterk 
en gereorganiseer, speerwerpers en 
boogskutters en ruitery opgelei en 
daarmee die Babiloniërs graag gehelp 
in die aanval op Assirië. In sy profe- 
sie oor die val van Ninevé maak 
Nahum gewag van die soldate van 
Medié as hy sê: Die skild van sy 
helde is rooi geverf, die dapper manne 
in skarlaken gekleed; die strydwaens 
skitter met die glans van staal on die 
dag as hy hom gereedmaak en die 
spiese word geswaai. Langs die paaie 
raas die strydwaens, hulle jaag rond 
oor die vlaktes. Hulle voorkoms is 
soos fakkels, soos bliksemstrale skiet 
hulle heen en weer. 


Na Kyaxares, onder die regering 
van Astyages, het die mag van die 
Mediërs begin afneem. 


Oorvleuel 


Die Perse woon suidelik van Medië: 
Hulle noem hulle self Parsa en hulle 
land Parsua. Aanvanklik was hulle 
nie `n selfstandige volk nie maar on- 
derworpe aan groter ryke. So was 
hulle koning Cyrus (I, 641-600 voor 
Christus) en Kambyses (1), vasalle 
van die Mediërs. Maar die Perse het 
die Mediërs oorvleuel. Die Mediese 
koning Astyages het sy dogter Madane 
aan sy Persiese vasal Kambyses tot 
vrou gegee. Uit hierdie huwelik is 
Cyrus gebore. Hy is in Persië Cyrus 
IT, en hy is dit wat in die Ou 'Testa- 
ment Kores genoem word. Hy het die 
Mediese oorheersing afgeskud (553) 
en Medië laat opsmelt in die Persiese 
wêreldryk wat hy gestig het. Beide 
name bly in die naam van dié ryk 
gehandhaaf: die Medies-Persiese ryk, 
waarin die Perse die bo-toon gehad 
het. In die Ou Testament word hy 
die koning van Persië genoem en in 
Dan. 6:29 Kores die Pers. 


God het hom geroep 


So duik die Kores wat deur God 
bestem is om die Jode uit die balling- 
skap te bevry, op in die geskiedenis. 
God het hom geroep en hom sy taak 
aangewys. Hy begin met Babel aan te 
val, die laaste oorblyfsel van die voor- 
Persiese magte. En Babel het geval. 
Dit was in die nag toe koning Belsasar 


'n groot maaltyd aangerig het. Aan die 
hopelose situasie waarin die ryk, 
vroeër so magtig, verkeer het, het hy 
hom nie gesteur nie, maar met sy 
maghebbers en sy vroue en sy byvroue 
het hy wyn gedrink uit die goue en 
silwer bekers en skale wat sy vader 
Nebukadnesar uit die tempel van 
Jerusalem weggevoer het. Dit was die 
nag waarin die hand aan die muur 
verskyn het en geskryf het ,,ufrasin”, 
deur Daniël aldus verklaar: u konink- 
ryk is verdeel en aan die Meders en 
Perse gegee. In dieselfde nag is Bel- 
sasar, die koning van die Chaldeërs 
gedood (539 v.C.). Nou kan Kores 
ook koning van Babel genoem word 
(Esra 5:18). 


Sy taak 


Nou begin Kores aan sy eintlike 
taak in die heilsgeskiedenis: In die 
eerste jaar van Kores, die koning van 
Persië, het die HERE — sodat die 
woord van die HERE uit die mond 
van Jeremia vervul sou word — die 
gees van Kores, die koning van Persië, 
opgewek, dat hy `n oproep deur sy 
hele koninkryk laat gaan het, selfs 
ook skiftelik, om te sê: So sê Kores, 
die koning van Persië: Al die konink- 
ryke van die aarde het die HERE, die 
God van die hemel, aan my gegee; en 
Hy het my opgedra om vir Hom 'n 
huis te bou in Jerusalem wat in Juda 
is. Enigeen onder julle wat aan Sy 
volk behoort — mag sy God met hom 
wees, en laat hom optrek na Jerusa- 
lem wat in Juda is, en die huis van die 
HERE, die God van Israel, bou. En 
enigeen wat oorgebly het, in enige 
plek waar hy as vreemdeling vertoef 
— hom moet die manne van sy WOOon- 
plek ondersteun met silwer en goud 
en met goed en vee, en met vrywillige 
gawes vir die huis van die God wat 
in Jerusalem is (Esra 1:1-4). 


Nie sewentig jaar nie 


By hierdie edik van Kores kan `n 
mens vra hoe die geskiedskrywer kan 
Sê: ,,in die eerste jaar van Kores”. Uit 
die historiese oorsig hierbo blyk dat 
Kores lank al aan die regering was. 
Blykbaar reken die geskiedskrywer 
vanaf die inneming van Babel waar- 
deur Kores ook koning van Babel was. 
Ons moet hierby ook dink aan die pro- 
fesie waarna Esra 1:1 verwys. Dit 
staan in Jer. 29:10 en lui aldus: As 
eers sewentig jaar van Babel verby 
is, sal Ek op julle ag gee en aan 
julle my goeie woorde vervul om julle 
na hierdie plek terug te bring. Dik- 
wels word hieruit afgelei dat die bal- 
lingskap sewentig jaar geduur het. 
Dat dit nie juis is nie, blyk hieruit 
dat die ballingskap nie so lank geduur 
het nie. Op sy langste kan die bal- 
lingskap gereken word vanaf die eer- 
ste wegvoering (597) tot 538, Ons 


kan ook reken vanaf die val van Jeru- 
Salem dus van 586 tot 538. In elk 
geval is dit minder as sewentig jaar. 
Wat Jeremia sê, is dit dat aan die 
Nieu-Babiloniese ryk sewentig jaar 
gegun is. En dit kom beter uit, naam- 
lik van 612 tot 539. Met ,,die eerste 
jaar van Kores” word dus bedoel: 
terstond na die val van Babel in die 
eerste jaar van die koningskap van 
Kores oor Babel. Dit het Jeremia 
gesê: as die sewentig jare van Babel 
verby is. 


In die edik van Kores beluister ons 
'n gans andere toon as wat ons ken 
uit die woorde wat Assiriese en Babi- 
loniese konings gespreek het. Hulle 
het niks gedoen as onderdrukking en 
geweld. Van Kores weet ons uit die 
algemene geskiedenis dat dit sy strewe 
was om die onderworpe volke te ver- 
soen met die nuwe situasie sodat dit 
vir hulle draaglik was om onder sy 
bewind te lewe. Hy het hulle gods- 
diens nie aangetas nie en sê dat hy 
Sy opdragte het van die God van die 
hemel. Dit is intussen `n veelomvat- 
tende benaming. In sy eie inskripsies 
het Kores oor Mardoek, die God van 
Babel, as syne opgeneem en gesê: 
Mardoek, die groot heerser, het die 
hart van die Babiloniërs tot my ge- 
neig, want ek sorg elke dag vir sy 
verering. 


Kores het op godsdienstige gebied 
ruim opvattings gehad. In die Per- 
siese ryk het op godsdienstige ge- 
bied onder invloed van Zarathustra, 
die stigter van die lIraanse of Per- 
siese godsdiens (die Mazdeisme), die 
voorstelling geheers van `n wyse en 
goeie godheid (Mazda) en Kores het 
geen teenstelling gemaak 'tussen hom 
en die God van Israel nie en in die 
benaming ,,God van die Hemel” ver- 
skillende opkvattings saamgevat. Hier- 
die sinkretisme, samestelling van gods- 
dienste, het God gebruik om Kores 
sy wil te laat volbring. 


Noudat ons uit bostaande die ge- 
skiedenis en die optrede van Kores 
die Pers enigermate leer ken het, wil 
ons aandag skenk aan die verhewe 
woorde waarmee die HERE self oor 
Kores spreek in die profesieë van 
Jesaja. In een daarvan word Kores 
uitdruklik by sy naam genoem. Dit is 
in die profesie van Jesaja 44:28-45:4. 

In hierdie gedeelte spreek die 
HERE, die Verlosser van Israel, oor 
Sy eie grootheid. Hy is dit wat die 
hemel uitspan, Hy alleen, en wat die 
aarde uitsprei. Bo al kom sy grootheid 
hierin uit, dat Hy vervul wat Hy deur 
Sy boodskappers, die profete, laat 
voorsê het. Dit is nie so met die 
heidense gode nie. In Babel was daar 
ook baie wyse en waarsêers wat `n 
uitgebreide studie van allerlei voorte- 
kens gemaak het om die toekoms van 


[] Blaai om 

die land te voorspel. Maar van hulle 
wetenskap kom niks tereg nie en 
hulle kennis is domheid. Maar die 
HERE se woord gaan in vervulling, 
die woord van Hom wat van Jerusa- 
lem sê: Dit moet bewoon word; en 
van die stede van Juda: Hulle moet 
herbou word, en Ek sal sy puinhope 
oprig; en wat van Kores sê: Hy is 
my herder en hy sal alles volbring 
wat My behaag deurdat hy van Jeru- 
salem sê: Dit moet gebou word en 
die tempel most gegrond word. 

Die HERE noem Kores sy herder. 
Soos `n landheer `n herder het om 
sy skape op te pas, so het die HERE 
'n herder wat die volke moet lei. Hy 
moet die volke regeer sodat die ge- 
skiedenis voortgaan na die wil van die 
opperste Koning. As so 'n herder 
staan Kores dus in die diens van God 
en dit sal hierop uitloop, So voeg vers 
28b daar verklarend aan toe, dat Ko- 
res van Jerusalem sê: Dit moet gebou 
word. 


Die vervulling hiervan het gekom in 
die edik van Kores (Esra 1:1-4). 


Hoofstuk 45 gaan dan verder met 
`n beskrywing van die hulp en voor- 
spoed wat die HERE aan Kores ver- 
leen om die herderstaak te kan ver- 
vul. Hy noem hom ,,sy gesalfde”. 


Stel u voor: `n heidense veroweraar 
word gesalfde van die HERE genoem. 
Maar dit is so omdat die HERE hom 
roep en bekwaam maak. Die HERE 
vat hom by sy regterhand terwyl Hy 
die lendene van Konings wat hulle 
teen Kores wil verset, losgord, dit wil 
sê hulle magteloc: maak. Niemand 
kan deure of poorte voor hom sluit 
nie. As oorwinnaar taan hy stede en 
vestings binne. God beloof hom: Ek 
sal voor jou uitgaan. Koperdeure sal 
die HERE vir hom verbreek cen yster- 
grendels stukkend slaan. Die Griekse 
skrywer Herodotus vertel van Babel 
se honderd poorte. Maar hulle sal 
Kores nie hinder nie. So verkry hy 
toegang tot die rykdomme van Babel 
wat mos skatryk was (Jer. 51:18). As 
dit alles gebeur, sal Kores weet ,,dat 
Ek die HERE is wat jou by jou naam 
roep, Ek, die God van Israel”. Dit 
alles jis ter wille van Jakob, sy kneg, 
en Israel, sy uitverkorene. Drom het 
die HERE Kores by sy naam genoem 
en hom `n erenaam gegee. Nog groter 
word die eer van die HERE as Hy 
daaraan toevoeg: hoewel jy My nie 
geken het nie. Dis nie Kores van wie 
dit alles uitgegaan het nie. Die HERE 
gebruik `n koning wat Hom nie geken 
het nie en roep hom en noem hom 
herder en gesalfde. 

Ook sonder dat die naam van Kores 
uitdruklik genoem word, lees ons oor 
hom. In Jes. 41 word die voorspoedige 
optrede van Kores vermeld as 'n be- 
wys van die dinge wat God doen en 
tot stand bring. Daar, vers 2, lui die 
vraag: Wie het hom uit die Ooste 
verwek vir wie die oorwinning tege- 
moet tree by elke voetstap? Dit is 
Kores! Wie gee nasies aan hom oor 
en laat hom konings vertrap, wie se 
swaard hulle maak soos stof, wie se 
boog hulle maak soos `n dwarrelende 
stoppel, dat hy hulle agtervolg, onge- 
hinderd verbytrek, die pad met sy 
voete nie betree nie (d.w.s. so snel 
en lig op sy voete is hy)? En in vers 
25 staan: Ek het hom uit die Noorde 
verwek: hy kom oor die owerstes soos 
oor modder, en soos `n pottebakker 
die klei “rap. Dit is Kores wat hier 
bedoel word. 


In 43:14 lees ons: So sê die HERIS, 
jou Losser, die He'ttge van Israel: Om 
julle ortwil het Fig na Babel gestuur. 
Dit is weer Kores wat Hy gestuur het. 
En ten slotte, in 48:14, vind ons wel 
die allersterkste uitdrukking. Daar 
word Kores grnoem: Hy vir wie die 
HERE liefhet. Dié sal sy welbehae 
voltrek aan Babel, en sy mag aan die 
Chaldeërs. 


Kores — die HERE het hom lief! 


Hoe wocenderlik is die liefde van 
die HERE! Ay het lief, hors, wat Hom 
nie geken het nie. Mag ons, deur by- 
voorbeeld te sê: ,,dit was mear `ʼn 
liefde in uitwendige en aardse sin”, 
probeer om hierdie liefde van (od te 
beknibbel? Het éns die HERE geken 
voordat Hy ons liefgehad het? 


' Dit beteken baie as die HERE ons 
lief het! 


Lees ons ook nie van die ryk jong- 
man, wat treurig geword het oor die 
eis van Jesus om alies wat hy het 
weg te gee, dat Jesu: hom aangekyk 
en hom liefgekry het nie (Mark. 
10:21)? 


Maar goed — hierdie verborgen- 
heid is te diep vir ons. 


Ons wil maar net sê — terwyl die 
HERE sy toorn uitgiet oor Assirië 
en Babilonië, die onderdrukkers van 
sy volk, het Hy Kores geroep, wat die 
Jode bevry en die opdrag gegee het 
om die tempel te herbou ,,sodat die 
priesters in Jerusalem kan bid vir die 
lewe van die koning en van sy Seuns” 
(Esra 6:10). So het Kores gespreek. 
Dit is die ryk van hierdie koning, 
Kores die Pers, wat 25 eeue bestaan 
het. Wel het die ryk baie moeilike tye 
beleef. Dikwels is dit bitter en pynlik 
deur die meul van die geskiedenis 
gedruk en geknel. Om hiervan te ver- 
tel val buite die bestek van hierdie 


artikel. Ons wou maar net wys op 
die aanvang van hierdie lang reeks 
van eeue en op die ,,gesalfde van 
die Here”, wat daar gestaan het: Ko- 
res die Pers. Hierby kan ons dan ook 
nog vermeld dat die teenswoordige 
Sjah sy oudste seun weer Cyrus ge- 
noem het. 


— Oorgeneem uit Die Kerkblad. 


`n Samelewing wat met God afreken, 
is besig om selfmoord te pleeg. 

Nou dat die christelike kultuurtyd- 
perk in Europa eindig, is die onder- 
gang van die aandland (Europa) aan- 
gebreek. 

— Ds. G. J. H. Gijmiux. 


Die evangelie bestaan nie uit 'n ry 
ideë wat gediskuteer moet word nie. 
Dit is `n verklaring. Die evangelie het 
geen filosowe nodig nie, maar getuies, 
advokate, boodskappers. 


— Billy Graham. 


Deesdaags is daar kerke genoeg 
wat tevrede daarmee is om te werk 
soos elke ander maatskaplike organi- 
sasie, naamlik vir sosiale verbetering, 
terwyl hulle die evangeliserende op- 
drag wat hulle eie is, verwaarloos. 

— Billy Graham. 


Ek sê u, dat die moderne, mondige 
mens `n verlore mens is. 


— Billy Graham. 


Elkeen wat probeer om homself 
rein te hou, ontvang die krag om dit 
te doen; en vir elkeen wat onrein is, 
is die deur van ontug geopen. 


— 'n Joodse gesegde. 


Hy wat 'n grens rondom homseif 
oprig, is ingegrens, en hy wat hom- 
self oorgee, *s oorgegee. 


— 'n Jocdse gesegde. 


Die sonde dra die oordeel in hom- 
self. 
— James Denney 


De Kruisbanier. 

Hoe ontstellend, onchristelik kan 

Christene wees sonder om dit self te 
merk. 

K. Rahner. 




















Moet Kindertjies dan Gedoop word? 


Die leeftyd waarop iemand gedoop 
word hou verband met die manier 
waarop iemand gedoop word. 'n Ba- 
betjie kan tog moeilik onder die water 
gedompel word. Maar iemand wat 
gedoop word, moet tog, volgens die 
voorstanders van die leer dat iemand 
alleen groot gedoop mag word, onder 
die water gedompel word. Alle Weder- 
dopers, soos die groot-doop-voorstan- 
ders in die volksmond bekend staan, 
beskou die onderdompelingsdoop as 
'n voorwaarde tot die saligheid. Nie 
dat hulle dit so stel nie, maar hulle 
oordopery van iemand wat die kinder- 
doop ontvang het, kom daarop neer. 
Die kinderdoop met besprenkeling 
word dus deur hulle nie erken as `n 
wettige doop nie. 

Om die manier waarop `n dopeling 
die doon ontvang so belangrik te 
maak, om dit as 'n vereiste te stel dat 
hy juis onderdompel moet word, is 
onbybels. Die Bybel leer nêrens pre- 
sies hoe die doop moet plaasvind, 
omdat die manier waarop dit geskied 
nie hoofsaak is nie, maar iets oneindig 
belangriker is hoofsaak naamlik dat 
God in sy ontfermende liefde die 
dopeling in sy verbond opneem en aan 
hom die teken daarvan skenk dat hy 
God toebehoor en dat die Naam van 
God oor hom uitgeroep is (Jes. 43:1). 
God in sy verbond met die dopeimg is 
dus hoofsaak en nie die manier waar- 
op die doop presies plaasvind nie. 


Dit het die reformatoriese vaders 
reg verstaan. Daarom sê die doopfor- 
mulier wat hulle opgestel het reeds 
in die aanhef: 


DS. JOH. DREYER 


,Dat ons met ors kinders in sonde 
ontvang en gebore word en daarom 
kinders van die toorn is, soda! ons in 
die ryk van God nie kan kom nie 
tensy ons weer gebore word. Dit word 
ons geleer deur die ondergang in én 
besprenkeling met die water, waar- 
deur aan ons die onreinheid van ons 
siele aangedui word.” 


Ons lesers moet daarop let, dat die 
formulier dus nie in teenstelling met 
hulle, wat die ondergang of onder- 
dompeling as die enigste, wettige 
manier van doop sien nie, die be- 
sprenkeling as die enigste, wettige 
vorm van die doop stel nie. Indien die 
kerk dit sou doen, dan sou die kerk 
ook `n sekte wees, want dan sou die 
kerk ook `n bykomstige saak as voor- 
waarde stel om wettig gedoop te wees. 


Die water van die doop is immers 
net `n simbool, die teken van die 
bloed van Christus wat reinig van 
alle sonde (1 Joh. 1:7). 


En die sonde, waarvan ons gereinig 
moet word, sit nie buite op ons lig- 
gaam nie, maar in ons hart wat nie 
deur water, min of veel, 'n paar 
druppels of `n bad vol, gereinig kan 
word nie, maar alleen deur die kos- 
baar bloed van Christus (1 Pet. 1:19). 


En omdat die doopwater net `n 
simbool, net `n beeld is van die bloed 
van die kruis, daarom is die hoeveel- 
heid water en die manier, waarop die 
doop geskied, nie van die grootste 
belang nie. 


Trouens, dit blyk ook uit die ander 
sakrament wat Christus ingestel het 
naamlik die heilige nagmaal. In hier- 
die sakrament wys die wyn op die 
bloed van die kruis en niemand dink 
daaraan om te wil beweer, dat in 
hierdie geval daar juis baie wyn as 
beeld van die bloed van Christus moet 
wees nie. Almal is tevrede met `n 
slukkie wyn as beeld van die reinigen- 
de bloed. Waarom moet dan juis in 
die ander sakrament, die doop, baie 
water as beeld van die bloed wees? 


'n Bysaak moet 'n bysaak bly. Om 
van `n bysaak `n hoofsaak te maak 
is `n dwaling en dit is een van die 
hoof oorsake wat `n groep afgeskeie 
gelowiges tot `n sekte maak. 


(WORD VERVOLG). 

VROUERUBRIEK...... 


Tien dae na Hemelvaart vind die 
Pinksterfees plaas. Vir die Jode was 
Pinkster hoofsaaklik 'n natuurfees: dit 
was die oesfees wanneer die Jode 
die eerste brode wat met die nuwe 
graan gebak is, as offerande na die 
tempel bring. 


Iets van hierdie gedagte bly vir die 
christen oor: Pinkster is nog altyd 
`n oesfees, maar nou die oes van 
siele wat vir Christus ingesamel word, 
soos die duisende wat met die eerste 
Pinkstergebeure tot die gemeente van 
Christus toegevoeg is. Dit pas dan ook 
die kerk van die Here om met Pink- 
ster in besonder te bid vir die oes 
wat wit op die lande staan en dat 
God in sy genade die arbeiders sal 
voorsien om daardie oes vir die groot 
Saaier in te samel. 


Met Hemelvaart en Pinkster vind 
daar `n radikale verandering plaas: 
Vandat Jesus na sy doop met sy 
arbeid begin het, was Hy die Een 
wat persoonlik die arbeid verrig het 
of wat teenwoordig was om self aan 
die dissipels sy opdragte te gee. Na 
sy dood en opstanding was daar `n 
ander verhouding met sy dissipels, 
maar die dissipels het nog nie self na 
vore begin tree nie. Hulle het nog 
steeds maar gewag vir die leiding en 
die opdraste van die Here. Met die 
hemelvaart verlaat die Here hierdie 
wêreld en die dissipels weet dat 
daar nou nie meer die moontlikheid 
is dat die Here self aan hulle opdragte 
kan gee nie. Hulle vertrou egter op 
die belofte van die ander Trooster en 
wag op sy koms. Daarom wag hulle 
biddend van Hemelvaart tot Pinkster. 
Hulle weet nie waarvoor hulle moet 
bid nie en ook nie wat gaan gebeur 
nie, maar hulle vertrou op die belofte 
van die Here en hulle weet dat Hy 
sy belofte sal gestand doen. Pinkster 
is dan die koms van die Heilige Gees, 
die ander Trooster. Hy is ook God, 
een van die Drie-Eenheid. Hy is die 
Gees van die Waarheid wat in die 
harte van die gelowiges kom woon en 
hulle in die Waarheid Jesus Christus 
lei. Maar die situasie het vir die dis- 
sipels tog nou radikaal verander: Die 
Heilige Gees maak die offer van 
Christus aan die kruis tot ons eie 
persoonlike innerlike besit; Hy lei 
ons na God toe en laat ons met 
kniel; Hy lei ons in ons daaglikse le- 
we en gee ons die begeerte en die 
krag om die getuies van Christus in 
hierdie wêreld te wees. Nogtans tree 
die dissipels self nou sterk op die voor- 
grond: al is dit met biddende opsien 
tot God en al is dit dat hulle seker 
weet dat hulle onder leiding van die 
Heilige Gees staan, moet hulle nou 

Die Vrou en Pinkster 


beraadslaag, besluit en handel; hulle 
tree nou na vore as die mondstuk van 
die ware evangelie; hulle word ver- 
volg en veroordeel en hulle moet 
begin om die kerk van die Here op 
aarde te organiseer en te regeer. 
Daarom is Pinkster die begin van 
die Nuwe Testamentiese kerk. 





PROF. DR. P. $S. DREYER 


Reeds tydens die omwandeling van 
die Here Jesus lees ons van `n hele 
aantal vroue: Maria, die moeder van 
Jesus, Maria Magdalena, die twee 
susters Maria en Martha, Johanna en 
`n hele aantal ander. Daar word in 
die evangelies verskeie plekke vir ons 
gesê dat die vroue Jesus gevolg het 
en Hom gedien het. Nou is dit vir ons 
niks snaaks nie, want ons is gewoond 
daaraan dat die vrou vry is om haar 
gang te gaan en dat sy vry in die 
openbaar kan rondbeweeg. Maar in 
die tyd van Jesus was dit nie so nie 
en dit is eintlik heel merkwaardig 
wanneer ons lees dat die vroue Hom 
van Galilea af gevolg het en dat hulle 
Hom gedien het. By die Jode net soos 
by al die ander volke rondom die 
Middellandse See het die vrou geen 
regte gehad nie en ook geen vryheid 
nie. Haar plek was in die huis en haar 
man het volkome heerskappy oor haar 
uitgeoefen. `n Vrou het nie op haar 
eie besluite geneem nie, ook nie in die 
openbaar opgetree nie. Die invloed 
wat sy uitgeoefen het, was beperk tot 
die huislike kring en alleen deur mid- 
del van haar man kon sy hoegenaamd 
enige invloed buite die huislike kring 
uitoefen. Hierdie posisie van die vrou 
is baie duidelik in die Ou Testament. 
Onder die Jode van die Ou Testament 
en selfs ook in Jesus se tyd kon `n 
man byvoorbeeld sy vrou en kinders 
in slawerny verkoop om sy skulde te 
delg. Dit was ook die situasie onder 
die ander Naby-Oosterse volke, asook 
die Grieke en Romeine en Noord- 
Afrikaanse volke. 


Hierdie posisie van die vrou het ook 
op godsdienstige gebied gegeld. Die 
man was ook ten opsigte van die gods- 
diens die hoof van die huis en die 
vrou het geen selfstandige rol in die 
destydse sodsdienste gespeel nie. 


Om hierdie redes is dit heel merk- 
waardig dat ons in die Nuwe Testa- 
ment van vroue lees wat blykbaar 
op hulle eie inisiatief Jesus gevolg het 
en Hom gedien het. Hoewel die 


vrou nog steeds op die agtergrond 
staan en hoewel sy nog steeds `n 
dienende rol vervul, kry ons dwars- 
deur die Nuwe Testament die name 
van vroue wat `n belangrike rol speel. 
Die evangelie van Lukas bring die 
vroue veral sterk na vore en waar 
Lukas ook die grootste deel van 
Handelinge geskryf het, verbaas dit 
ons nie om ook hier spesifiek te lees 
dat daar vroue onder die eerste groep 
was op wie die Heilige Gees uitge- 
stort is en ook te lees van die rol 
wat vroue in die sendingwerk van 
Paulus gespeel het nie. 


Dat die vroue prominent na vore 
kom in die Oud-christelike kerk is 
heeltemal te verstane uit wat ons 
hierbo van die posisie van die vrou 
gesê het. Die christelike godsdiens 
kom nou met 'n boodskap waar die 
vrou kan voel dat sy self iets beteken 
en van belang is. Sy kan alleen gered 
word deur haar eie geloof, haar eie 
verhouding tot God, haar eie christe- 
like lewenswandel, want in Christus 
is daar geen man of vrou nie, met 
ander woorde vir Christus maak dit 
geen verskil of iemand 'n man of 'n 
vrou is nie. Ook in die kerk kan sy 
na vore kom en diens lewer, ja selfs 
as verkondigers van die evangelie. 
Uit die aard van die saak vertel die 
berigte uit die begintyd van die kerk 
meer van mans as van vroue, maar 
daar is getuienis genoeg om aan te dui 
dat die christelike godsdiens veral 
onder die vroue geweldig vinnig ver- 
sprei het. 


`n Dergelike situasie sien ons in die 
Isis godsdiens wat 'n paar eeue voor 
die koms van die Here Jesus ontstaan 
het. Dit was feitlik 'n uitsluitlik vroue- 
godsdiens omdat die vrou ook hier 
vrede vir haar onrustige gemoed en 
troos in haar smartlike lot kon kom 
soek. Duisende Tsis-aanhangers het 
daarom ook na die christendom oor- 
gegaan en daar is gevalle bekend waar 
Isis-tempels as christelike kerke oor- 
geneem is en ook van Isis-beelde wat 
as beelde van Moeder Maria aanvaar 
is. 

Die koms van die christendom, wat 
vanaf Pinkster in wye kringe deur- 
werk en oor die hele Middellandse 
Seegebied versprei, beteken dan die 
begin van die emansipasie van die 
vrou. Dit is die begin van die tyd — 
al sou dit op sosiale en politieke ge- 
bied nog baie eeue neem — dat die 
vrou in haar eie reg as mens en as 
verantwoordelike persoon na vore 
tree. Tot hede vandag toe bly dit nog 
so dat die vrou hoofsaaklik op die 

DIE VROU EN 
PINKSTER 


agtergrond staan en 'n dienende rol 
speel. Maar as draagster van die een- 
voudige opregte geloof in Jesus Chris- 
tus ons Verlosser, as die een wat 
bereid is om haar lewe te gee in 
diens van die Meester en sy kerk, as 
die een wat haar kinders in hierdie 
geloof en diens opvoed, bly die vrou 
tot nou toe en sal sy vir altyd die 
ruggraat van die christelike kerk bly. 


Ons merk dieselfde situasie op on- 
der die heidene. Dwarsoor die wêreld 
waar sendingwerk onder die heidene 
gedoen word, is dit veral onder die 
vroue waar die evangelie die sterkste 
aanklank vind — ook onder die Ban- 
toe. Die vroue toon nie net die groot- 
ste belangstelling nie, maar is ook die 
ernstigste om `n waarlik christelike 
lewe te probeer lei. Onder ons Bantoe 
met sy duisende sektes en separatis- 
tiese bewegings, is dit meesal die 
vroue wat die voortou neem van 
wie die bewegings afhanklik is. Dit is 
ook hulle wat hierdie bewegings finan- 
sieel dra. En ook by hulle kry ons die 
motief geweldig sterk dat hulle die 
christelike godsdiens as `n bevryding 
belewe. 'n Mens mag sê dat dit in die 
christelike geloof tog nie gaan om 
sosiale bevryding nie, maar om be- 
vryding uit die sonde. Dit is heelte- 
mal waar, maar histories is die twee 
nie te skei nie. Die christelike geloof 
wat ons vry maak uit die slawerny 
van die sonde, het die vrou ook vry 
gemaak uit die slawerny van 'n son- 
dige wêreld en 'n sondige gemeen- 
skap. Maar hierin 1ê ook die gevaar 
vir alle christene. blank of swart of 
wie ook al: Menslike vryheid op sig- 
self is bandeloosheid, is weer sonde 
in die ergste graad. So het die Wester- 
se vrou wat reeds die volle vryheid 
van die vrymaking deur die christe- 
like godsdiens in haar hande het. in 
baie opsigte die toonbeeld geword 
van vryheid wat losbandigheid is. 
Menslike vryheid moet altvd die tug 
van die wet hê. Die christen is net 
vry wanneer hy bly in die gebooie van 
die Here. wanneer die gebod — spesi- 
fiek die liefdesgebod — van Christus 
die tug is waaronder sy lewe staan. 
die rigsnoer is waarmee sy lewe gelei 
word. die meetsnoer is waarvolgens 
hy sy eie lewe en ook die lewe rondom 
hom beoordeel. As dit nie so is nie. 
het ons vryheid weer `n nuwe slawer- 
ny geword. 





Volgende maand vervolg MID- 


DAGHOOGTE weer. 
dd TAN. DAI SAD NM 


JEUGRUBRIEK...... 


Jesus en die Ou Testament 


Bybelstudie: Matt. 4:1-11 (vervolg) 


Uit die voorafgaande artikels het 
reeds geblyk dat die Here Jesus Hom 
in hierdie versoekingsgeskiedenis tel- 
kens op 'n Ou-Testamentiese uitspraak 
beroep (Vgl. 4:4, 7 en 10) 

'n Gebruiklike manier om die ge- 
skrifte wat vandag die Ou Testament 
genoem word te groepeer, was die 
verdeling in die Wet, die Profete en 
die Geskrifte. In Luk. 24:44 gebruik 
Jesus 'n ander indeling, nl. die Wet, 
die Profete en die Psalms. 


DS. J. J. ENGELBRECHT (JNR.) 





Vermoedelik het die inhoud van 
die Wet reeds teen 330vC. in hoof- 
saak vasgestaan, die van die Profete 
teen 200VvC. en die res van die Ou 
Testament teen 100 nC. 

Natuurlik was die versameling ge- 
skrifte wat ons vandag as die Ou 
Testament ken, in daardie dae nog 
nie onder die naam bekend nie. 

Behalwe in hierdie versoekingsge- 
skiedenis, gebruik die Here Jesus ook 
elders die Ou 'Testament op so'n 
manier dat 'n mens moeilik anders 
kan konkludeer as dat Hy die hoog- 
ste agting vir daardie uitsprake het 
en dat Hy dit as rigtinggewend en 
normatief vir die geloofslewe beskou. 
In noue samehang met die verheer- 
liking op die berg, vra die Here Jesus 
vir sy dissipels: ,hoe staan daar dan 
van die Seun van die mens geskrywe 
dat Hy baie moet ly en verag word?” 
(Mark. 9:12). Hier sinspeel Hy waar- 
skynlik op Ou Testamentiese uitspra- 
en dat Hy dit as rigtinggewend en 
ke soos Ps. 22:7; Jes. 53:2 en 3; Dan. 9: 
26; Sag. 13:7. Volgens Joh. 5:39 sê Je- 
Sus vir sy vyande wat die Skrifte 
(d.w.s. die Ou Testamentiese geskrif- 
te) ondersoek, dat die Skrifte van 
HOé6m getuig. Hy neem hulle duidelik 
kwalik dat hulle Hom, van Wie die 
Skrifte getuig, nie wil glo nie. 

, Volgens Lukas 24:25-27 het die He- 
re op die dag van sy opstanding uit 
die dode, twee dissipels op pad na 
Emmaiis verwyt dat hulle so traag 
was om alles wat die profete ge- 
spreek het,” te glo. Toe het Hy uit 
die eerste vyf boeke van die Ou Tes- 
tament uit die Profete en uit die an- 
der boeke wat daarby kom, vir hulle 
die dinge wat op Hom betrekking het, 
duidelik gemaak. 

, Hierdie hoogagting vir die Ou Tes- 
tament spreek nie net uit die vier 
evangelies nic; dit is kenmerkend van 
die hele Nuwe Testament (Vgl, 2 Tim. 
glos 2IPat. 121 3:16), 


Curt Kuhl, `n Ou Testamentikus, 
skryf in verband met Jesus en die 
Ou Testament o.a. die volgende (Ek 
vertaal vry uit Duits): ,,Dit was die 
Bybel van Jesus waarin Hy tuis was 
en waarvolgens Hy geleef het tydens 
sy hele werktyd op aarde: dit het 
gestrek vanaf die geskiedenis van sy 
versoeking waartydens Hy elkeen van 
die drie influisteringe van die Bo- 
se verwerp het met behulp van ʼn 
Skrifwoord uit Deuteronomium, tot 
met sy laaste woord in sy sterwensuur 
aan die kruis (Luk. 28:46; Ps. 31:6). 
Uit die Ou Testament het Hy die stem 
van sy Vader verneem en uit die Ou 
Testament het Hy die bewussyn van 
sy besondere sending geput. Waar 
mense ook al met hulle innerlike nood 
na Hom toe gekom het, .. . het Jesus 
hulle gewys op wat in die Wet ge- 
skrywe staan (Luk. 10:26v; Deut. 6:5; 
Luk. 18:20; Ex. 20:12-16). Jesus het 
seker ook `n besondere doel daarmee 
gehad dat Hy in die gesprek met 
Nikodémus op die Ou Testament ge- 
sinspeel het (Luk. Joh. 8:5; Eseg. 
36:25-27), soos Hy ook in sy vaderstad 
juis uit die Ou Testament gepreek 
het (Luk. 4:17-19: Jes. 61:1v.). 

In die Bergpredikasie stel Hy die 
dinge wat ,,vir die ou mense” gesê 
is, Oop gewigtige en verhewe wyse 
teenoor sy eie ,maar Ek sê vir jul- 
le...” (Matt. 5:21vv). Op die manier 
gee Hy aan die ou woorde van die 
Wet, vir die eerste keer die regte 
inhoud en die diepere betekenis daar- 
van. Andersyds is daarop gewys dat 
Jesus Hom met `n beroep op Gods 
skeppingsorde stel teenoor die wet 
van Moses wat die egskeiding toege- 
laat het .,weens die hardheid van jul- 
le harte” (Matt. 19:8); (vgl. verder 
Matt. 15:11, 12:8; Luk. 16:16). Met 
hierdie uitlating wat veral kom uit 
die strydgesprekke met die Fariseërs, 
wil Jesus duidelik maak dat God an- 
der maatstawwe as die mens gebruik 
en dat die tyd van die eie geregtigheid 
wat die mens vir hom deur die ver- 
vulling van die Wet (probeer) ver- 
werf, nou verby is. Jesus het beslis 
baie skerp woorde gebruik teen alle 
vroomheid wat bloot gehou het aan 
die letter van die Wet. sonder om die 
gees van die Wet te begryp. Net so 
seker het Hy dit egter ook as sy taak 
gesien om nie aan die Wet van die 
Profete te torring nie: .,Moenie dink 
dat Ek gekom het om die Wet of die 
Profete te ontbind nie. Ek het nie 
gekom om te ontbind nie. maar om 
te vervul. Want voorwaar Ek sê vir 
julle, voordat die hemel en die aarde 

JESUS EN DIE OU TESTAMENT 


] Van vorige bladsy 


verbygaan, sal nie een jota of tittel- 
tjie van die wet ooit verbygaan tot- 
dat alles gebeur het nie.” (Matt. 
5:17v). Jesus se ander uitspraak: 
Vandag is hierdie Skrif in julle ore 
vervul” (Luk. 4:21), sluit aan by 


hierdie waardering van die Ou Tes- 
tament.” Aldus Curt Kuhl. 


Uit wat reeds gesê is, behoort dit 
duidelik te wees dat dit nie `n teken 
van besondere vroomheid of ,,chris- 
telikheid” is om die Ou Testament 
met minagting opsy te skuif nie. Dit 


is nou maar een maal so dat die Nu- 
we Testament nie sonder die Ou Tes- 
tament behoorlik verst2an kan word 
nie. Die omgekeerde is ook waar: 
Eers vanuit Gods openbaring in Je- 
sus Christus, gaan daar vir 'n mens 
nuwe lig oor die Ou Testament op. 





WAAROM NIE ONS EIE NIE? 


Tans word, onder leiding van die 
Raad vir die Belydende Jeug, regdeur 
die kerk, op streeksgrondslag, skool- 
verlaterskampe gehou. Ek wil graag 
`n bietjie gesels oor die reaksie wat 
dit in die kerk gaande maak. 

Maar eers wil ek praat oor die 
agtergrond van hierdie saak — die 
motiewe wat daartoe aanleiding gegee 
het dat die raad hiermee `'n aanvang 
gemaak het. 

Die belangrikste oorweging was dat 
daar stemme vanuit die kerk hiervoor 
gevra het. Telkens by die jeugleidings- 
kursusse wat ons bygewoon het, het 
die mense gevra: Waarom bied ons 
kerk nie ook soiets aan nie? Die Ned- 
Geref. Kerk bied dit wel aan, en dit 
voorsien blykbaar in 'n groot behoefte, 
want talle van ons kerke se leerlinge 
woon hulle kampe by. Om verstaan- 
bare redes was die gevoel toe dat dit 
beter sou wees as ons self iets vir ons 
leerlinge aanbied. 


Hiervan het die raad kennis ge- 
neem, en ons het besluit om daar- 
mee voort te gaan. Want ons het 
besef dat hier 'n kosbare geleentheid 
onbenut gelaat word, om die jong- 
mense wat op die drumpel van die 
lewe staan, kerklik toe te rus vir 
hulle dienstaak as volwassenes in die 
beroepswêreld. By hierdie oorwegings 
was die kerk dan ook nie net self- 
sugtig nie. Die eerste oorweging was 
nie om die jongmense kerklik te in- 
doktrineer nie. Dit het gegaan om `n 
bewoëndheid oor die jongmense self, 
en 'n poging om hulle met goeie raad 
te bedien — raad wat ons glo hulle 
nodig sal hê op die pad vorentoe. 


Nou dat daar al 'n paar van die 
kampe agter die rug is, het die onder- 
vinding ons ook geleer dat hier werk- 
lik in `n diepgevoelde behoefte voor- 
sien word. Miskien het ek die reaksie 
van die jongmense verkeerd gepeil, 
maar my indruk was dat hulle almal 
die grootste waardering gehad het, en 
die kampe beskou het as 'n verryken- 
de ondervinding. Die raad sal met 
hierdie kampe voortgaan, totdat om- 
standighede in die kerk dit oorbodig 
maak. 

Maar nou vind ons dat die belang- 
stelling veel te wense oorlaat. Hulle 

wat by die kampe opdaag is maar 'n 
breukdeel van die wat daar kan wees. 
Dit is interessant om die redes hier- 
oor na te gaan. 

Die eerste wat ek kan noem is die 
gebrek aan belangstelling by kerk- 
rade. Die kerkraad ontvang die korre- 
Spondensie aangaande die kamp, en 
die inskrywingsvorms, en die jong- 
mense hoor nooit daarvan nie. Want 
dit word of summier in die snipper- 
mandjie gegooi, of iewers neergesit 
en vergeet. Vergeet is 'n snaakse ding. 
Die geleerdes verseker ons dat `n 
mens dit vergeet wat jy graag wil 
vergeet. 


DS. G. C. VELTHUYSEN 


Die volgende rede is dat talle leer- 
linge nie wil gaan nie. Hoekom hulle 
nie wil gaan nie, is nie duidelik nie. 
Miskien is dit `n antipatie aan die hele 
gedagte van 'n kamp, of 'n kamp op 
hierdie besondere manier gehou. Hoe 
dit ookal sy — hulle stel net nie 
belang nie. 

Maar oor hierdie twee redes wil ek 
nie nou uitwy nie, alhoewel dit jam- 
mer is dat kerkrade deur hulle traak- 
my-nie-agtigheid, soveel van ons ma- 
triekleerlinge in die duister laat wat 
hierdie saak aanbetref. Die derde 
rede wat genoem kan word, is vir my 
simptomaties van 'n baie ernstiger 
ding. Hierdie derde rede is dat 
tallose Hervormde leerlinge nogtans 
weier om ons kampe by te woon, om- 
dat hulle die kampe van die Ned. 
Geref. Kerk wil bywoon. Dit is nie 
iets wat ek uit die lug gryp nie. Ek 
weet van tientalle gevalle net in een 
ring van Pretoria. 

Nou moet 'n mens dadelik die 
vraag vra: Hoekom is dit so? Wat is 
die afskrikmiddel by ons kampe, of, 
wat is die aanlokkingsmiddel by die 
ander. Ek het oor die saak gedink, 
en nou wonder ek of ons nie weer `n 
keer te make het met die ou spook 
van die C.S.V. nie. Deesdae noem 
hulle dit natuurlik die A.C.S.V., maar 
dit is tog maar net 'n ander gewaad 
vir dieselfde ding. Ek dra nie eerste- 
handse kennis van hoe die Ned. Geref. 
Kerk se kampe gereël word nie, maar 


ek neem aan dat die C.S.V. `n leiden- 
de rol hierin speel. En nou moet ons 
nie onnosel genoeg wees om te dink 
dat ons kerk se kinders nie aanslui- 
ting soek by hierdie organisasie nie. 
Hulle doen dit — in bulle honderd- 
talle. En voordat iets anders gesê 
word kan ons net dit vra: Kan ons 
hulle in alle gevalle kwalik neem? 
Wat doen ons wat betref die kerklike 
versorging van ons skoolgaande jeug? 
In so baie gevalle totaal niks. In 
hierdie vakuum tree die C.S.V. binne 
en suig ons kinders op. En van die 
C.S.V. op skool na die skoolverlaters- 
kamp, van die Ned. Geref. Kerk is `n 
baie maklike stap. En baie neem dit. 


Ek wil nie nou gal braak teen die 
C.S.V. nie. Dit is al baie gedoen. Laat 
ons volstaan deur te sê dat ons nie 
graag ons kinders daar wil sien nie. 
Daar heers 'n ander geestesklimaat as 
wat ons by die nugtere Hervormer 
wil sien. Die evangelie word daar op 
'n ander manier gespreek en ervaar 
as wat by ons die geval is. Wanneer 
ons afwerend daarteenoor staan, doen 
ons dit nie net omdat ons die ander 
wil veroordeel nie, maar omdat ons 
ons eie mense, vir ons eie aard en 
karakter wil aanwakker. Eintlik is 
dit `n bietjie pateties dat ons so op 
die verdediging gedruk moet word. 
Maar dit is nou eenmaal die situasie. 
'n Hervormer is 'n Hervormer, en hy 
hoort nie aan die anderkant van die 
draad tuis nie. Ons glo dat daar be- 
hoefte is aan ons manier van getuienis 
gee. Dit is dan tog seker geen skande 
dat jy wil veg vir jou reg om dit op 
jou manier te gee nie? 


Is die antipatie teenoor die eie te 
wyte aan 'n gedagte dat dit by ons 
te doods is? Dan berus dit op 'n ver- 
keerde siening van wat lewendig is. 
Lewe in die geestelike sin van die 
woord is nie dieselfde as godsdiens- 
tige senuwee-agtigheid nie. lLaasge- 
noemde sal dan ook nie by ons kampe 
aangetref word nie. Maar dit is 
werklik nie 'n verlies nie. Diegene 
wat dink dat dit miskien kan wees, 
moet net `n keer kom kyk en saam- 
doen. Miskien ontdek hulle dat dit 
wins beteken. 






































Gee JULLE vir HUILE om te Eet 


4 JUNIE. 
DIE BLINDE MAN VAN JERIGO. 


Jerigo: 


Die stad Jerigo was geleë in die 
Jordaandal en was bekend vir sy wa- 
terbronne, mooi tuine en heerlike 
winterklimaat. Jerigo het byna teen- 
aan die heuwels van Juda gelê, langs 
die “udste van die twee grootste ver- 
keersweë wat uit die laagte opgegaan 
het na Jerusalem. Dit het die handel 
bevorder, maar ook bedelary. Jesus en 
sy dissipels was nou op pad na Jeru- 
salem en moes deur Jerigo gaan waar 
blinde bedelaars hulle ingewag het. 
Bartiméiis (Seun van Timéiis): 

Twee blindes, op grond van Mat- 
theus, het langs die pad vir Jesus ge- 
wag. Bartimeus tree op as woordvoer- 
der. Hierdie blindes moes van die 
feesgangers verneem het dat Jesus, 
die langverwagte Verlosser van ge- 
vangenes en Geneser van blindes, in 
aantog is. En op hulle vraag aan die 
inwoners van die stad het hulle dan 
ook verneem: ,,Jesus die Nasarener 
gaan verby.” 

Hulle het dan besef dat die geleent- 
heid vir genesing vir hulle aangebreek 
het en dat hulle dit moet benut. Dade- 
lik roep hulle dan ook uit: ,,Wees ons 
barmhartig, Here, Seun van Dawid.” 
Mense is ongevoelig en dadelik is 
daar mense wat hulle stil maak. Waar- 
om dring hulle aan op Jesus? Waarom 
wil hulle die bedelaars ook in sy 
teenwoordigheid en geselskap wees? 
So word hulle bestraf en tot stilswye 
geroep. Maar hierdie mense is in nood 
en hulle laat hulle nie stilmaak nie, 
hulle soek genesing by die groot Ge- 
neser en weet dat Jesus by magte is 
om dit te skenk. Daarom roep hulle 
vir die tweede maal, bang dat Jesus 
hulle dalk nie gehoor het nie. 

Hulle geroep is nie tevergeefs nie. 
Die Verlosser, Vriend van die mense 
gaan staan en laat hulle roep en dan 
verander die houding van die ander 
mense ook, en hulle word meer siru- 
patiek teenoor die blindes wat weer 
die bokleed wat `n hindernis is afgooi 
om gou by Jesus te kom. 

Op Jesus se vraag: ,,Wat wil julle 
hê moet ek vir julle doen? : ,twoord 
hulle smekend, pleitend: ,Here dat 
ons oë geopen mag word.” Dan raak 
Hy die blinde, nikssiende oë aan en 
Sê: ,,Gaan, julle geloof het julle ze- 
red.” 

En op daardie dieselfde oomblik 
het hulle gesien en in groot dank- 
baarheid het hulle Jesus gevolg Hier- 
in stel hulle 'n navolgenswiardige 


vir die Kategese 


voorbeeld. Ons moet ook die hinder- 
nisse in ons lewe verwerp sodat ons 
Jesus kan volg soos die blindes ge- 
doen het. Ons moet dit doen uit 
oortuiging en geloof. 


Saggéiis (Tollenaar): 


'n 'Tollenaar is in die Nuwe Testa- 
ment die benaming vir die Jood wat 
die insameling van `n deel van die 
belastingheffing van die Romeinse 
belastingadministrasie ,,gehuur” het. 
Die Jood wat dit gedoen het moes 
dan probeer, deur sy langgenote swaar 
laste op te lê, om `n behoorlike ver- 
dienste te kry. Hierdie Jode wat 
hulleself so verryk het ten nadele van 
ander, was vanselfsprekend, verag en 
gehaat. Hulle is soos sondaars g- 
reken. 


Saggeus (Die regverdige): 


Hy was `n baie ryk hoof van die 
tollenaars in Jerigo. Hy moes onge- 
twyfeld vroeër reeds gehoor het van 
Jesus wat soveel wonders verrig het 
en nie geskroom het om mense SOOS 
hy, wat veral deur die godsdienstige 
Joodse leiers so verag is, te besoek en 
te bearbei nie. Ook by aom was daar 
'n brandende begeerie om Jesus te 
sien. En toe Jesus ip Jerigo kom wou 
hy Hom graag sien, maar hy kon nie, 
omdat hy klein van persoon was. Hy 
het egter 'n plan beraam, en vinnig 
in een van die talryke wildevyebome 
wat langs die strate gestaan het ge- 
klim sodat hy Jesus wel kon sien. 
Maar Jesus het Saggeus raakgesien 
en gesê: ,,Saggeus, maak gou en klim 
af, want ek n.oet vannag in jou huis 
bly.” Hy het vinnig afgeklim en 
Jesus met blydskap ontvang. Die feit 
dat Jesus by die tollenaar tuis gegaan 
het, was 'n ongehoorde ding by die 
Sjoe, daarom het hulle Jesus dit erg 
gwalik geneem. Maar hierdie handels- 
wyse van Jesus, enkele dae voor die 
kruisiging, is `n skone voorbeeld van 
die triomf van die vergewende genade 
van God in en deur die optrede van 
Jesus. Die reaksie van Saggeus bewys 
dit. Hy het vir Jesus en sy dissipels 
'n maaltyd berei en by die maaltyd 
het hy, by wie Jesus se besoek aan 
sy huis `n magtige omkeer teweeg- 
gebring het, plegtig verklaar: ,,Here, 
kyk, die helfte van my goed gee ek 
vir die armes; en as ek van iemand 
afgepers het, gee ek dit vierdubbel 
terug.” 


Dit is 'n uiting van ware berou en 
'n spontane daad van liefde en dank- 
baarheid. 


Ons moet daarop let dat hy sê, ek 
gee, nie ek sal gee of dis my VOOr- 
neme om te gee nie. Nadat die 
omkering gekom het wil hy alles 
regstel wat verkeerd was. Daar is `n 
oorlewering dat hy later dan ook 'n 
leier van die christelike gemeente in 
Cesarea was. Vir Saggeus, en sy huis, 
het Jesus redding gebring, want die 
Seun van die mens het gekom om te 
soek en te red wat verlore was. 


11 JUNIE. 


DIE FARISEËR EN DIE 
TOLLENAAR. 


(uk. 18:9-14 en Matt. 6:1-18. 


Lees aantekeninge oor tollenaar by 
vorige Sondag. 


Fariseërs: 


Dit is die naam van `n Joodse gods- 
dienstige en politieke party. Die naam 
beteken waarskynlik afgeskeidenes en 
dui die groep aan wat hulle ver van 
vreemde invloede gehou en getrou die 
wet onderhou het. In die Nuwe Testa- 
ment was hulle die geestelike leiers 
van die volk. Hulle het ook heersug- 
tig geword en wou alleen invloed uit- 
oefen. Hulle het hulle ook mettertyd 
teen Jesus gekeer toe hulle gesien het 
dat Hy al meer invloed onder die volk 
begin uitoefen het. Hy het hulle skerp 
bestraf en sy dissipels teen hulle ge- 
waarsku, nie om hulle leer nie, maar 
om hulle geveinsde optrede, hulle 
ontduiking van die wet, hulle teen- 
stand teen Hom wat van die Vader 
gestuur is. 


Die gelykenis: 

Hierdie gelykenis wys op die regte 
gesindheid waarmee die afsonderlike 
gelowiges hulle daaglikse gebede moet 
bid, naamlik nederig en ootmoedig. 
By die Fariseërs was daar volharden- 
de gebede, soos in die vorige gelyke- 
nis, maar dit was geen egte gebed 
nie. Jesus vertel van twee manne wat 
Saam gaan na die tempel om te bid. 
Die een 'n Fariseër, die ander `'n 
tollenaar. Die Fariseër het selfverse- 
kerd, vol selfvertroue gegaan, `n ti- 
piese voorbeeld van die soort mense 
wat hulleself regverdig beskou en bo 
ander verhef, sy hande uitgestrek na 
die hemel. Hy bid. Hy begin goed 
deur te sê: ,,O God, ek dank U .. .” 
maar dan gaan hy voort en sê: ,,.. dat 
ek nie soos die ander mense is nie,” 
Hy roem sy goedheid teenoor ander 

GEE JULLE VIR HULLE OM TE EET 


wat sonde doen (in verwysing na die 
tollenaar wat saam met hom in die 
tempel bid). 

Hy vas twee keer in die week en 
gee sy tiende en so eindig Hy. Dit is 
eintlik geen gebed nie. Hy loof God 
nie, daar is geen verootmoediging nie 
en hy rig geen versoek aan God soos 
Jesus ons in die Onse Vader geleer 
het nie. 

By hom is ook die tollenaar. Hier 
in die tempel voel hy hom nie tuis 
nie. Skroomvallig gaan hy in en bly 
eenkant in die hoek staan. En dan 
bid hy ook. Bewus van sy onwaardig- 
heid waag hy dit nie om sy oë op te 
hef nie. Hy strek nie sy hande uit na 
God nie maar slaan op sy borskas as 
teken van sy droefheid. Voor God 
verkeer hy dien onder die indruk 
van sy sonde en dan stamel hy: ,0 
God, wees my, sondaar, genadig.” 
Dis `n geroep om redding uit `n hart 
wat alleen van God redding verwag. 
Geen eie verdienste nie, net smeking 
om genade. 

Dan gaan hulle albei huistoe. Hoe? 

Die Fariseër het niks gevra, hy kry 
niks. Die tollenaar kry wat hy gevra 
het. Genade. Die Heiland verklaar dat 
nie die Fariseër wat, uiterlik besien, 
die regverdige, deur God as sodanig 
beskou word nie. Sy godsdiens is 
meestal vormgodsdiens en is besmet 
deur eiewaan en deur `n liefdelose 
veragting van ander. 

Maar die tollenaar, wat met sy siele- 
nood en opregte skuldbewussyn na 
God gevlug en nederig om genade 
gesmeek het, ontvang vergifnis van 
God. Hy verdien dit nie deur sy wee- 
moedige gebed nie, maar deur sy 
onvoorwaardelike skuldbelydenis het 
hy ontvanklik geword vir die vergifnis 
wat God uit genade aan die boetvaar- 
dige gee. 


18 JUNIE. 

DIE GEBED (Die ,,Onse Vader”). 

Oor die gebed in die algemeen moet 
die volgende gedagtes uitgebou word: 

1. Dit is die vernaamste bewys van 
DANKBAARHEID TEENOOR GOD. 
Die kategeet kan begin deur ter inlei- 
ding te herinner aan die alombekende 
eerste vraag uit die Kort Begrip wat 
handel oor die drie stukke wat daar 
vir `n mens nodig is om salig te lewe 
en te sterwe. Die antwoord is dat daar 
drie stukke is: Hoe groot my sonde en 
ellende, hoe ek van hierdie sonde en 
ellende verlos kan word en TEN 
DERDE: HOE EK GOD DANKBAAR 
sal wees vir so `n verlossing, dit wil 
sê die verlossing deur die Middelaar, 
onse here Jesus Christus. In kort: 
'n Dankbare mens is `n biddende 
mens. Die kerk het in sy uiteensetting 
van die boodskap (leer) van die Bybel 
die gebed hier by die derde deel, by 

Dankbaarheid gaan plaas, heel tereg. 
`n Ondankbare mens is 'n biddelose 
mens; hy DANK God vir niks nie. 

2. Waarvoor moet ons dankbaar 
wees, vir watter dinge? In die heel 
eerste plek vir die gawe, vir die 
moontlikheid, vir die werklikheid van 
die verlossing van sonde, dood en hel, 
deur onse Here Jesus Christus, deur 
die gebeurtenis aan die kruis op Gol- 
gota. Dit moet voorop gestel word. 
Hierna volg ons dankbaarheid vir 
te veel dinge om op te noem: ons 
daaglikse brood, ons gesondheid, ons 
werk, ons dierbares, ons voorregte, 
ensovoorts. 

3. Die gebed is nog meer. Dis 'n 
ANT-woord van die kant van die 
mens op die WOORD van die kant van 
God. In die gebed mag die bidder, 
deur die Middelaar met God ,,praat””. 
Maar die biddende mens kan eintlik 
slegs sinvol met God ,,praat” omdat 
God reeds gepraat het in sy WOORD. 
Hierdie HEILIGE GESPREK tussen 
God en die mens is dus die Woord en 
die Antwoord, anders gestel: dis die 
Bybel en die gebed. DIE TWEE 
GAAN SAAM. Ons wil nie beweer dat 
mens nie MAG bid sonder dat hy sy 
Bybel gelees het nie! Ons mag seker- 
lik te enige tyd bid, of ons 'n Bybel 
by ons het of nie. Ons wil egter wel 
beweer, dat daardie mens wat in die 
aand gaan slaap en bid sonder om sy/ 
haar Bybel te lees, wel vergeet het 
dat God ook iets te sê het en nie 
slegs die mens nie. Ons wil wel die 
stelling maak: Onder normale om- 
standighede en vir sover moontlik, 
BEHOORT die bidder die Bybel en 
gebed, as Woord en Antwoord, saam 
te beoefen. 


4. Hoe om te bid? Die dissipels het 
gehoor hoe Jesus bid en toe besef 
dat hulle eintlik nie kan bid nie. 
Vandaar hulle vraag aan die Heer: 
,Here, leer ons bid.” Jesus Christus 
het aan hulle versoek voldoen en Hy 
het hulle geleer om te bid: ,,Onse 
Vader wat in die hemele is . . . ” 
Die kerk het baie noukeurig probeer 
uiteensit wat die inhoud en bedoeling 
van ,Die Onse Vader” is. Die een wat 
onderrig gee (die kategeet) en wat 
sy werk noukeurig wil doen, behoort 
die Kerkboek te besit (die DIK Ge- 
sangeboek wat ook die formuliere en 
gebede en Belydenisskrifte van die 
kerk bevat) en daarin na te lees vrae 
en antwoorde 119 tot 129 van die Hei- 
delbergse Kategismus. In hierdie vrae 
en antwoorde word die bedoeling van 
die Onse Vader uiteengesit asook die 
betekenis van die woordjie Amen. 

In kort kan ons die Onse Vader so 
sien: Eers is daar die inleidende ge- 
deelte, die aanspreek van die God 
as onse VADER. Dit is slegs moont- 
lik deurdat God die Seun daar is. God 


7] Van vorige bladsy 


is die Vader van die Seun en deur die 
Seun is Hy ook ons VADER. Dan 
volg daar ses bedes wat as ses ver- 
skillende gebedsmotiewe ONDERSKEI 
kan word. Hierna volg die afsluiting 
van die gebed met `n lofprysing en 
aanbidding, `n verheerliking van God: 
,Want aan u behoort die koninkryk 
en die krag en die heerlikheid, tot 
in Ewigheid”, gevolg deur die woord- 
jie ,Amen” wat beteken: dit is so, 
dit staan vas, dit is seker, dit is waar. 
Die eerste drie bedes handel oor 
“WAT VAN U IS”: U NAAM, U 
KONINKRYK, U WIL. Met ander 
woorde: in die gebed staan nie die 
bidder eerste nie, maar God. Dit moet 
die biddende mens baie goed onthou 
dat hy slegs tweede kom, God is 
eerste. Mens gaan dus nie in die ge- 
bed eerstens vra dat die Here jou tog 
moet help om JOU koninkrykie op te 
rig nie, om jou naam groot te maak 
nie, om JOU wil te laat geskied nie, 
maar wel SY Naam, SY Koninkryk, 
SY Wil, al sou dit ookal teen JOUNE 
indruis! Dan eers volg die volgende 
drie bedes, handelende oor wat ,, VAN 
ONS IS”: ONS daaglikse brood, ONS 
skulde, ONS versoeking, ONS verlos- 
sing. Die eerste drie bedes betref die 
heiligheid, majesteit en heerlikheid 
van God, SY KONINKRYK. In die 
tweede drietal mag ons van Hom 
brood vra (alles wat ons nodig het) 
omdat Hy as Skepper sy skepping wil 
onderhou. Dan bid ons om VERGIF- 
NIS wat moontlik is deur die ver- 
soeningsdood van ons Heer en dan bid 
ons om die HEILIGING van ons lewe: 
,lei ons nie jn versoeking nie, maar 
verlos ons van die bose.” 

Geen mens kan beweer dat hy nie 
kan bid nie. As hy die Onse Vader 
gebid het, hartlik en opreg, het hy/sy 
,die beste” gebed ter wêreld gebid. 


Dr. P. J. T. Koekemoer. 
Sondag 25 Junie 
Simson Rig. 13 en 14 


Simson was deur `n belofte van sy 
moeder vanaf sy geboorte `n nasireër. 
Dit beteken dat hy aan die gewone 
lewe onttrek is en aan God gewy is. 
Die nasireër was in daardie tyd veral 
gebonde aan drie (uiterlike) reëls 
(vergelyk Numerie 6) naamlik dat hy 
geen drank of vrug van die wynstok 
mag gebruik nie, dat sy hare nie ge- 
skeer mag word nie en dat hy geen 
dooie mag aanraak nie. 

Die mees uitstaande kenmerk van 
Simson was sy buitengewone liggaam- 
like krag. Dit word telkens duidelik 
in alles wat hy gedoen het. Maar 
nieteenstaande sy geweldige krag het 
Simson tog ook baie swakhede gehad. 

Ons merk dit op wanneer hy teen 
die wil van sy vader en moeder en 

ook teen die bevel van God (vergelyk 
byvoorbeeld Josua 23 vers 11 tot 13) 
vir hom `n vrou uit die Filistyne 
neem. 


Dit word ook duidelik wanneer hy 
die heuning uit die leeu wat hy dood- 
gemaak het, uithaal. Volgens Leviti- 
kus 11 vers 8 was die Israeliete ver- 
bied om 'n onrein dier se karkas aan 
te raak. Dit het sekerlik veral vir 
die nasireër gegeld. Waarskynlik was 
dit die rede waarom Simson (verge- 
lyk Rigters 14:9) nie vir sy ouers ge- 
sê het waar die heuning vandaan kom 
nie. 


l 


Ook die hele gebeurtenis in ver- 
band met die raaisel wat hy gevra 
het by sy eerste huwelik 'toon duide- 
lik dat Simson alles behalwe `n voor- 
beeldige figuur was: Eers maak hy 
self die antwoord van die raaisel aan 
sy vrou bekend en wanneer die gaste 
dit by haar uitvind is hy so woedend 
dat hy dertig manne doodslaan. Nie- 
teenstaande die feit dat dit Filistyne 
was, kan `n mens in die lig van God 


se gebooie hierdie daad nie goed- 
praat nie. Simson die kragtige held 
is voorwaar 'n sondaar! 


En tog nieteenstaande homself ge- 
bruik God hom in sy diens. Want 
God weet `n weg met die mens se 
swakhede en sonde. Uiteindelik moet 
ook Simson se sonde inpas by God 
se plan om Israel te verlos. Dit be- 
teken nou nie dat God die sonde 
goedkeur of dat Hy die outeur daar- 
van is nie. Maar dat Hy, die Almag- 
tige en Genadige wat sterker is as 
die sonde, ook weet hoe om die son- 
de van mense (die sonde wat na die 
dood lei) tot volvoering van sy heils- 
plan te gebruik. God oorwin die sonm- 
de en maak dit kragteloos deurdat dit 
by sy verlossingsplan moet inval. Die 
skrywer van die boek Rigters sinspeel 
hierop wanneer hy in hoofstuk 14 
vers 4 in verband met Simson se 
huwelik sê: ,,. . . dat dit van die Here 
kom Pe 


Ja, God weet `n weg met alle sonde. 
Op Golgota word dit duidelik. Daar 


het Hy in Jesus Christus die sonde 
van die wêreld finaal oorwin en krag- 
teloos gemaak. 


Nou is dit besonder treffend dat 
Jesus Christus (anders as die kragti- 
ge Simson) as `n magtelose aan die 
kruis hang. Hy het dit gedoen ter- 
wyl Hy (weer anders as Simson) 
sondeloos was. Verder is die verlos- 
sing deur Jesus Christus nie `n tyde- 
like verlossing (soos in die geval van 
Simson) nie, maar `n ewige verlossing. 
Daarom is daar, al is dit ook by wyse 
van teenstelling (antitese), in die ge- 
beure rondom die figuur van Simson 
`n voorspel 'tot die gebeure in Jesus 
Christus. 


In die laaste plek: Omdat die 
grootste van alle rigters, Jesus Chris- 
tus die sondelose, ons deur die swak- 
heid van die kruis vir ewig verlos 
het, daarom pas dit ons om ons kon- 
krete lewe van elke dag aan Hom 
toe te wy. 


Ds. A. P. B. Breytenbach. 





UIT ANDER BLAAIE 


“REGSINNIGE” FARISEERS 
VRYSINNIGE SADUSEËRS 


Om oor Fariseërs te preek is altyd 
'n dankbaar onderwerp. Hulle word 
na vore gebring as mens die regsin- 
niges van vandag onder skoot wil kry. 
Die regsinniges word dan beskrywe as 
hulle wat alles so goed weet in hulle 
onverdraagsaamheid ,as mense wat die 
ruimte en die vryheid afwys, wat aan 
elkeen dieselfde juk wil oplê en wat 
dink dat hulle by God in die regter- 
stoel mag sit om saam die oordeel te 
vel. 


So was die Fariseërs en so is die 
regsinniges. 


Maar wat van die Sadduseërs? Kom 
hulle nooit aan die beurt in 'n preek 
nie? 

Hule het die opstanding van die 
dooies ontken. Hulle wou nie daarvan 
weet dat die graftes weer geopen sal 
word nie. Dit pas goed aan by die 
persone wat hulle stem die jongste 
tyd in Nederland laat hoor het. 


Verder was die Sadduseërs vir die 
vryheid. Hulle was nie nougeset nie. 
Aan elkeen het hulle die ruimte ge- 
gun, en die eerste aan hulleself. Dat 
hulle sorgvuldig was in die nakom 
van hulle godsdienstige pligte kon 
niemand beweer nie. En dat 'n mens 
dit met die duiwel te doen kon kry, 


dit het hulle heelemal nie geglo nie. 
Ook nie dat God sy engele kan gebied 
om ons op wonderlike wyse te bewaar, 
want hulle glo nie dat daar engele of 
bose engele is nie. 


Dit pas alles by vandag. Die Saddu- 
seisme is aan die wenkant. Maar in- 
tussen word daar maar oor die Fari- 
seërs gepraat. Dit is `n teologiese 
atavisme, dit wil sê `n erflike neiging, 
om naamlik in die mode te bly met 
iets wat al lank oumodies is. Binne- 
kort is die laaste Fariseër dood in 
Nederland en het ons almal Saddu- 
seërs geword en kom die Fariseër 
alleen maar nog voor in die preek en 
baie gereeld ook. Maar niemand hoef 
hom dit aan te trek nie. 


Dit is pure atavisme. 


Dit is miskien goed om in verband 
met hierdie onderwerp oor die Fari- 
seër daaraan te herinner, dat die 
Here Jesus indertyd aan die kruis ge- 
slaan is deur die egte Fariseërs — 
die onbekende ortodokses! én deur die 
Sadduseërs én deur die heidene. In 
die verwerping van die Christus was 
hierdie drie kategorieë (soorte) men- 
se mekaar se bondgenote. 


— Uit Hervormd Weekblad. 


EENHEID VAN 


KERK 

Omdat die lokale kerk altyd `n 
komplete openbaring is van die lig- 
gaam van Christus, daarom hang die 
eenheid en die uitdrukking van dié 
eenheid, soos dit onder andere tot 
openbaring kom in gesamentlike aan- 
bidding en deelname aan die tafel 
van die Here, nie af van die rassever- 
menging of van die rassesuiwerheid 
van die gemeente nie. Met ander 
woorde: die liggaam van Christus is 
nie gebind aan mense of aan volke in 
dié sin, dat die byeenkoms van ver- 
skillende mense of volke die eenheid 
eers tot openbaring moet bring nie. 

— Uit die rapport van die Geref. 
Kerk -aan die (Geref. Ekumeniese 
Sinode. 

Die standpunt dat die eenheid van 
die kerk beter tot openbaring kom 
deur gemengde rasse aanbidding ver- 
raai 'n onsuiwere opvatting van wat 
die kerk is. 


— Uit dieselfde Geref. rapport. 

SONDAG 4 TUNIE. 
DIE BLINDE MAN VAN JERIGO. 
Lukas 18:35-43. 


Jesus was op pad na Jerigo. Dit 
was `n pragtige dorp naby die Jor- 
daanrivier. Die mense het pragtige 
tuine vol palmbome in Jerigo geplant 
en daarom was dit ook die Palmstad 
genoem. 

Naby die dorp of stad het daar `n 
arm man langs die pad gesit. Hoekom, 
dink julle, sit hy so naby die pad? 
Ja nee, hy is besig om te bedel. Om 
te bedel beteken om geld en kos en 
klere van die mense te vra. Hierdie 
man lyk nog of hy fris en gesond is 
en kan werk, en tog bedel hy? Ja, 
julle het weer reg geraai. Hy kon nie 
werk nie, want hy was blind. Om 
blind te wees, beteken om niks te 
kan sien nie. Hierdie arme, blinde 
man kon nie saai of ploeg of houtwerk 
doen nie en as hy nie kan werk nie, 
kan hy ook niks verdien om vir hom 
kos en klere te koop nie, en as hy nie 
kos kry nie, gaan hy dood. Nou bedel 
hy maar daar langs die pad. 

Maar skielik hoor die blinde man 
iets. Hy hoor die voete van baie mense 
wat voor hom in die pnad verbygaan. 
Hy bedel en roep, maar die mense 
stap verby. Nou vra hy aan iemand 
hoekom daar so baie mense verbystap. 
,Jesus die Nasaréner gaan verby”, 
sê die persoon. Die blinde man word 
skielik opgewonde. Hy het miskien 
gehoor dat Jesus mense kan gesond 
maak. Miskien het hy gehoor van die 
melaatse en die verlamde wat gesond 
geword het. Nou word die blinde 
man sommer baie opgewonde en bly. 
Dalk is Jesus besig om na hom toe te 
kom. Maar sê nou net Jesus sien hom 
nie raak nie en stap verby. ,Jesus, 
Seun van Dawid, wees my barmhar- 
tig!”, roep die arme blinde man. Die 
mense maak hom stil, want hulle wil 
hoor wat Jesus dalk vir hulle wil ver- 
tel. Maar nou is die blinde man rade- 
loos en hy laat hom nie keer nie. 
Nog harder roep hy: ,,Seun van 
Dawid, wees my barmhartig!” 

Skielik gaan Jesus staan. Hy het 
die man gehooi. Hy laat roep hom. 
Die mense bring die man na Jesus. 
Jesus kyk na hom. Die wit, onsiende 
0ë van die blinde kyk reguit voor 
hom uit. `n Sagte, dierbare stem vra 
vir hom: ,,Wat wil jy hê moet Ek vir 
jou doen?” Dit :s die nlinde se laaste 
kans: ,Here, dat ek Kan slen. 7 dan 
praat die sagte stem weer: ,,Sien! Jou 
geloof het jou gered!” En dadelik 
kon die blinde sien en hy dans rond 
van pure vreugde en geluk terwyl hy 
God prys. 

Net 'n paar vragies: 


Na watter dorp was Jesus op pad? 
Watter dorp word ook die Palm- 
stad genoem? 

Hoekom? 

Hoekom het die blinde man langs 
die pad gesit? 

Wat het hy geroep toe hy Jesus 
100T? 

Wat het Jesus vir hom gesê? 


Sondag 11 Junie 
Die gebed — Matt. 6:1-18 


Net voordat die Here die Onse Va- 
der aan sy dissipels gegee het, het 
Hy (dit is Jesus) vir die dissipels 
vertel dat hulle nie soos die Fariseërs 
op die hoeke van die strate moet 
staan en bid, net om deur die mense 
gesien en gehoor te word nie. `'n 
Mens moet na jou binnekamer gaan 
en eers die deur sluit en daar in die 
binnekamer moet jy tot jou hemelse 
Vader bid. Om die deure te sluit be- 
teken ook om jou ore toe te druk vir 
die geraas en geskreeu van die wêreld 
rondom jou. Ons kan tog nie met God 
en met Jesus praat as daar lawaai 
rondom ons is nie, want om te bid 
beteken om met ons hemelse Vader 
te praat. Ons praat met ons hemelse 
Vader deur Jesus; daarom sê ons ook 
aan die einde van ons gebed: ,Om 
Jesus ontwil.” Dit beteken dat Jesus 
vir ons gesterf het, om ons sondes 
ontwil, en daarom behoort ons aan 
Jesus en bid ons tot die Vader deur 
Jesus. 

Die Onse Vader is die gebed wat 
Jesus vir sy dissipels, maar ook vir 
ons gegee het. Die Onse Vader begin 
met drie lofprysinge: 

Laat u Naam geheilig word. 

Laat u koninkryk kom. 

Laat u wil geskied. 

Daarna volg daar drie bedes wat 
die mens (dit is ons) van God ver- 
lang: 

Gee ons vandag ons daaglikse brood 

(en ook dié dinge wat ons elke dag 

nodig het vir ons lewe.) 

Vergeef ons ons skulde .... 

Lei ons nie in versoeking nie . .. 

Dan volg daar weer drie lofpry- 

SINgs: ! 

Want aan U behoort die koninkryk 

ep die trag 

en die 'eerlikheid, tot in ewigheid 

,Amen , beteken dat ons glo dat 
die Tiere ons gebed sal verhoor en 
die Here sal dit ook doen as ons 
glo, want in Matiheiis 7 vers 7 lees 
ons: ,Bid, en vir julle sal gegee word; 
soek, en julle sal vind; klop, en vir 
julle sal oopgemaak word.” 


Die gelykenis van die Fariseër en die 
Toilenaar 


Jesus vertel juis hierdie gelykenis 
om vir ons te wys dat dit nie juis die 
lang gebede is wat verhoor sal word 
nie. Die Fariseër het gedink hy is 
'n beter mens as die tollenaar. In 
sy gebed vertel hy (die Fariseër) vir 
die Here hoe `n goeie Fariseër hy is, 
want hy bid en vas gereeld, en gee 
tiendes vir die kerk en hy is tog so `n 
goeie man, baie beter as die arme 
tollenaar wat daar langs hom staan. 
En die arme tollenaar het nie vir 
die Here vertel hoe goed hy (die tol- 
lenaar) is nie, maar hy vertel vir 
God dat hy 'n arme sondaar is wat 
niks verdien nie en dat die Here 
hom tog genadig moet wees. Dan sê 
Jesus aan sy dissipels dat die tolle- 
naar 'n baie beter mens is as die Fa- 
riseër en meer tevrede na sy huis 
teruggegaan het. 

So sal ons ook nie vir Jesus bein- 
druk met lang gebede en vroom ge- 
sigte nie, want Jesus sien tot in ons 
harie. 


Vragies om te beantwoord 


Waar kan ons die Onse Vader in die 
Bybel oplees? 

Hoeveel lofprysinge is daar in die On- 
se Vader? 

Hoeveel dinge vra ons van die Here 
in die Onse Vader? 

Wat beteken ,Amen”? 

Hoekom sê ons as ons bid: ,Om Jesus 
ontwil”? 

Watter twee mense het by die tem- 
pel gestaan en bid? 

Wie het in sy gebed vertel hoe 'n 
goeie mens hy is? 

Waar moet ons gaan bid? (Op 'n 
rd plekkie) 

Wat beteken ,,ons daaglikse brood?” 
Beteken dit ne! die brood wat ons 
elke dag eet? 

Wie van julle ken die Onse Vader? 


Ander gebede 


Ons bid nie net in die aand as ons 
gaan slaap en in die mêre as ons 
opstaan nie. Ons bid ook oor die ta- 
fel voordat ons eet, en n4 die ete, 
dank ons die Here dat Hy vir ons 
elke dag kos gee. 
`n Voorbeeld van seën vra voor die ete 

Ons vra U seën Vader, by die ge- 
bruik van hierdie voedsel en maak 
ons tog opreg dankbaar daarvoor, om 
Jesus ontwil. 

Amen. 
`n Voorbeeld van Dankgebed na ete 

Vir spys en drank sê ons U lof en 
dank. Amen. 

Ons dank U Vader vir die voedsel 
wat ons nou weer kon geniet het. 
Seën dit aan ons liggame en dink in 
U liefde en genade aan almal wat 
nie so bevoorreg soos ons is nie. Om 
Jesus ontwil, Amen. 


Ons kry ook nog die seëngroet vooI- 
dat die kerk begin. NA die lofsang 
sal ons predikant sy hande voor hom 
uitsteek en vir die Here vra dat die 
Here die gemeente tog moet seën en 
genadig wees, met ongeveer die vol- 
gende woorde: 


Genade vir u en vrede van God 
onse Vader en van Jesus Christus, die 
Here, met die kragtige medewerking 
van die Heilige Gees, Amen 

NA die diens sal die predikant wéér 
die genade van die Here vra, onge- 
veer soos volg: 


Die genade van onse Here Jesus 
Christus, die liefde van God en die 
gemeenskap van die Heilige Gees, bly 
met u almal, Amen. 


Liewe maatjies, om te dink ons al- 
mal, groot en klein, oud en jonk het 
die groot voorreg om met die Here 
te mag praat in ons gebed! Dit is so 
`n groot voorreg en genade wat Hy 
vir ons gee, dat ons dit amper nie 
kan begryp nie. Ons kan bid vir ons 
pappa en ons mamma en ons boeties 
en sussies, vir ons familie en vriende, 
vir ons dierbare land en volk vir al 
die mense wat siek en arm is en ja, 
ook vir al daardie wat nog nie van 
Jesus gehoor het nie. In ons gebed 
sê ons dankie vir al die mooi dinge 
wat ons ontvang en ons vra ook die 
Here dat Hy ons 'tog moet bewaar 
van die ou Satan en dat ons nooit 
dinge sal sê of doen wat lelik en 
verkeerd is nie, 


Sondag 25 Junie 
Simson — Rigters 13 en 14 


Op Sondag 13 Februarie het ons 
die rigter Jefta behandel. Dit was mos 
die rigter wat die onversigtige 
gelofte gemaak het. Gaan lees dit 
maar weer gerus oor. 


Ongeveer in dieselfde tyd as wat 
Jefta aan die oostekant van die Jor- 
daanrivier teen die Ammoniete ge- 
veg het, het Simson wes van die 
Jordaan teen die Filistyne geveg. Hul- 
le twee was dus ongeveer in dieselfde 
tyd rigters in Tsrael. (Kyk na die 
kaartjie). 


Ons lees dat voordat Simson gebore 
is, 'n engel van die Here, na Manoag, 
die vader gekom het om te sê dat Sim- 
son gebore sou word. (Nog net een 
maal vantevore in die Ou Testament, 
het `n engel `n geboorte kom aankon- 
dig en dit was die geboorte van Isak, 
die seun van Abraham.) Ons weet 
nie wat die naam van die moeder 
van Simson was nie, maar die engel 


gee opdrag dat die seuntjie wat ge- 
bore sou word, `n nasireër moet wees. 
Dit beteken dat hy nooit sterk drank 
mag drink nie en ook nooit sy hare 
moes laat skeer nie. 


Van Simson se kinderdae word daar 
niks vir ons vertel nie, behalwe dat 
die Here hom geseën het. 


Die huwelik van Simson 


Die Filistyne het oor Israel geheers, 
maar daar was nie oorlog nie. Israel 
het die Filistyne as heidene beskou, 
omdat hulle aan die afgod Dagon ge- 
glo het. Ondertrouery tussen Israelie- 
te en Filistyne was ook nie toegelaat 
nie. Simson raak egter verlief op `n 
Filistynse meisie en sv ouers het nie 
hiervan gehou nie. Hulle het egter 
nie geweet dat die Here dit so beskik 
het nie. Die Here wou Tsrael verlos 
van die Filistyne en Hy wou Simson 
gebruik om dit te doen. Simson se 
huwelik met die Filistynse meisie 
word beklink en op die huwelik — of 
troudag gee Simson `n raaisel aan die 
gaste. ,Spys het uit die eter gegaan 
en soetigheid uit die sterke.” Simson 
het naamlik `n ruk gelede `n leeu 
doodgemaak en toe hy weer daar ver- 
by gaan, was daar `n heuningnes met 
heuning in die geraamte. Niemand 
kon raai wat die raaisel beteken nie. 
Nou gaan Simson `'n weddenskap met 
die Filistynse jongmanne op die brui- 
lof aan. As hulle nie die raaisel kon 
verklaar nie, moes hulle vir hom 


See van Galrlea. 

dertig stelle klere gee. As hulle die 
raaisel uitlê, moet Simson vir hulle 
dertig pakke klere gee. 


Die Filistyne dreig nou die vrou van 
Simson om uit te vind wat die raali- 
sel beteken. Met traantjies en mooi 
woordjies kry sy die geheim uit Sim- 
son en gaan sê dit vir die Filistyne. 
Maar Simson het geweet dat dit sy 
vrou was wat die geheim uitgelap 
het en toe sê hy: ,As julle nie met 
my kalf geploeg het nie. sou julle my 
raaisel nie geraai het nie.” 


Daarop het Simon na 'n Filistynse 
stad met die naam van Askelon ge- 
gaan en daar dertig Filistyne dooge- 
slaan en hulle klere gevat en die 
klere aan die Filistynse jongmanne 
wat op sy troue was, gegee. Dit was 
die begin van die stryd tussen Simson 
en die Filistyne. 


Hoe lyk dit nou met die vragies? 


Wie was die vader van Simson? 
Wat was die naam van sy moeder? 
Wat beteken dit om `n nasireër te 
wees? 

Op wie het Simson verlief geraak? 
Waar het Simson die heuning gekry? 
Wat was die raaisel wat Simson op- 
gegee het? 

Wat het die raaisel beteken? 

Wat moes Simson betaal? 

Waar het Simson die klere gekry? 
Hoeveel Filistyne het Simson dood- 
geslaan? 

Uit Gemeentes 


DIE GEMEENTE PHALABORWA 


23 Oktober 1971 was vir die ge- 
meente van Phalaborwa van besonde- 
re betekenis toe sy kerkgebou, waar- 
van `n foto op die voorblad verskyn, 
ingewy is, en dit minder as ses jaar 
na die stigting van die gemeente. 

Die totale koste van die gebou en 
orrel, uitgesluit die perseel, beloop 
nagenoeg R90 000.00. Van hierdie be- 
drag is R538 000,00 van die Raad van 
Finansies geleen, terwyl die balans 
in kontant deur die gemeente betaal 
is. Die gemeente het byvoorbeeld 
R29 000,00 byeengebring in die jaar 
wat die inwyding onmiddellik voor- 
afgegaan het. Vir hierdie prestasie is 
die gemeente besondere dank verskul- 
dig aan die huidige pastoriepaar Ds. 
en Mev. L. A. Pretorius. Vir die 
aanvoorwerk is die gemeente ook 
dank verskuldig aan die vorige leraar 
Ds G TH vd. Bere 

Die gemeentee van Phalaborwa is 
in Februarie 1966 afgestig van Tza- 
neen nadat dit voorheen 'n wyk van 
die gemeente Tzaneen was. Met die 
seën van die Here het die gemeente 
Spoedig `n leraar gehad nadat Ds. 
C. L. v.d. Berg in kombinasie met 
Kampersrus beroep is. Op hierdie 
stadium het die gemeente slegs 280 
belydende lidmate gehad. 


Gedurende 1966 reeds is begin met 
die bou van 'n pastorie nadat erwe 
vir 'n pastorie en kerk aangekoop is. 
In 1969 is aanvoorwerk gedoen vir 
die bou van 'n eie kerkgebou. Hierdie 
planne het egter tot 'n tydelike stil 
stand gekom na die aanvaarding van 
'n beroep deur Ds. v.d. Berg na Ver- 
eeniging in Januarie 1970. Maar die 
gemeente was gelukkig om net 5 
maande vakant te wees. Na die ont- 
vangs van Ds. L. A. Pretorius in Junie 
1970 is die saak egter met nuwe ywer 
aangepak. 


Omdat die Raad van Finansies in 
hierdie stadium geensins wou toegee 
dat daar met die bouwerk begin kon 
word nie, het die een na die ander 
onderhandeling van die boukommis- 
sie met Mnr. A. B. van N. Herbst, 
die administrateur plaasgevind. Nadat 
deeglik ondersoek ingestel is, het 
Mnr. Herbst nie net `n aanbeveling 
by die Raad gedoen nie, maar is ook 
`n lening by die kerk gemaak. Die 
gemeente was in hierdie stadium op 
`n ander instansie aangewese. 


Die inwyding van die kerk is waar- 
geneem deur Prof. Dr. J. P. Oberhol- 
zer terwyl die nagmaalsdiens op 24 


Oktober gelei is deur Ds. C. L. v.d. 
Berg en die dankseggingsdiens deur 
Prof. Dr. D. J. Booysen. 


Die kerkgebou wat 410 munisipale 
sitplekke het, 34 voet tot by die 
dak is en `n 102 voet toring het, is 
so gebou dat dit aanpas by die hitte 
van die Laeveld. Die ontwerp slaag 
dan ook daarin om die hitte in `n 
hoë mate te trotseer. Wat die ruim- 
te en die akoestiek van die gebou 
aanbetref, is dit dan ook uitstekend 
beplan. 


Onder die toegewyde lyding van Ds. 
L. A. Pretorius het die gemeente die 
afgelope twee jaar van krag tot krag 
gegaan. Tans het die gemeente 440 
belydende lidmate en met `n gemid- 
delde offergawe van R4,50 per lid- 
maat per maand, afgesien van enige 
ander inkomste, voorsien die ge- 
meente die moontlikheid dat die to- 
tale skuld op die kerkgebou binne 
die bestek van vyf jaar betaal sal 
kan word. Dit is dan ook met dank- 
bare harte wat die gemeente en pas- 
toriepaar Gods seën op hul arbeid 
sien. 


P. J. Greyling, 
Skriba. 





SO HET BLOEM- 
FONTEIN BEGIN 


Toe ek nog in Kaapstad woonagtig 
was. moes my oudste seuntjie, Danie, 
in Pretoria gedoop word omdat daar 
geen Hervormde kerk meer in Kaap- 
stad was nie. My vrou is met die 
kleinding vooruit gestuur na Preto- 
ria om reëlings te tref vir die doop- 
plegtigheid, en ek sou later volg so- 
dra ek my verlof sodanig kon reël 
om die geskikte treinaansluiting te 
bekom. 

Ongelukkig het daar 'n haakplek 
met die verlof ontstaan en kon ek 
nie vir die bepaalde dag in Pretoria 
wees nie, en my vrou het toe met 
Dr. H. D. Broekhuizen gereël om 
die seuntjie die Sondagmêre te doop 
tydens die Sondagskooldiens, waar sy 
vroeër as onderwyseres opgetree het. 
Haar moeder was daar omdat dit nog 
haar eerste kleinkind was, en my 
broers en ander vriende in Pretoria 
het haar bygestaan, terwyl die skaar 
van Sondagskoolkinders maar te ge- 
lukkig was om deel te neem in die 
doopplegtigheid van ,,Juffrou Henny” 
se seuntjie, en het dit veral interes- 

sant gevind dat `n paar-maande-ou- 
seuntjie die baie name van ,,Daniël 
Johannes Dorotheus Willem Maarten 
Seymore moes dra. 

Toe ons tweede seuntjie, Gerard, 
op 20 Februarie 1924 in Kaapstad ge- 
bore is, was my vrou se moeder ook 
by ons, en ons het die doopprobleem 
dikwels met mekaar bespreek. 


Toe ek een mêre Burgerkantoor 
toe gaan, loop ek Ds. L. E. Brandt 
in Adderleystraat raak onderwyl hy 
op weg was na die sitting aldaar van 
die Kinderwelsynsorganisasie. Ek vra 
hom dadelik of daar nie 'n moontlik- 
heid bestaan nie dat hy, as Voorsitter 
van die Algemene Kommissie van 
die Nederduitsch Hervormde Kerk 
van Afrika, ons seuntjie in Kaapstad 
kan doop? Hy kyk op sy polshorlosie, 
en sê dat as ons kan reël om tydens 
etenstyd om 1 uur, alles gereed te 
hê, hy graag die seuntjie in ons woO- 
ning sal gaan doop. 

Ek spring dadelik om, en reis gou 
met die trein terug na Obsevatory 
en vra my vrou om eetmaal te be- 
rei.En sodoende is klein Gerhardus 
Evert Jan Seymore daar in ons wWoO- 
ning in Observatory gedoop en -' 


naam is in die kerkregister ingeskryf 
as dopeling van die Nederduitsch 
Hervormde gemeente van Heilbron, 
O.V.S., as die naaste Hervormde kerk 
vanaf Kaapstad. 

Toe ons nou in Bloemfontein woon- 
agtig was, en ek al 'n hele paar 
,Hervormers” raakgeloop het op my 
reise deur Maraguard, Clocolan, Brand- 
fort en Kroonstad ens. het ek met 
hulle die wenslikheid bespreek om 
ook 'n Hervormde gemeente in Bloem- 
fontein te stig. 


Die geesdrif vir so 'n stap was so 
groot dat ek 'n brief gerig het aan 
Ds. L E. Brandt in Johannesburg, 
en toe hy maar te gewillig was om 
oor te kom vir so 'n funksie en ook 
sy beskikbare datums genoem het, 
is die vriende verwittig en op die be- 
trokke datum is toe die eerste Neder- 
duitsch Hervormde gemeente in die 
groot eetkamer van ons huis in Bloem- 
fontein gestig, met 'n ledetal van 25 
Hervormers uit genoemde distrikte. 

'Tans het Bloemfontein 'n sterk 
Hervormde Kerk, want ons het des- 
tyds net die aanvoorwerk daarvoor ge- 


doen 
D. J. Seymore 





SEKSONDERRIG 


Daar word deesdae baie gepraat 
Oor seksonderrig. Die strydvraag is 
wie moet die kind onderrig die ouer 
of die onderwyser. In die verlede was 
dit vanselfsprekend aanvaar dat dit 
die ouer se taak en voorreg is. Die 
moderne lewenswyse stel hoë eise aan 
die mens se moraliteit en sedes en 
terselfdertyd het die moderne mens 
'n ander beskouing oor waardes en 
gebruike en gevolglik het seksonder- 
rig in die kalklig gekom. Daar is die- 
gene wat glo dat seksonderrig op 
skool gegee moet word. Omdat die 
ouers nie hulle verpligting nakom 
nie, so word geredeneer. het die kind 
geen kennis, of foutiewe kennis van 
seksaangeleenthede. Indien dit die 
enigste rede is vir seksonderrig op 
skool dan kan `n mens diegene wat 
dit eerlik bedoel se mening waardeer. 
Ongelukkig is dit nie altyd die be- 
doeling met seksonderrig op skool nie. 
Die werklike motief is om seksonder- 
rig van die ouer weg te neem om 
sodoende `n geleentheid te sken om 
die kind in die gees van die tyd op 
te voed. Daar word nou op verskillen- 
de maniere probeer om veranderings 
op maatskaplike gebied aan te bring. 
Die moderne beskouing is dat die indi- 
widu `n bevryde sosiale wese is. Sy 
persoonlike vryheid is sy hoogste reg. 
Hierdie liberale siening is daarop in- 
gestel om veranderings aan te bring. 
Wat was is skielik nie meer goed nie. 
Die gemeenskap moet volgens hierdie 
beskouing wetenskaplik en dinamies 
wees. Daar moet weggedoen word 
met alles wat staties en gevestig is. 
Vir godsdiens en tradisie is daar nie 
meer plek nie want dit vertraag voor- 
uitgang en verandering. Dit is in die 
lig van hierdie beskouing dat sekson- 
derrig gesien moet word. 


In Swede en verskillende state van 
Amerika is seksonderrig op skool ver- 
pligtend, met die gevolg dat seks 
maar net nog 'n vak op skool geword 
het. Die resultaat is dat nog 'n voorreg 
wat die ouer gehad het om sy kind 
volgens eie tradisie op te voed, van 
hom ontneem is. Die resultaat van 
seksonderrig buite die gesinslewe, is 
dat dié lande vandag te kampe het 
met sedelike verval wat lei tot een 
van die grootste vraagstukke naamlik 
geslagsiektes. As dit wat ek in Swede 
gesien het die resultaat is van seks- 
onderrig op skool, dan is dit genoeg 
rede om te waak dat ons in Suid- 
Afrika nie dieselfde weg gaan nie. In 
Amerika en Swede is daar volgens 
gesaghebbendes, bewyse dat kommu- 
nisme seksonderrig gebruik om die 
jeug vir hulle leerstelling voor te 
berei, 


'n Chinese sielkundige het aan Ge- 
neraal Dean na sy ontslag uit 'n ge- 
vangeniskamp in Korea die volgende 
gesê: ,,We will soon be with you. We 
are going to destroy the moral charac- 
ter of a generation of young Americans 
and when we have finished, you will 
have nothing with which to really 
defend vourselves against us.” 





P. $S. OELRICH 





In Amerika is daar 'n organisasie 
wat genoem word ,.Sex Information 
and Education Council of the U.S., 
(Siecus). Die taak van die liggaam is 
om leiding te gee op die gebied van 
seksonderrig in Amerika, en oefen 
groot invloed uit on die leerplanne 
wat vir skole opgestel word. Hierdie 
liggaam is kommunisties geinspireerd. 
'n Bekende opvoedkundige Myron C. 
Fagan. nasionale direkteur van Cinima 
Educational Guild skryf in Mei 1969 
uitgawe die volgende: .Here 1T will 
pause long enough to establish once 
and for all. one most important fact, 
and that is that the entire siecus 
project was created and organized to 
accomplish one obiective. the fulfil 
ment of the Lenin Statement: Let me 
get control of just one generation of 
your vouth and I will control the 
world.” 


Die skrywer haal in dieselfde stuk 
aan wat dr. Lester Kirkendall. `n lid 
van Siecus. oor die beleid van dié 
liggaam sê in `n uitgawe van ,,Hu- 
manist”: ..Anvy absolute moral stand- 
ard is utterly unthinkable.” Kirken- 
dall beweer verder dat die beleid van 
Siecus Pro-man en Anti-God is. 


Fagan skryf verder: ,,And the 
greatest tragedy of it all is that vou, 
the mothers and fathers of those 
teenagers and the Kindergarten Ba- 
bies, are utterly unaware of the worse 
than death fate that is being prepared 
for vour innocent kids. Throughout 
all the years of our mation, the 
mothers and fathers have trusted the 
education of their children to their 
teachers, to the PTAS. to the NEA — 
vou never doubted or guestioned how 
they were educating vour children — 
jn the vears gone bv. vou didmt 
have to doubt or auestion them. But 
todav js it a different story — today 
vour children are in grave danger — 
today it is high time for you to doubt 
and to auestion. if it is not already 
too late — it is high time for vou 
to know what they are doing to the 


minds of your children, so let me give 
you just a hint — and tell you how 
you can get the complete story for 
yourselves.” 


Baie ouers in Amerika se oë het 
oopgegaan en besef watter nadelige 
invloed hierdie tipe seksonderrig op 
hulle kinders het en het verenigings 
SOOS ,,Moms” gestig, ,,to wipe the 
Siecus sex education plot out of our 
Community”. 


In Swede gaan dit nie veel beter 
nie. Hier is ook `n soortgelyke lig- 
gaam. The Swedish National Associa- 
tion for Sex Education (RF.S.U.). 
Een van hulle doelstellings is ,,more 
openmindedness and tolerance regar- 
ding sexual morals and sexual beha- 
viour”. `n Sweedse opvoedkundige Bir- 
gitta Lennéêr skryf in ,,Society and Sex 
in Sweden” oor hierdie liggaam soos 
volg: ,lt is significant that R.F.S.U. 
does not attempt to dissuade young 
people from having sexual intercource 
— the stress is on preventing un- 
wanted pregnancies.” Dit sluit aan by 
wat `n ander skrywer oor seksonderrig 
sê: ,,Sex education is to teach children 
to become sex experfts.” 


Dit is seker belangrik om te weet 
wat die resultaat is van seksonderrig 
op skool in Swede. Onthou moet 
word dat Swede `n welsynstaat is en 
dat miljoene rand jaarliks bestee word 
aan gesinstoelaes. subsidies en ander 
toelaes. Die hoofdoel is om die ge- 
sinslewe te bevorder en natuurlike 
aanwas te bevorder. Dit ten spyte sit 
Swede met die nrobleem dat sy ge- 
boortesyfer van die laagste in die 
wêreld is. dat esskeidings die tweede 
hoogste is en dat hv te doen het met 
geslagsiektes wat die owerheid hoof- 
brekens veroorsaak. 


'n Opname wat onlangs gedoen is 
in Stockholm toon dat van die drie- 
duisend jeugdiges tussen die ouder- 
domme van 15 tot 25 jaar, 1700 aan 
geslagsiektes ly. Twee-derdes van hier- 
die groep het geslagsgemeenskap ge- 
had voor hulle 20 jaar oud was. Vyf- 
en-tagtig persent van die dogters wat 
ondervra is glo dat geslagsgemeenskap 
reg is. Dit is ook vasgestel dat 57 per- 
sent van hoërskoolseuns in Orebro 
reeds ondervinding opsedoen het. Die 
gemiddelde ouderdom van die kinders 
is 16 jaar. Van die dogters het 46 
persent reeds gemeenskap sehad. Dit 
is heeltemal duidelik dat seksonderrig 
in Amerika en Swede nie bevorderlik 
is vir die algemene welvaart van die 
volk nie, In Amerika het seksonderrig 

[7] Blaai om 

SEKSONDERRIG 


C] Van vorige bladsy 


in verkeerde hande geval en is daar 
reeds soveel skade gedoen dat ouers 
dwarsdeur die land begin protesteer. 
In Swede spreek die resultate `n baie 
duidelike taal. 

Wanneer daar gedink word aan 
seksonderrig in skole in Suid-Afrika 
en dit afgekeur word. word nie daar- 
mee bedoel dat seksonderrig hier die- 
selfde weg sal saan as in ander lande 
nie, maar dat geleenthede daardeur 
geskep kan word vir diegene wat ons 
volk nie goed gesind is nie of liberalis- 
ties ingestel is om hulle invloed op 
`n subtiele wyse te laat geld. Bo en 
behalwe hierdie gevaar bly dit om 
verskillende redes die taak van die 
ouers om hulle kinders te onderrig 
en nie die taak van enige ander lig- 
gaam of instelling nie. Seksonderrig 
is soos gestel by uitstek die taak van 
die ouers en wel om die volgende 
redes. 

Die eliminering van God en morali- 
teit uit seksonderrig verlaag seks tot 
die dierevlak. soos dr. Calderone hoof 
van Siecus dit stel — ..dit is vir genot 
— 'n wonderlike ondervinding”. Dit is 
omdat Amerika en Swede christelike 
leerstellings en waardesisteme nie by 
hulle leerplanne ingesluit het nie 
dat dit daar nie beantwoord aan 
sy doel nie. Hulle het te veel klem 
gelê op genot. Terwyl intense genot 
met geslaggemeenskap gepaard gaan 
en sodoende as deel van Gods plan 
dien as aansporing tot voortplanting 
kan juis die genot tot misbruik lei, 
daarom vereis die genot en sterk 
aantrekkingskrag van seks ook wils- 
krag en self-dissipline om te verhoed 
dat dit misbruik word. 

Seks is 'n integrerende deel van die 
menslike wese en as sodanig net soos 
die mens vind dit sy oorsprong in 
God. Dit is `n Godgegewe gawe aan 
die mens as aansporing en met die 
primêre doel om uitdrukking te gee 
aan die wedersydse van man en vrou. 
Voortplanting is die vrug van die vol- 
kome seksuele openbaring van die 
liefde. Seks is `n misterieuse. sensi- 
tiewe, delikate verskynsel en kan nie 
bloot as `n vak op skool aangebied 
word nie. Blote kennis van seks, son- 
der motivering van die wil — die 
sterkste motivering is die wat op 
morele en godsdienstige beginsels rus 
— het min waarde. Dit is so dat die 
enigste motiewe wat sterk genoeg is 
om die mens te lei tot agting vir seks 
en om te verhoed dat seksgemeenskap 
buite die huwelik plaasvind die mo- 
tiewe is wat gebaseer is op en afge- 
lei is van godsdiens en moraliteit. Die 
vorm van sodanige motivering word 
bepaal deur die nersoon se godsdiens- 
beskouing en die krag van die moti- 
vering deur die sterkte van sy morele 

beginsels vortspruitend uit daardie 
geloof. Blote kennis van seks is geen 
waarborg dat korrekte optrede sal 
volg nie en seksonderrig sonder `n 
rojale toevoeging van moraliteit en 
die bydrae van die natuur en natuur 
se God is die verhaal van seks. As 
God en sy gebod uitgelaat word in 
die onderrig van die kind dan berus 
dit op blote kennis wat die intel 
lek verryk maar geen waardesisteme 
en norme tot stand bring nie. Kennis 
is nie genoeg om te dien as waarborg 
teen die misbruike nie, hiervan is 
Swede `n sprekende voorbeeld. 

Seksonderrig is meer as net die 
opdoen van kennis, dit is `n hele op- 
voedingsproses wat reeds in die vroeë 
kinderjare moet begin en moet nie 
net ingestel wees op lering nie. Die 
kennis moet so oorgedra word dat dit 
deel van die kind se lewensbeskouing 
word en dat hy `n bepaalde waarde 
daaraan heg. Hierdie waarde sal af- 
hang van die wyse waarop dit aan 
hom oorgedra word, maar bowe al 
aan die gesindheid en gees waarin 
dit gedoen word. Dit moet hom instaat 
stel om waardesisteme en norme te 
bekom wat op morele en godsdienstige 
beginsels rus. 

Nou is dit ongelukkig `n feit dat 
baie ouers nie oor die regte kennis be- 
skik om dit aan 'hulle kinders oor te 
dra nie. Baie ouers voel hulle ook nie 
opgewasse nie en versuim dan om lei- 
ding te gee. Sulke ouers behoort `n 
betroubare persoon te nader maar in 
geen omstandighede mag ouers toe- 
laat dat die kinders blootgestel word 
aan die gevare van vreemde invloede 
en die gepaardgaande gevare wat dit 
inhou. 

Alles in aanmerking geneem is die 
ideale plek vir onderrig die ouerhuis 
en die ideale onderwyser die ouer. Die 
mees gepaste tyd om die kind in te 
lig is wanneer hy met sy baie vrae 
hom ook on hierdie terrein bevind. 
Seksonderrig is egter nie net die 
oordra van feite oor voortplanting nie, 
maar namate die kind ouer word hom 
inlig oor verhouding met ander en 
hom help om sy gedragshandeling te 
bepaal volgens aangeleerde norme. 

Dit is gedurende die wordingsjare 
van die kind dat hy die kultuur- 
tradisie wat eie is aan sy ouers aan- 
leer. Dit is ook in die gesin waar die 
kind sekere waardesisteme aanleer 
wat hom ook help om 'n lewensbe- 
skouing te ontwikkel wat later in be- 
paalde situasies sy gedragshandeling 
sal bepaal. Hierdie bepaling en aan- 
leer van waardes geskied in die eerste 
plek binne die gesinslewe en nie op 
die skoolbanke nie. Is die fondament 
gelê kan die skool en ander instellings 
daarop voortbou. 

Voortplanting is `n Godgegewe eien- 
skap aan die mens gegee en is nie 
moeilik om te verklaar nie. Dit kan op 
`n heel eenvoudige wyse by die kind 


tuis gebring word. Die wyse waarop 
dit geskied verskil van ouer tot ouer, 
maar self dit is nie belangrik nie so- 
lank dit op feite berus en nie verdig- 
sels is nie en in die regte gees beskou 
word. 

Hierdie oordra van kennis is nie 
maar net `n eenmalige gebeurtenis 
nie, maar is `n hele proses en duur 
dwarsdeur die kind se lewe. In die be- 
gin is dit maar net die meedeling 
van eenvoudige basiese feite en word 
soos die kind ontwikkel aangevul, nie 
net met verdere kennis nie, maar ook 
met die oog daarop om by die kind 
waardesisteme en norme te ontwikkel. 
Dit is nie maar net `n leerproses nie 
maar `n opvoedingsproses. In die 
skool kan die hoërskoolkind sy ken- 
nis verryk deur meer gevorderde bio- 
logiese studie. 

As die proses van opvoeding in die 
gesinslewe normaal verloon is die 
kind later in staat om op `n rasionele 
wyse reëls en gebruike te aanvaar en 
hom daarby aan te pas. Op hierdie 
wyse leer die kind om algemene aan- 
vaarde waardes te handhaaf. Sodoende 
kan die latere adolosent en volwas- 
sene hom aanpas by sy medemens 
en weet hoe om hom aan te pas 
in sekere omstandighede. Dit is nie 
net kennis wat die kind nodig het 
om hom geestelik ryp te maak nie, 
maar dit is belangrik dat die ouer 
deur voorbeeld en daad die kind 
leiding gee. Om terug te keer tot 
seksonderrig op skool moet in gedagte 
gehou word dat hoewel kinders in 
dieselfde klas naastenby dieselfde ou- 
derdomme het kan hulle hemelsbreed 
verskil in hulle verstands-ouderdom: 
me, peil van emosionele ontwikke. 
ling en morele opvattings wat hulle 
in hulle eie ouerhuise ontwikkel het 
om almal wat in dieselfde groep of 
klas is aan dieselfde seksonderrig 
bloot te stel, kan onberekenbare skade 
sielkundig sowel as emosioneel ver- 
oorsaak word. Indien sulke klasse 
boonop gemeng is dra dit van selfs- 
sprekend by tot groter verleentheid 
en ook groter moontlikheid vir ekspe- 
rimentering. 

Dr. Lieberman, hoof van die Insti- 
tute's Centre for Studies of Child 
and Family Mental Health, in Ameri- 
ka skryf: ,Even nmerfectly accurate 
information can be disturbing if the 
child is not ready intellectually or 
emotionally”. `n Bekende kindersiel- 
kundige dr. William B. McGarth skryf 
in 'n artikel: .Premature Sex Interest 
Unnatural” dat daar `n fase in die ont- 
wikkeling van persoonlikheid `n la- 
tente periode is wat duur van onge- 
veer 5 jaar tot vroeë adolosensie, wat 
die normale kind nie belangstel in 
seks nie. Hierdie feit beweer hy dien 
`n baie belangrike biologiese doel. Dit 
gee aan die kind die geleentheid ,,to 
develope his own resources, his be- 

£ginning physical and mental strength 
— those who are without learning in 
philosophy or in science, fail to realize 
the significance of this latency period 
— this is sacred territory. Al plague 
on those who trespass.” Hy sluit af 
deur te skryf ,,Sex education should 
not be foisted on children, should not 
begin in schools. Parents need to 
realize that all education begins at 
home, and that sex education begins 
there also.” 


`n Aander gesaghebbende op hierdie 
gebied dr. Pohlman skryf in `n artikel 
,Premarital Contraception” dat die 
gemeenskap moet besef dat moraliteit 
gebaseer is op die Bybel en ,,that the 
schools cannot, instill morality in sex 
education — the parent must instill 
sound biblical morality to his children 
through instruction and by example”. 
Die mees verdoemende getuies teen 
seksonderrig op skool kom van dr. 
Rhoda Lorand `n bekende kindersiel- 
kundige in `n artikel in die Saturday 
Evening Post — sy skryf ..How far is 
this folly (sex education) going to 
g0? They're repeating the same mis- 
take the Freudians made years ago. 
The rationale then was that since 
repressions may cause neuroses, get 
rid of all repressions. So parents made 
a point of calling their childrems at- 
tention to sexual matters, and they 
condoned primitive sexual behaviour. 
Yet children so reared often develop- 
ed severe anxieties. When psychoana- 
lized, they revealed the damage this 
system caused. We know that the 
sublimation of sexual curiosity and 


behaviour is necessary if children are 
to acduire intellectual training. Cram- 
ming sex knowledge down kids' throats 
does not promote healthy growth. 
The likely effect is more anxiety, not 
less.” 

Dit kan toevallig wees, maar dit 
wek nogtans agterdog, dat baie van 
diegene wat in Suid-Afrika propogan- 
da maak vir seksonderrig op skool li- 
beralisties ingestel is. Hulle maak ty- 
dig en ontydig beswaar teen streng keu- 
ring van die Publikasieraad. Dit is 
die mense wat glo dat die indiwidu 
aan homself oorgelaat word en dat hy 
nie deur konvensies en tradisies ge- 
bind moet wees nie. Die indiwidu het 
volgens hierdie mense, die reg om 
alles te ondersoek en dit te doen wat 
hom behaag sonder dat hy enigsins 
notisie neem van bestaande en ge- 
vestigde norme. Op die gebied van 
seksaangeleenthede kan dit noodlot- 
tige gevolge hê. 

Hierdie noodlottige gevolge is veral 
merkbaar in die huwelik. Gebrekkige 
geslagsvoorligting in opvoeding is een 
van die baie oorsake van probleme in 
die huwelik. 

Geslagswanaanpassing in die huwe- 
lik het in die meeste gevalle sy OoI- 
sprong in geslagsgemeenskap voor die 
huwelik en geslagsgemeenskap voor 
die huwelik vind 'n mens gewoonlik 
by diegene wat nie vaste oortuigings 
het oor geslagsverkeer nie, bloot as 
gevolg van die feit dat hulle gebrek- 
kige opvoeding en verkeerde leiding 
gehad het so ver dit geslagsaange- 
leenthede aangaan. 


Baie ouers is egter nie in staat om 
hulle kinders die nodige en regte 
leiding te gee nie, maar dit beteken 
nie noodwendig dat dit nie die regte 
bron van inligting en leiding is nie. 
Geslagsvoorligting is en bly een van 
die belangrikste take van die ouer en 
dit is die ouer se plig om toe te sien 
dat hy oor die nodige kennis beskik. 

Soos reeds gestel is blote kennis nie 
die enigste vereiste nie maar die ge- 
sindheid en wyse waarop die kennis 
oorgedra word. Liewer min kennis 
maar die regte gesindheid as al die 
kennis onder valse voorwendsels. 

Ons leef in `n wêreld waar die 
meeste dinge toelaatbaar is solank die 
indiwidu hom daarin belustig. Die 
gees van permissiewiteit het die wê- 
reld oorval en is bevorderlik vir bot- 
viering van seksdrange en dit kan 
algemeen aanvaar word dat die jeug 
van vandag onderworpe is aan druk. 
Dit het nie `n kenner nodig om te 
weet dat indien die jeug nie vaste 
oortuiging en gesonde norme het nie, 
hulle baie maklik sal swig voor die 
gees van die tyd. 

Dit het nodig geword dat seksvoor- 
ligting aan ouers gegee word om hulle 
in staat te stel om hulle kinders reg 
op te voed en voor te berei vir die 
aanslag wat daar op hulle moraliteit 
gemaak gaan word. Die kind moet be- 
reik word deur die ouer en geen 
ouer kan toelaat dat die voorreg hom 
ontneem word om sy kinders self te 
voorsien met die nodige kennis en 
norme wat aanpas by ons nasionale 
christelike beginsels. 





OOK UIT 
NEDERLAND 


Ook uit Nederland kom daar nou 
besware teen die optrede van die 
Wêreldraad van Kerke. 


Hervormd Persbureau berig: In die 
sinode het die sekretaris van die Ge- 
ref. Zendingbond ('n organisasie uit 
die regtervleuel van die Nederl. Herv. 
Kerk. — Joh. D.) meegedeel dat daar 
in sy kringe groot besware ontstaan 
teen die oorkoepelde Nederlandse 
Zendingraad omdat dié liggaam vol- 
gens die G.Z.B. steeds meer `n 
propaganda-instituut van die Wêreld- 
raad van Kerke word. Die aan die 
Geref. Bond verwante Geref. Zending- 
bond skyn veral besware te hê teen 
aksies soos ,Betaald Antwoord” ter 
ondersteuning van het anti-rassisme- 
werk van die wêreldraad. Die G.Z.B. 
sal hom uit die Nederlandse Zending- 
bond terugtrek. 


KOMMUNISME IN `N NEDERLAND- 
SE AKADEMIE 


Die minister van onderwys, C. van 
Veen, het gedreig dat die staat se 
subsidie aan die akademie ,,De Horst” 
teruggetrek sal word weens die onder- 
wysprogram met Marxistiese-Leninis- 
tiese beginsels by die inrigting. 


— Ds. G. J. H. Gijmink. 


Die grootste behoefte van die mens 
is nie liggaamlike behoeftes nie, maar 
geestelik. As die oorvloed in Europa 
en Amerika ons iets geleer het, dan 
is dit dit, ,,dat die lewe van 'n mens 
nie bestaan uit die oorvloed van die 
dinge wat hy besit nie.” 


— Billy Graham. 


Nugter-realisties gesien is die af- 
skaffing van die Christendom in Ne- 
derland `n feit. 


— Ds. G. J. H. Gijmink. 


Kan die Christendom hom ooit laat 
opsmelt in die een groot pot van die 
groot ,,geestelike” wêreldgodsdienste, 
om so te kom tot `n gemeenskaplike 
grondslag van die komende wêreld- 
kultuur? 

Is dit geen selfmoord van die chris- 
tendom, verloëning van die uitverkie- 
sing van Israel en verloëning van die 
enige Naam nie? 


— Prof. Van Ruler. 

LEES! 


S. du Toit, OU TESTAMENT EN 
OU OOSTE (N BYBELS-ARGEOLO- 
GIESE STUDIE), Pro Rege, Potchef- 
stroom 1971. 


Die boek het sy oorsprong in die 
skrywer se oortuiging dat die Ou 
Testament nie na behore gewaardeer 
kan word sonder inagneming van sy 
agtergrond nie. Daarby gaan die skry- 
wer ook tereg uit van die standpunt 
dat die Bybel nie deur die argeologie 
as geloofwaardig bewys moet word 
nie, want die Bybel is nie afhanklik 
van menslike bewyse nie. Prof. Du 
Toit noem sulke apologetiese verde- 
digings van die Bybel deur middel van 
die argelogie goedkoop”. Nou is dit 
`n vraag in hoeverre prof. Du Toit in 
sy eie mond veroordeel staan, want 
gedurig probeer hy in sy boek die 
Bybel verdedig teen die argeologie. 
Dis ironies dat hy juis oortuig is 
van die lig wat die argeologie op die 
uitleg van die Bybel kan werp, maar 
dan so negatief die (Gereformeerde 
dogma teen of ten spyte van die we- 
tenskap probeer handhaaf. 

Dis verstommend hoe maklik die 
skrywer sonder meer werk van die 
grootste geleerdes van die tafel af kan 
veeg. Sy kritiek op die groot Duitser 
Von Rad is byvoorbeeld so onoortui- 
gend as wat dit bevooroordeeld is. 
Von Rad is blykbaar in sulke onguns 
by prof. Du Toit dat hy sommer op 
twee plekke presies dieselfde para- 
graaf gebruik om hom af te maak (p. 
31 en p. 77), tensy daar per ongeluk 
dieselfde aantekening op twee plekke 
gebruik is. Prof. Du Toit het dit teen 
Von Rad omdat hierdie geleerde in 
die Bybelse geskiedskrywing ,,heilsge- 
skiedenis, geinterpreteerde geskiede- 
nis” vind. Dit beteken dat die Bybelse 
geskiedskrywing die geskiedenis nie 
net weergee nie, maar dit uitlê en 
vertolk as die handelinge van God met 
die mense. Onverstaanbaar kom die 
professor nou twee bladsye verder en 
sê: ,Ons wil hier saamstem met 
Eichrodt as hy sê: In die Ou Testa- 
mentiese geskiedverhale gaan dit om 
'n interpretasie van die werklike ge- 
beure.” Dat Von Rad se woorde die 
ingrype van God ontken en Eichrodt 
s'n nie, is ten ene male nie waar nie. 


Dis te verwelkom dat prof. Du Toit 
erken hoe waardevol die argeologie 
vir die verstaan van die Ou Testament 
is. Maar dis nie veel werd as die 
erkenning nie positief gebruik word 
nie. Wanneer ons bereid is om ons 
deur die ontdekkinge te laat leer, leer 
ons die manier van dink en uitdruk 
van die oosterling ken. En alleen so 

LEES! 


kan die Bybel vertolk word. So kom 
daar op ontelbare punte verheldering 
van die Bybelse boodskap — want die 
Bybelouteurs het nou eenmaal gebruik 
gemaak van die denkpatrone en ma- 
pier van uitdruk van hulle tyd. Met 
So `n positiewe bereidwilligheid leer 
mens ook om die werk van geleerdes 
te beoordeel op hul eie meriete en 
nie op `n subjektiewe en bevooroor- 
deelde wyse nie. Prof. Du Toit is al- 
leen teoreties bereid tot so `n gebruik 
van die ontdekkinge; hy maak die 
indruk dat hy maar die onvermydelike 
moet aanvaar en die beste van die 
nuwe situasie maak. 


Prof. Du Toit giet in sy teologiese 
houers `n beknopte geskiedenis van 
die hele Ou Ooste, `n geskiedenis van 
Israel, 'n geskiedenis van die argeolo- 
gie, `n argeologie in die enger sin 
van die woord, en 'n literêre oorsig. 
Die gevolg van so `n ontsettende opset 
is talryke leemtes en lomphede. Ver- 
al die oorsig van pp. 60 vv. maak die 
indruk van `n student se blokopsom- 
mings. Dikwels formuleer die skrywer 
baie swak en sommige van sy sinne is 
blote mors van ink (een daarvan op 
p. 76). Sy paragraafindeling laat veel 
te wense oor (bv. pp. 79-81 wat gaan 
oor die strydmotief, maar slegs drie 
reëls herhaal die inhoud van die op- 
skrif). en hy dra maklik `n westerse 
waarde-oordeel die oosterse wêreld in 
(p. 88. oor die ,,weersinwekkende 
beeld”). Prof. Du Toit het `n manier 
om ander wetenskaplikes na sy bond- 
genote te laat lyk — meer as wat 
hulle sou wou (bv. op p. 212). 


Eiewillige taalgebruik is ongetwy- 
feld `n groot bate, dit wil sê as `n ou- 
teur hom uitdruk in die idioom wat 
aan hom eie is en hom nie laat ver- 
slaaf aan die onoorspronklikheid wat 
taalfakbrikante vereis nie. Maar prof. 
Du Toit gaan net `n bietjie te ver 
met sy romaniserende verbale selek- 
sies: paganisme, nosie, minisieus, in- 
takt, providensiëel, en dan veral die 
katastrofale caesuur wat eintlik maar 
net 'n ramp is. Hy forseer Nederland- 
se en Duitse sinsbou ons taal binne 
wat `n aan die Afrikaanse universi- 
teite opgeleide persoon vanweë die 
veelvuldigheid daarvan vreemd aan- 
doen. Sy punktuasie is chronies fou- 
tief en konsekwensie ontbreek hom 
(Babel en Babilon deurmekaar). 


Uit die voorafgaande sal dit wel 
duidelik wees dat hierdie boek, wat 
volgens die ,,Woord Vooraf” vroeër 
aantekeninge vir studente was, na my 
mening nie `n besondere sukses is nie. 


LEES! 


Die blote erkenning van die feit wat 
reeds in die titel opgesluit lê, is egter 
genoeg om voor dankbaar te wees. 
Mag die tyd nie lank uitbly dat die 
konsekwensies daarvan dwarsdeur 
ons land positief getrek word nie. 

— J. A. Loader. 


DIE BYBEL EN WATER deur prof. 
A. H. van Zyl en OP DIE SPORE 
VAN DIE APOSTELS deur Danie 
Erasmus. 'n S.A.U.K. Publikasie. Prys 
nie aangegee nie. 


Hierdie klein werkie bevat twee 
reekse praatjies wat gedurende 1970 
deur die S.A.U.K. uitgesaai is, ten ein- 
de die Bybel- en Waterjaar te vier. 


Die agtien praatjies deur prof. Van 
Zyl verteenwoordig `n merkwaardige 
volledige behandeling van die rol en 
simboliek van water in die Bybel. 
Dit beslaan slegs 40 bladsye, maar dit 
is `n rykdom van kennis en insig. 


Die praatjies deur mnr. Erasmus 
handel oor sy indrukke van `n besoek 
aan Turkye, en meer bepaald besoeke 
aan plekke waarvan die name baie 
prominent in die Nuwe Testament 
voorkom: Plekke soos Laodicea, Iko- 
nium, Efese, Listre, Pergamus en 
andere. 


Die boekie word hartlik aanbeveel. 
— G. C. Velthuysen. 
Vervolg op bladsy 32 

W. J. v.d. Westhuizen behandel om 
toegelaat te word tot predikant van 
ons kerk. Hy was voorheen predikant 

PENSIOENARISSE BENODIG 


Twee getroude, pensioenarisse 
of enkeldame is nodig vir ge- 
selsskap vir dame van 65 jaar 
op bosveld plaas naby Dwaal- 
boom. 
Persone moet hul self kan on- 
derhou. Gratis huis, water en 

van eienares beskikbaar. 
Vir verdere besonderhede, ska- 
kel 1232 Dwaalboom. Mnr S. H. 
Haasbroek. 


S. H. Haasbroek, 
Groenboom, 
P.K. Dwaalboom, 
Rustenburg. 








Die hand wat die mens tydens sy 
lewe vashou, laat hom in die dood nie 
los nie. In dié geloof het baie gesterf 
en sterf nog tallose, nie stoer en held- 
haftig nie, maar in `n blymoedige, 
kinderlike vertroue. 

— J. Noordmans. 


DOODSBERIGTE 





IN MEMORIAM 


Dit het die almagiige God behaag om 
die siele van hierdie ons tans gestor- 
we broeders en susters, tot Hom te 
neem. Hulle liggame is aan die aarde 
toevertrou in die vaste en sekere hoop 
van die opstanding tot die ewige le- 
we deur ons Here Jesus Christus wat 
die vernederende liggaam aan Sy ver- 
heerlikte liggaam gelyk sal maak. 


In liefdevoile herinnering dink ons 
terug aan ons ontslape dierbares wat 
ons voorutgegaan het en nou rus van 
hulie arbeid. Ons m.s hulle, maar treur 
nie oor hulle soos die ander wat geen 
hoop het nie. Ons dank God vir wat 
hulle deur sy genade beteken het. 


GREYLING: Barend Christiaan — 
Byna drie jaar van stille verlange en 
bittere trane is verby toe ons op 7 
April 1969 onverwags en op tragiese 
wyse afskeid moes neem van ons 
liefling seun en broer. Hy het vir 
ons vooruitgegaan en wag vir ons in 
die toekoms. 


— Verlangende Pappie, mammie en 
boetie. 

Hartbeesstraat 16. Elandsfontein 
(SPOOT). 


KLOPPER: Lukas, Cornelius, Johan- 
nes — In liefdevolle herinnering aan 
my dierbare eggenoot en ons pappie, 
wat van ons weggeneem is deur die 
dood in die vroeë mêre van 24 April 
1965. Die mooi herinneringe en lief- 
de wat vir ons nagelaat is, sal altyd 
vir ons kosbaar bly. In ons harte sal 
hy altyd voort leef. 

— Beproefde en verlangende egge- 
note en kinders. 

Mev. C. E. Klopper, 11 Antoinetta 
Crescent, Witfield. (Voorheen van 
Welverdiend.) 


MEYER: Johannes, Phillipus Corne- 
lius — Twee jaar van verlange is 
verby, maar onvergeetlik bly die 
mêre van 28 April 1970, toe van 
ons weggeneem is, my dierbare egge- 
noot, vader en oupa. 

Ons verlang baie, maar gun hom 
die rus; en is dankbaar vir die mooi 
herinneringe wat hy vir ons nagelaat 
het. 

— Verlangende eggenote, Milly en 
kinders. 

Mev. C. M. Meyer, Louis 'Trichardt- 
straat 971, Rietfontein, Pretoria. 

HEES! 


7] Vervolg van bladsy 30 


DIE KERK EN DIÉ SEWENTIGER- 
JARE deur prof. Jac. J. Miller. N.G. 
Kerk-Uitgewers, 15 bladsye, prys 30 
sent. 


Hierdie werkie is `n rede uitge- 
spreek by die legitimasie van propo- 
nente van die Ned. Geref. Kerk. By 
daardie geleentheid het prof. Miller 
eerstens die problematiese wêreld ge- 
skets waarin die verkondiger van die 
evangeliese waarheid vandag die 
Woord moet laat hoor, en tweedens 
het hy aan die toekomstige predikante 
die weg voorgehou waardeur hulle 
hulle roeping in hierdie wêreld getrou 
kan bly. 


Die prediking moet nie probeer aan- 
pas by wat die gesekulariseerde wê- 
reld graag wil hoor nie. Maar die 
gekruisigde Christus moet verkondig 
word. Hy bly die antwoord op alle 
vrae. ,Die kerk wat die Christusver- 
kondiging uit die middelpunt van sy 
opdrag en optrede geskuif het, sal 
vind dat die lig van sy kandelaar ge- 
blus is, omdat hy in sy poging om 


LEES 


daardeur die wêreld, ter wille te 
wees, self net soos die wêreld geword 
het.” 

— G. C. Velfhuysen. 


DIE VLAM IN DIE ROBYN deur 
Lourens Oberholzer. Uitgegee Perskor 
Uitgews, Posbus 845, Johannesburg. 
Prys R1.80. 


Die skrywer het goed daarin geslaag 
om op `n simpatieke wyse met `n mooi 
verhaaltrant, waarin die humor nie 
ontbreek nie, sy lesers vas te hou om 
enduit te lees. 


Graag word dit aanbeveel. 
— EHD. 


OOK DIE KLEIN DINGETJIES 
deur John van den Berg. N.G. Kerk 
Uitgewers. 97 Bladsye. Prys R1.00. 


'n Afrikaanse boek wat elf drukke 
beleef en waarvan meer as 50,000 
eksemplare verkoop word, is sy eie 
getuigskrif. So `n boek is hierdie. Geen 
wonder nie dat dit verkoop. Dit is `n 
juweel. 


LEES! 


Niemand wat `n getroue luisteraar 
is na die Afrikaanse diens van die 
SAUK. het ook eintlik bekendstel 
ling met hierdie werk nodig nie. Elk- 
een van ons het heelwaarskynlik al by 
geleentheid met groot waardering ge- 
luister as mnr. Van den Berg praat 
oor die ,,klein dingetjies”. Hierdie 
werkie verteenwoordig `n keur uit al 
die wysheid wat ons oor die eter 
gehoor het — en dit is `n bundeltjie 
skoonheid wat elkeen behoort te besit. 

Die boekie is keurig versorg en goed 
gebind. Net Jammer van `n hinderlike 
drukfout hier en daar. 


— G. C. Velthuysen. 


GOOI HOM IN DIE SLOOT deur 
Roelf van Rensburg. Perskor Uitgewe- 
rye, Posbus 845, Johannesburg. Prys 
R2.95. 


Hierdie pennevrug van Van Rens- 
burg handel oor `n wêreldwye pro- 
bleem, dwelmverslawing onder jeug- 
diges. Dit dien `n goeie doel en ver- 
dien aanbevelings. Dit sal die oë van 
baie vir hierdie kwaad oopmaak. 


— EH.D. 





LIEFDE 
BARMHARTIGHEID 
GEREGTIGHEID 


Wat was die liefde van God? Nie 
die liefde wat ons aan God moet 
skenk, maar dié wat Hy aan ons skenk. 


Wat was die barmhartigheid van 
God? En wat is sy genade? Nie ons 
barmhartigheid en ons genade, wat 
ons Hom aanbied nie, maar die barm- 
hartigheid en genade, wat God aan 
ons skenk. 


En in dieselfde lyn: Wat was dus 
die geregtigheid van God? Nie ons 
geregtigheid, waarmee ons voor sy 
aangesig moet verskyn het nie en wat 
ons van ons kant aan Hom moet aan- 
bied nie, as ons voor sy goddelike 
regterstoel moet verskyn nie, maar, 
omgekeerd, die geregtigheid wat God 
ons in Jesus Christus skenk, wat die 
geregtigheid vir ons vervul het. 


Luther het dit later `n passiewe ge- 
regtigheid genoem, `n geregtigheid 
wat ons uit genade geskenk word deur 
die geloof alleen, om die verdienste 
van Jesus Christus ontwil. 


— Prof. G. P. v. Ttterzon. 

TOEKOMSTEOLOGIE? 


Die enigste toekoms, wat die teo- 
logie het, lê daarin om `n teologie van 
die toekoms te word, volgens Harvey 
COX. 


Maar, so sê prof. Van Niftrik van 
sulke bewerings is die laaste twee 
eeue vol. 

Vanaf die Verligting van die 18de 
eeu word die einde van kerk en teo- 
logie verkondig tensy ... 

In die 18de eeu moes die teologie 
hom met die menslike rede, versoen. 
Anders sou die teologie ondergaan. 


In die eerste helfte van die 19de 
eeu moes die teolcgie hom met die 
natuurwetenskap versoen. Amders sal 
dit ondergaan. 

Toe moes die teologie hom met die 
filosofie versoen om nie onder te 
gaan nie. 


In my studentetyd moes daar met 
sielkunde `n bondgenootskap gesluit 
word. So nie .. , dan was die einde 
daar. 

Tans moet veral op die goeie ver- 
houding tot die sosiologie ag gegee 
word. 

Nou weer Cox. Steeds opnuut drei- 
gemente! Dit is krete wat ons nie 
moet verskrik nie. 


— Prof. G. C. van Niftrik. 


BEKERING 


In die strategie van God word die 
eerste offensief op die bekering van 
die hart gerig. Jesus rig Homself prak- 
ties sonder uitsondering tot die enkele 
mens in sy persoonlike situasie. Hy 
werp Homself as't ware op die mens. 


Rewolusionêre van alle tye werp 
hulself op toestande, op maatskaplike 
sisteme. 


Met `n humaniteit sonder God red 
ons dit nooit. Solank ons nie telkens 
weer noukeurig na Hom luister nie 
sal ons steeds in groter verwarring 
raak. 


G. de Ru. 


Vir `n nie geringe deel skuil die 
oorsaak van die gesagskrisis in `n 
geloofskrisis, wat die pynlikste aan 
die dag tree daar waar `n mens die 
rebellie juis vanuit die Christelike 
geloof probeer te regverdig. 


— Dr. G. de Ru. 











Pyn se Moses. 


OTTO se 


VYF-AKSIE 
SENUWEE PYNPOEIERS 
PRYS 17ic en 374c 
Nie net 'n gewone Hoofpyn 
Poeier nie. 





Seker die enigste pynpoeier, met vyf 
bestanddele en elkêën vir 'n sekere 
doel. 

Duisende word elke dag vervaardig en 
verkoop. Is u een van die verbruikers? 
Indien nie, probeer OTTO'S vir Hoof- 
pyn, Jig, Rumatiek, Verkoue, Heupjig, 
Koorsagtigheid 2n enige ander pyn. 
OTTO'S verlig binne enigé oomblik- 
ke OTTO'S bring genesing aan en ver- 
ban pyn. OTTO'S kalmeer en voed die 
senuwees. OTTO'S breek verkoue en 
Koors. 


As daar nie pyn en moeilikheid in die 
wêreld was nie, sou alles uit pret be- 
staan het. Ongelukkig is die grootste 
vyand PYN. Die vyande van alles wat 
leef en asem haal. Ja, pyn wat genot 
vernietig, die lewe bemoei en swart- 
galligheid verwek en selfs kan lei tot 
senuweewrakke. Maar vra uself of dit 
nodig is in die moderne wêreld? Nee, 
glad nie! Hou net 'n pakkie OTTO se 
poeiers byderhand, die vyfaksie poeier, 
wat pyn se moses bly, die senuwees 
kalmeer en lewenslustigheid verskaf. 


Na jare se navorsingswerk 
bied ons uaan 


OTO SE BOEGOE EN 
JENEVER PILLE 
OM DIE NIERE EN BLAAS TE 
REINIG 
Prys: 35c. 


In smaaklike Pil vorm, is dit 'n heel 
ander storie. Die Pille is saamgestel 
grotendeels uit die ekstrakte van Boe- 
goe en Jenever met ander stowwe. 
Boegoe en Jenever is welbekend. Ook 
die mediese waarde en smaak. Maar 
om u bloed, lewer en blaas te suiwer 
tesame met 'n sagte lakseermiddel. 
Besonder goed vir Jig en Rumatiese 
leiers om die Pille saam met OTTO se 
vyfaksie senuwee en pynpoeiers te 
gebruik. 


Dr. Collins se 
Pille 


PRYS: a8c. 
VIR GAL EN LEWER 


Blakende gesondheid is die teenoor 
gestelde van die volgende klagtes: 


Nare hoofpyne, 

Gal aanvalle, 

Bitter mond, 
Aangepakte tong, 
Hardlywigheid, 
Vlekke voor di'e oë, 
Opgeblaasde gevoel, 
Lusteloosheid, 
Sooibrand, 

Geel gelaat. 

Lewer, Gal en Hardlywigheid 


DIE OORSAAK: 


Gal vloeistof word deur die lewer ver- 
vaardig, en is noodsaaklik om die kos 
wat ons eet in 'n ryk vloeistof te help 
verander. Gedeelte hiervan word deur 
die wand van die ingewande in die 
bloedstroom opgeneem, wat dan krag 
en energie aan die liggaam verskaf. 
Terselfdertyd is gal vloeistof ook de 
natuurlike lakseermiddel en behoed- 
midel, dit verhoed die onnatuurlike 
vergaan van voedselware in die inge- 
wande. 


Die lewer kan te veel of te min gal 
vervaardig en dan volg al die vermelde 
moeilikbede. 


Oorryke voedsel, gemengde etes, te 
veel vleis, vet, en gebak veroorsaak 
oortollige gal wat dan in die galblaas 
bewaar word, en dan volg al die be- 
kende kwale bo vermeld. 
Word te min gal vervaardig, is dit 
gewoonlik hardlywigheid en 'n bleek 
gelaatskleur. 


Dit is hoe Dr. Collins se pille saam- 
gestel is om albei, lewer en galblaas te 
reinig en u van die klagtes te verlos. 
Sterk lakseermiddeals soos kasterolie, 
ens., is slegs tydelike verligting. 
Vir oortollige gal, wat alles veroorsaak 
behalwe hardlywigheid, is die behande- 
ling stadig maar seker. Dr. Collin se 
Pille. — Neem een pil drie keer per 
dag na ete vir 3-4 dae. Dan een pil 
soggens en saans vir 7 dae. Neem elke 
pil saam met 'n glas vol water. Hard- 
lywigheid kan verhoed word deur 6-8 
glase water gedurende die dag te drink 
dan met slapenstyd een of twee Dr. 
Collin se Pille. 


Onthou: Dr. Collin se Pille vir lewer 
en Gal moeilikhede. 


OTTO se 
TIEMIE STROOP 


PRYS: 25c. 
DIE KLEINSPAN SE VRIEND 


Vir Hoes, Kroep, Verkoue, Koors, Kink- 
hoes en enige bors aandoeninge. Dié 
is seker die enigste Tiemie Stroop so 
bemark vir die gebruik van Babas en 
Tiemie bevat die gesonde ontsmet- 
tingsmiddel naamlik ,,Thymol” wat 
kroepagtige Lborskwale dadelik verlig 
deur die slym vloeibaar te maak en 
verstoppings in die lugpype te voor- 
kom. Bestanddele word ook by die 
smaakvolle stroop gevoeg om koors 
te breek, slym op te bring, hoes te 
bestry en hardlywigheid te voorkom. 
Kindersiektes laat u skrik, maar met 
OTTO SE TIEMIE STROOP is u heel- 
veilig, vernaam as kinders vals ver- 
koues het met tande kry. 
Dié middel is uitstekend vir Babas en 
Kinders tot 8-10 jaar en dit is smaak- 
vol. 


Senuwees! Senuwees! 


DIE ALOMBEKENDE KLAGTE IN 
DIE MODERNE WÊRELD 


DIE ANTWOORD: 
DIE GEURIGE ROOI STROOP! 


OTTO SE SENUWEE EN 
VERSTERKMIDDEL 


Die algemene versterkmiddel vir 

lusteloosheid, senuweeswakheid, sleg- 

te eetlus, bloedarmoede, slaaploosheid, 

moegheid, bewerigheid en 'n snaakse 
gevoel op die maag. 

Wel, indien u so voel, is OTTO SE 
SENUWEE EN VERSTERKM.OEL u 
enigste toevlug. 

Die Brein en Rugmurg is die hoof 
senustelsel. ,,Hulle voedsel is ryk, 
skoon bloed.” Vanuit c. ,uggraat sprei 
die hele senuweestelsei, elk bedoel vir 
'n sekere deel van die liggaam. Word 
een of ander senuwee gestoor of oor- 
eis, dan volg die bovermelde kwale, ge- 
kenmerk deur die kortgebondenheid. 


Die toevlug — Otto se Senuwee en 
Versterkingsmiddel. 
PRYS: 65c 
32 dosie 


",, Weier a.u.b. plaasvervangers, dring ac” op die egte met hierdie geregistreerde handelsmerk. Oral 





verkrygbaar of direk van Apteker. 


F. FOURIE — POSBUS 762 — PIETERMARITZBURG. 

Ons is 'n gesin ss 
van spaarders. : 
Ons spaar 
by die regte plek 
—Volkskas. 


Almal spaar. Ons spaar by Volkskas. Volkskas 
se diens is flink, vriendelik en alomvattend. 
Soos ons spaargeld oploop, staan ons 
finansieel al hoe sterker. Ons Volkskas- 
spaarboekies is bewys van Pa se finansiële 
selfstandigheid en Ma se onafhanklikheid, 

en bewys dat Boet en Sus verstandig 
grootgemaak word. 





ve 


— die bank vir alomvattende bankdienste. 
VOLKSKAS BEPERK (GEREG. HANDELSBANK) HOOFKANTOOR! PRETORIê 






VERSTE 


Reis wanneer dit goedkoper is. Beplan u reise om gedurende onderstaande 
datums `n aanvang te neem — en bespaar 25% op die treingeld! 


(Kinders onder 7 ry gratis trein en dié onder 16 teen halfprys.) 
VAN ENIGE STASIE IN: 
DIE REPUBLIEK 










NA ENIGE STASIE IN: 
DIE KAAPPROVINSIE 





15 JUNIE '7Z2 — 
26 JULIE '72 


19 SEPTEMBER 772 — 
4 OKTOBER '72 


10 NOVEMBER '72 — 
9 DESEMBER '72 























DIE REPUBLIEK DIE REPUBLIEK EN 


SUIDWES-AFRIKA 


DIE REPUBLIEK EN 
SUIDWES-AFRIKA 





















DIE KAAPPROVINSIE 
EN ORANJE-VRYSTAAT 










Konsessiekaartjies is onderworpe aan sekere voor- in konsessietye. Konsessies geld nie op die Bloutrein 








waardes—Oo.a. is hulle geldig vir een maand. Konses- nie. 

sies is net van toepassing op retoerreise. Die heenreis Sitplekke kan tot drie maande vooruit bespreek 
mag nie onderbreek word nie en moet `n aan- word. Skakel net die besprekingskantoor by u 
vang neem op die datum wat op die kaartjie : naaste stasie of klop aan by enige aangestelde 
verskyn. 'Terugreise mag nie voor die sesde reisagent... of nog makliker, laat u naaste S.A. 
dag vanaf die aanvang van die heenreis begin Spoorwegreisburo al u reisreëlings, insluitende 






nie. Verminderde tariewe vir kinders geld ook hotelbesprekings, behartig. 

